
Cum?... 
Indiferent, la ce ne referim, întrebarea cea mai 


importantă este totdeauna: „. Cum?” 

Mintea posedă o mulţime de puteri uluitoare - mult 
mai multe decât poate tu, cititorule, ai visat vreodată că ar 
putea exista - şi umanitatea abia a făcut primii paşi pe 
calea spre acel nivel sublim care ne va permite să 
controlăm toate aceste forţe. Capacităţile noastre cresc pe 
măsură ce ne antrenăm în tot ceea ce facem. 

Sunt multe lucruri minunate pe care le poţi face. Pe 
măsura împlinirii actului, înţelegi de fiecare dată câte ceva 
în plus despre calităţile intrinsece ale minţii şi spiritului, şi 
pe măsură ce exersezi aceste calităţi, puterea lor va 
creşte, tot aşa cum viziunea pe care o ai despre propriul 
potenţial mental şi spiritual se va dezvolta şi înflori în 
splendoare. 

Invăţând Cum să vezi şi să interpretezi Aura, sau cum 
să construieşti un Talisman, sau cum să foloseşti o Oglindă 
Magică, precum şi atâtea multe alte lucruri stranii şi 
minunate - de fiecare dată îţi extinzi, puţin câte puţin, 
miraculosul dar primit de fiece fiinţă, şi care este Forţa 
însăşi a Vieţii. 

Când ne-am născut am fost sortiti să creştem, şi 
nefolosirea acestui dar - cu alte cuvinte refuzul de a creşte 
în perceperea şi înţelegerea acestuia - înseamnă să 
întoarcem spatele Vieţii, Iubirii, Frumuseții, Fericirii, care 
sunt raţiunea însăşi a Creaţiei. 

Invăţând cum să faci aceste lucruri înseamnă să 
deschizi poarta psihicului spre Noi Lumi ale Minţii şi 
Spiritului. Mergând un pas mai departe şi aplicând ce ai 
învăţat înseamnă să intri în inima Noilor Lumi. Fiecare 
acţiune ne conduce spre acceptarea responsabilităţii 
acestor lumi pe care le poţi şlefui şi influenţa. 

Este simplu, lesne de înţeles, uşor de făcut, şi atât de 
binefăcător. Urmând instrucţiunile, pas cu pas, începi 
marea aventură. Şi acum, cititorule, preia controlul asupra 
lumii din jur, şi păşeşte în Noile Lumi ale Minţii şi 
Spiritului... 

Cuvânt despre autor 

Ted Andrews este în acelaşi timp scriitor, student şi 


profesor în domeniul metafizicii şi al spiritului. Conduce 
conferinţe, Simpozioane, reuniuni de lucru şi lectorate în 
toată ţara, cuprinzând o vastă arie de cercetare a 
diferitelor forme de misticism antic. Ted lucrează cu 
metode cum ar fi: analiza vieților anterioare, interpretarea 
aurei, numerologie, cărţi de ghicit (Tarot) şi Cabala, toate 
având drept scop dezvoltarea şi perfecţionarea 
potenţialului spiritual. Este recunoscut ca un vizionar şi un 
medium autentic. 

Ted este de asemenea foarte activ în domeniul 
vindecărilor, fiind specializat în hipnoză, acupunctura, 
presopunctură şi studiul ierburilor tămăduitoare. Este un 
autor laborios, publicând numeroase articole în jurnale de 
specialitate, şi ale cărui cărţi au devenit un termen de 
referinţă pentru introducerea în misterioasa şi pasionanta 
lume a spiritului. 

De acelaşi autor: 

Alchimia Visurilor: Cum să ne şlefuim visurile pentru 
a transforma viaţa de zi cu zi; 

Farmecul Tărâmului Zânelor: Cum să comunici cu 
spiritele şi elementele Naturii; 

Cum să vindeci cu ajutorul culorilor; 

Cum să întâlneşti şi că lucrezi cu ghizi spirituali; 

Cum să descoperi vieţile anterioare; 

Imagic:  îndrumar  Cabalistic pentru magicieni 
imaginativi; 

Dans magic: Cum să-ţi foloseşti corpul ca instrument 
de forţă; 

Magia Numelui: Tehnici practice pentru dezvoltarea 
forţei interioare; Puterea sacră din numele tău; 

Sunete sacre:  Transformări prin intermediul 
sunetelor şi cuvintelor; Magie simplificată: Un ghid al 
începătorului pentru Cabala Noii Lumi. 

Articol I. Capitolul I - Ce este aura 

Aura ta încarcă totul în jurul tău cu un anumit tip de 
energie, în armonie cu propria ta energie. Multe persoane 
nu pot dormi decăt în propriul lor pat, deoarece alte paturi 
nu au tipul de energie cu care se simt bine. De câte ori eşti 


nevoit să-ţi schimbi patul în care dormi, iţi iei haine noi 
sau te muţi într-o casă nouă, există o perioadă de 
acomodare în care aura ta magnetizează şi armonizează 
mediul înconjurător sau obiectul respectiv cu propriile tale 
frecvenţe energetice. 

Păturica sau jucăria preferată a unui copil se va 
magnetiza cu energia aurei acestuia, absorbind-o. Atunci 
când copilul ţine în braţe păturica sau jucăria, el se 
reîncarcă, intră în echilibru şi în contact cu propria sa 
energie fundamentală, absorbind rezervele care s-au 
acumulat în respectivul obiect. Copiii sunt nemulţumiţi 
când păturica sau jucăria lor sunt puse în maşina de 
spălat, căci ei îşi dau seama că astfel încărcătura 
energetică acumulată va dispărea. 

Orice fiinţă are o aură. Fiecare dintre noi a văzut sau 
simţit deja câmpul auriu al celor din jur - însă majoritatea 
oamenilor ignoră această experienţă sau o atribuie altor 
factori. 

Misticii din toată lumea vorbesc despre luminile pe 
care le văd în jurul capetelor oamenilor - dar nu trebuie să 
fii mistic pentru ca să poţi vedea aura. Oricine poate 
învăța cum să vadă şi să simtă aura în mod eficient. Nu 
este nimic magic în acest proces - e de ajuns să-l recunoşti 
ca atare şi să conştientizezi ceea ce simţi. Este nevoie doar 
de un pic de înțelegere, timp, practică şi perseverenţă. La 
pagina 3 vei găsi un chestionar despre aură. Dacă poți 
răspunde afirmativ la cel puțin una dintre întrebări 
înseamnă că ai simţit deja energia aurei. 

Copiii pot vedea şi simţi foarte bine aura. Percepţiile 
lor sunt deseori transpuse în desenele pe care le fac: în 
jurul chipurilor, personajele lor au umbre de cele mai 
diverse şi neobişnuite culori - aceste culori reflectă adesea 
energiile subtile pe care copiii le-au observat în jurul lor. 

De cele mai multe ori, asemenea desene sunt primite 
cu observaţii de tipul: „De ce este cerul violet în jurul 
mămicii?”, „De ce pisica este verde şi roz?” sau „De ce l-ai 
desenat pe fratele tău albastru?”. Desigur că pisica nu este 
verde şi roz, la fel cum nici frăţiorul nu este albastru. Pur 


şi simplu, copilul percepe aceste nuanţe aurice şi foloseşte 
creioanele colorate pentru a exprima ceea ce a văzut. Din 
păcate, asemenea comentarii nu fac decât să blocheze 
aceste percepții subtile şi conştientizarea lor. 

Deşi este definită în diverse moduri, aura reprezintă 
câmpul de energie care înconjoară orice formă de materie 
Orice structură atomică are o aură, un câmp energetic ce o 
înconjoară. Fiecare atom din orice substanţă este alcătuit 
din electroni şi protoni aflaţi în continuă mişcare. Aceşti 
electroni şi protoni reprezintă vibrații de energie electrică 
şi magnetică. Atomii lumii vii sunt mai activi şi mai 
ELECTRONI 
(au sarcină 
negativă 
şi se deplasează 


pe o orbită 
în jurul nucleului) 


PROTONI 
(au sarcină pozitivă 
şi intră în componenţa nucleului) 


Vibraţiile energetice ale atomilor 


vibranţi decât cei ai materiei moarte. Drept urmare, 
câmpurile energetice din jurul copacilor, plantelor, 
animalelor şi oamenilor sunt mai uşor de perceput. 

Secţiune 1.01 Ai simţit vreodată câmpul de energie 
aurică? 

(Dacă poţi să răspunzi afirmativ la oricare dintre 
întrebările de mai jos înseamnă că ai simţit deja efectele 
întrepătrunderii unui câmp de energie exterior cu propria 
ta aură.) 

1. Te simţi vlăguit, fără energie în prezenţa anumitor 
persoane? 

2. Obişnuieşti să asociezi culori cu persoane? (De 


pildă, „Tu mereu îmi dai senzaţia de galben”.) 

3. Ai simţit vreodată că cineva te fixează cu privirea? 

4. Ți s-a întâmplat să simţi dintr-odată că cineva îţi 
este simpatic sau antipatic? 

5. Ai perceput vreodată ceea ce simte cu adevărat o 
persoană, în ciuda reacției sale într-o anumită 
împrejurare? 

6. Ţi s-a întâmplat să simţi prezenţa cuiva înainte de 
a auzi sau vedea efectiv persoana respectivă? 

7. Ai observat că anumite sunete, culori şi miresme 
îţi creează diferite stări de plăcere sau disconfort? 

8. Furtunile (cu puternice descărcări electrice) îţi 
dau o stare de nelinişte şi nervozitate? 

9. Crezi că anumite persoane te fac mai agitat sau îţi 
transmit mai multă energie decât altele? 

10. Ţi s-a întâmplat să intri într-o cameră şi să simţi 
dintr-odată că nu eşti în apele tale, că ai o stare de 
disconfort sau că te cuprinde furia? Ai observat că anumite 
camere te îmbie să rămâi, iar altele parcă te fac să pleci? 

11. Ţi s-a întâmplat să alungi sau să ignori complet 
prima impresie despre o persoană, pentru ca ulterior 
această primă impresie să se dovedească a fi reală? 

12. Ai observat că anumite camere îţi par mai 
confortabile şi mai plăcute decât altele? Simţi diferenţa la 
trecerea dintr-o cameră în alta? Ai conştientizat vreodată 
sentimentul diferit pe care ţi-l transmite camera fratelui 
tău/ surorii tale faţă de propria ta cameră? Sau camera 
părinţilor ori a copiilor tăi? 

Aura umană este câmpul energetic ce înconjoară 
corpul fizic din toate direcțiile şi este tridimensional. Aura 
unui om sănătos are formă eliptică, răspândită în jurul 
corpului (vezi figura de mai jos) - în general, ajunge la 
aproximativ 2, 5 - 3 metri. 

Aura umană 
Aura înconjoară corpul fizic din toate directiile. Este tridimensională, și arc 
o formă eliptică la o persoană sånatoasa Forma, mă 


claritatea culorilor dau indicații specifice privind sănătatea ta fizică, 


arunca, culorile și 


emoţională, mentală si spirituală 


Se spune că aura anumitor învăţaţi din vechime ar fi 
ajuns până la câţiva kilometri în jurul corpului - ceea ce, se 
crede, constituie unul dintre motivele pentru care aceştia 
atrăgeau atât de mulţi adepţi ce-i urmau de-a lungul 
peregrinărilor lor prin lume. Merită să menţionăm aici că 
toţi marii maeştri spirituali ai omenirii sunt zugrăviți în 
mod obişnuit cu un halo în jurul capului - acea parte din 


aură pe care aproape oricine o poate vedea cu uşurinţă. 

Chiar dacă nu putem verifica dimensiunile şi 
intensitatea aurei maeștrilor spirituali din Antichitate, este 
absolut adevărat că energia, la este mai vibrantă, cu cât 
eşti mai sănătos din punct de vedere fizic şi spiritual, iar 
aura se extinde tot mai mult în jurul corpului tău fizic. Cu 
cât câmpul auriu este mai vitalizat, cu atât mai multă 
energie vei avea pentru a realiza ceea ce-ţi doreşti sau 
trebuie să faci. Cu cât aura ta este mai puternică, cu atât 
mai puţin eşti afectat de influenţa forțelor exterioare. 

Câmpurile aurice slabe sunt cele în care influenţele 
exterioare par să predomine asupra eului - ceea ce 
înseamnă că devii mult mai uşor de manipulat şi că 
oboseşti foarte repede. O aură slabă naşte gânduri 
pesimiste, probleme de sănătate, sentimente de 
neîmplinire şi de inutilitate care ne afectează de multe ori 
viața de zi cu zi. După cum vom învăţa în cele ce urmează, 
controlul asupra mediului înconjurător începe cu controlul 
propriei noastre energii, iar în ultimul capitol vom 
prezenta pe larg metode de întărire şi extindere a 
câmpului auric, în diverse scopuri. 

Aura sau câmpul energetic al omului implică două 
aspecte. Ea include energiile corpurilor subtile, aşa cum 
sunt ele descrise în metafizica tradiţională (vezi figura de 
la p. 21). Aceste corpuri subtile sunt benzi de energie de 
intensităţi diferite ce înconjoară corpul fizic, cu care se 
întrepătrund. Funcţia lor principală este aceea de a ajuta 
la coordonarea şi regularizarea activităţilor spiritului în 
universul fizic - dar nu ne vom ocupa de acest aspect în 
prezenta lucrare, deocamdată este de ajuns să le vezi ca 
parte integrantă a câmpului auric. 


Aureola este un mod de ilustrare artistică a 
înţelepţilor şi misticilor din Antichitate. Emanaţiile aurice 
din jurul capului sunt cel mai uşor de detectat. Cu cât eşti 
mai sănătos şi cu cât devii mai spiritualizat, cu atât mai 
puternică va fi emanaţia luminoasă din jurul corpului tău. 
Aureola este văzută deseori ca un semn de iluminare 
spirituală. 


Aura este slăbită de către următorii factori : 
Regim necorespunzător 

Lipsa exerciţiului fizic 

Lipsa de aer curat 

. Lipsa de odihnă 

Stres 

Alcool 

Droguri 

. Tutun 

. Obiceiuri nesănătoase (| 


VENDAN 


Emanaţii Emanaţii 
aurice slabe aurice puternice 


Cu cât aura este mai puternica şi mai vibranta, cu 
atât eşti mai sănătos şi cu atât mai puţin vei fi influenţat şi 
stanjenit de forţe exterioare. 

Aspectul câmpului auriu asupra căruia ne vom 


concentra reprezintă emanaţiile energetice ale corpului 
fizic. 


Trăim într-o epocă în care ştiinţa şi tehnologia 
moderne oferă posibilitatea analizării câmpurilor 
energetice ale tuturor fiinţelor vii şi mai cu seamă ale 
corpului uman. Știința modernă ne învaţă că orice corp 
uman este alcătuit din câmpuri energetice, iar aceste 
emanații de energie cuprind câmpuri electrice, magnetice, 
sonore, calorice, luminoase şi electromagnetice. 

Unele dintre aceste câmpuri energetice sunt 
generate din interiorul corpului, în timp ce altele sunt 
primite din afară şi transformate de către corp, printr-un 
proces natural de interacţiune între diferite astfel de 
câmpuri. Este un subiect de care ne vom ocupa mai 
îndeaproape în acest capitol. Putem înţelege acest proces 
ca un fel de osmoză între propriile energii şi cele din jur - 
cu alte cuvinte, absorbi energia plantelor, copacilor, 
florilor, animalelor şi chiar a pământului însuşi. 

O parte din semnificaţia şi puterea totemurilor 
naturale - aşa cum au fost ele înregistrate în tradiţia 
amerindienilor şi în alte comunităţi din toată lumea - 
constă în creşterea propriei energii prin armonizarea cu 
energia totemului. Cu cât contactul şi armonizarea cu 
totemul era mai mare, cu atât individul îşi sporea puterea. 
Când vom discuta despre măsurarea câmpului auric (în 
capitolul 4), vom vedea că aura este mai puternică şi mai 
mare când intrăm în contact direct cu pământul sau cu un 
element natural. Măsoară-ţi aura când eşti desculţ şi apoi 
când eşti încălţat - vei observa o mare diferenţă. 

Energiile din natură sunt uşor absorbite şi 
transformate de către comp. O formă frecventă de 
vindecare şi refacere era trimiterea unui bolnav în 
convalescență la malul oceanului, deoarece mediul 
respectiv conţine cele patru elemente de bază ale vieții: 
focul soarelui, aerul brizei marine. 


Adevărata ta esenţă 


spirituală te 
/ Adevărata ta esenţă îşi 
încetineşte intensitatea vibra- 
N / ţiilor pe parcursul unor etape, 
astfel încît să se poată integra 
Mm az Cad în vehiculul fizic fără să-l 
i e. mistuie. 
| A N Aceste etape sînt corpurile 
Î 


subtile, benzi de energie cu 
care respectiva esenţă se 


h înconjoară pentru a se integra 
(i mai deplin în vehiculul fizic 
f în permanentă dezvoltare. 


Conştiinţa este conectată la 
corpul fizic încă din momen- 
tul concepţiei, dar cu o in- 
tensitate tot mai mare. 


CORPURI SUBTILE 
(benzi de energie care înconjoară 


şi pătrund corpul fizic) 
Corpurile subtile ca părţi ale aurei 


apa oceanului şi, desigur, pământul. Corpul omului 


este capabil să absoarbă aceste elemente şi să le 
transforme în energii vindecătoare, întărind energia 
întregului sistem - şi nu doar sub aspect fizic. Asocierea şi 
contactul cu aceste patru elemente restabilesc echilibrul 
individual. 

Cu toate acestea, aura nu înseamnă doar 
transformarea energiilor absorbite din natură. Există şi o 
altă interacțiune subtilă a corpului cu câmpurile 
energetice cereşti. Influențele astrale - deseori descrise în 
astrologie - sunt de asemenea absorbite şi transformate în 
expresii energetice în interiorul individului. Unele 
influenţe planetare pot afecta - chiar în mod evident - o 
anumită persoană mai mult decât pe altele. Să nu uităm că 
fiecare fiinţă are sistemul său de energie care este unic, 
iar modul în care acest sistem interacționează şi lucrează 
cu influenţele mai subtile din mediul înconjurător diferă de 
la un individ la altul. Prin studiu şi o mai atentă observare 
a propriei persoane îţi poţi mări capacitatea de percepţie a 
acestor influenţe, învățând în acelaşi timp cum să le 
foloseşti în mod mai creativ şi mai folositor. 

Trebuie să ştii cum interacționează câmpul tău auric 
cu celelalte forţe şi energii din mediul înconjurător, să 
înţelegi felul în care aura ta influenţează şi este la rândul 
ei influenţată de energiile persoanelor din jur. Trebuie să 
înveţi să recunogşti limitele şi forţele propriilor tale câmpuri 
energetice, să conştientizezi momentele când trebuie să 
întăreşti aceste câmpuri, să le echilibrezi sau să le purifici, 
să simţi când aura ta îşi pierde din energie. Pentru a-ți 
păstra o bună stare generală de sănătate, fizică sau de altă 
natură, trebuie să conştientizezi aceste energii subtile la 
fel cum conştientizezi şi energiile mai uşor perceptibile ale 
corpului tău. 


Suner 


Magnetic 


Emanaţiile de energie ale corpului fizic 


Exista o varietate de câmpuri energetice care 
înconjoară şi emana din corpul fizic. Acestea includ, dar nu 
se limitează doar la câmpuri luminoase, electrice, termice, 
sonore, magnetice şi electromagnetice. Ele sunt 
măsurabile în mod ştiinţific, dovedind ca trupul uman este 
un sistem energetic. 

Caracteristicile aurei 

Creşterea capacităţii de percepere şi conştientizare a 
aurei Începe cu înțelegerea  caracteristicilor ei 
fundamentale. 


1. Fiecare aură are propria sa frecvenţă, care este 
unică 

Orice câmp energetic este unic în felul său. Nu există 
două identice întru totul. Insă pot exista similitudini. 
Aurele pot conţine câmpuri sonore, luminoase şi 
electromagnetice, dar forţa şi intensitatea fiecărei 
componente variază de la un individ la altul. Fiecare 
persoană îşi are propria sa frecvenţă, unică. 

Atunci când frecvenţa aurei tale este apropiată de 
frecvența celorlalţi, se creează o legătură naturală: „te 
înţelegi” mai bine cu aceste persoane. Nu este ceva 
neobişnuit să-i auzi pe alţii spunând că asemenea legături 
sunt semnul existenţei unor conexiuni în vieţile anterioare 
- ceea ce, în unele cazuri, poate fi adevărat. Insă acest 
lucru reflectă mai curând o similitudine a câmpului auric, 
deci o similitudine în frecvenţa individuală la nivel fizic, 
emoţional, mental şi/sau spiritual, indiferent de legăturile 
din vieţile anterioare. 

Pe de altă parte, există persoane ale căror câmpuri 
aurice pot avea frecvenţe mult diferite de a propriei tale 
aure, ceea ce poate determina o reacţie instantanee de 
antipatie față de o asemenea persoană, o senzaţie de 
disconfort, agitaţie etc. De multe ori, aceste prime impresii 
subtile pe care le transmiti şi le percepi reflectă modul în 
care aura ta se armonizează în frecvenţă cu cealaltă 
persoană. Asta nu înseamnă neapărat că ceva nu este în 
regulă cu cealaltă persoană, ci mai curând faptul că cele 
două câmpuri energetice nu sunt în rezonanţă. Ceea ce 
iniţial poate fi o disonanţă între doi indivizi poate deveni 
ulterior o relaţie perfect armonioasă, după o convieţuire 
îndelungată. Este un fenomen reflectat adeseori în cazurile 
unor persoane care exemplifică zicala „contrariile se 
atrag”. 

Prin exerciţiu, poţi învăţa să adaptezi şi să schimbi 
frecvenţa aurei tale, ceea ce te va ajuta să te integrezi 
mult mai uşor în anturaj şi să stabileşti în mod armonios 
legături cu cei din jur. Este vorba de vechile tehnici de 
„schimbare a formei”, deoarece trebuie să-ţi poţi adapta 


energia aurei la mediul înconjurător şi la persoanele cu 
care vii în contact. Adeseori, această capacitate apare în 
mod natural, ca o formă primară de autoapărare, pe care 
ai posibilitatea să înveţi cum să o controlezi în mod 
conştient, astfel încât să poţi interacţiona cu alte câmpuri 
mai puternic sau mai slab, după cum îţi este necesar. 


Schimb energetic între aure care interacționează 


(a) 2. Aura ta interacționează cu câmpurile aurice ale 
celor din jur 

Datorită puternicelor proprietăţi electromagnetice 
ale aurei, în permanenţă dai şi primeşti energie. De fiecare 
dată când intri în contact cu o altă persoană, poate avea 
loc un transfer de energie: poţi transmite din propria ta 
energie (aspectul electric) sau primi din energia altcuiva 
(aspectul magnetic). Cu cât persoanele cu care vii în 
contact sunt mai multe, cu atât mai important este 
schimbul energetic. 

Dacă nu conştientizezi acest schimb, la sfârşitul zilei 
te poţi trezi cu acumulări enorme de rămăşiţe energetice 
care îţi vor da un sentiment de epuizare şi dintr-odată te 
trezeşti asaltat de tot felul de idei, gânduri şi sentimente 
stranii. Am avut cu toții zile în care ne simțeam de parcă 
am fi luat-o razna. In realitate, aceste trăiri s-ar putea să 
nu aibă nicio legătură cu propria ta persoană, fiind mai 
curând rezultatul energiei acumulate în urma contactului 
cu cei din jur, în cursul zilei. 

Fiecare dintre noi a întâlnit persoane care prin 
prezența lor absorbeau parcă toată energia din jur. 
Vorbind cu ei, la telefon sau faţă în faţă, te simţi obosit, 
stors de puteri. Când persoana respectivă pleacă sau 
închide telefonul, de multe ori te simţi de parcă ai fi primit 
un pumn în stomac. Acest gen de schimb energetic este 
foarte  nesănătos, deoarece în astfel de momente 
experimentezi fenomenul de absorbire a energiei din 
propria ta aură. Exercitiile din ultimul capitol te vor ajuta 
să menţii zilnic echilibrul aurei, păstrând-o vibrantă şi 
evitând astfel de interacțiuni unilaterale. 

(b) 3. Câmpul energetic uman interacționează şi cu 
alte câmpuri energetice, cum ar fi cel animal, vegetal, 
mineral, etc. 

Orice formă de materie, însufleţită sau neînsufleţită, 
posedă un câmp de energie datorită structurii, sale 
atomice. Câmpurile însufleţite sunt mai puternice şi mai 
lesne detectabile, dar în ansamblu toate pot contribui la 


fortificarea propriului tău câmp energetic. 

Prezența în mijlocul naturii îţi echilibrează şi iţi 
purifică aura. Există multă înţelepciune în obiceiul sănătos 
de a îmbrăţişa un copac, deoarece copacii au câmpuri 
energetice active, iar interacţiunea lor cu câmpurile 
energetice umane este foarte dinamică. Fiecare copac are 
propria sa frecvenţă, unică, la fel ca şi oamenii. Din acest 
motiv, „îmbrăţişarea” fiecărui alt copac are un efect 
diferit: dacă stai sub o salcie timp de 5 - 10 minute, poți 
alunga durerile de cap; pinii interacționează cu energia 
umană într-un mod purificator, absorbind şi îndepărtând 
sentimentele negative din aură, mai ales sentimentul de 
vinovăţie. (Pinul nu este afectat de acest proces, deoarece 
el absoarbe respectivele energii negative şi le foloseşte ca 
pe un fel de îngrăşământ.) 

Cristalele şi pietrele s-au bucurat de o reînnoită 
popularitate în anii '80, datorită proprietăţilor lor 
electromagnetice. Energia eliberată de diferite cristale şi 
roci este absorbită cu uşurinţă de către câmpul auric al 
omului. În capitolul 4 al acestei cărţi sunt incluse exerciţii 
pentru măsurarea aurei. Un bun mijloc pentru a constata 
efectele cristalelor şi ale copacilor asupra aurei este 
măsurarea. Ţine un cristal în mână timp de câteva minute 
sau îmbrăţişează un copac pentru un moment, după care 
măsoară-ţi aura. Compară rezultatul cu o măsurătoare 
anterioară şi vei constata că aura ta şi-a sporit 
dimensiunea. 

Şi aurele animalelor te influenţează. S-au făcut 
cercetări în mai multe zone ale ţării cu privire la efectele 
animalelor de companie asupra persoanelor în vârstă şi a 
bolnavilor. Creşterea unui animal de casă s-a dovedit 
eficientă în scăderea tensiunii, deoarece prezenţa 
animalului echilibrează aura şi stabilizează energiile fizice, 
emoţionale, mentale şi spirituale. Influenţa totemurilor 
animalice, despre care am vorbit mai devreme în capitolul 
de faţă, intră şi ea în această categorie. 

4. Cu cât contactul este mai îndelungat şi mai direct, 
cu atât mai important este schimbul energetic 


Aura ta îşi va lăsa amprenta pe toate lucrurile din 
jurul tău cu care interacţionezi - adică o altă persoană, o 
parte din mediul înconjurător sau chiar un obiect. Cu cât 
contactul este mai îndelungat şi mai direct, cu atât mai 
puternică va fi amprenta lăsată. Aspectul electromagnetic 
al aurei este cel care te face să magnetizezi obiectele şi 
locurile. Dacă obişnuieşti să stai pe un anumit scaun, de 
exemplu, laşi în jurul său urme ale propriei tale energii. 
Devine scaunul tău. Dacă în copilărie ai avut camera ta, 
ştii că sentimentul pe care ţi-l dă este diferit de ceea ce 
simţi în camera părinţilor sau în cea a fratelui ori surorii 
tale. 

Aura ta încarcă mediul înconjurător cu o energie 
similară şi în armonie cu propriul tău tip de energie. Multe 
persoane nu pot dormi decât în propriul lor pat, deoarece 
un pat străin nu posedă tipul de energie cu care se simt 
bine. De câte ori eşti nevoit să-ţi schimbi patul în care 
dormi, îţi iei haine noi sau te muţi într-o casă nouă, există 
o perioadă de acomodare în care aura ta magnetizează şi 
armonizează mediul înconjurător sau obiectul respectiv cu 
propriile tale frecvenţe energetice. 

Păturica unui copil sau păpuşa lui favorită se va 
magnetiza cu energia aurei sale. Jucăria sau păturica 
absoarbe energie. Atunci când ţine în braţe jucăria sau 
păturica, copilul se reîncarcă, este felul lui de a se 
reechilibra şi de a restabili contactul cu energia lui 
imulainenlală, De aceea, după o zi plină de activitate, este 
foarte liniştitor pentru copil să se joace sau pur şi simplu 
să ţină în braţe păturica sau jucăria preferată, folosind 
astfel din rezervele de energie acumulată în obiectul 
respectiv. Copiii sunt nemulţumiţi când păpuşa sau 
păturica sunt puse în maşina de spălat, pentru că-şi dau 
seama că spălatul le va curăța de încărcătura energică 
acumulată de-a lungul timpului. 

Acelaşi principiu stă la baza existenţei şalurilor şi 
covoraşelor pentru meditaţie şi rugăciune: acestea sunt 
încărcate cu o anumită frecvenţă energetică, aceea a 
meditaţiei şi a rugăciunii. Astfel, cu fiecare nouă folosire în 


acest scop, energia respectivă se magnetizează din ce în 
ce mai puternic, iar individului îi vine din ce în ce mai uşor 
să intre şi să rămână în starea de concentrare necesară 
meditaţiei. 

Psihometria (citirea vibraţiilor existente în obiecte) 
se bazează pe interacţiunea aurei proprii cu obiectul 
respectiv. Cu cât contactul personal cu un obiect este mai 
îndelungat, cu atât mai puternic obiectul respectiv se 
încarcă cu o energie similară cu aceea a individului. 
Ţinând obiectul respectiv în mână, o persoană senzitivă se 
încarcă la rândul ei cu această energie, putând avea 
revelații cu privire la stăpânul obiectului. 

Cu cât eşti expus mai mult la anumite tipuri de 
energie, cu atât mai mult vei fi influenţat de ele şi le vei 
influenţa la rândul tău. Dacă energia celuilalt este mai 
puternică, ea îţi va aduce mai uşor la rezonanţă propriul 
tău câmp energetic ori va crea mai lesne o legătură cu el - 
sau invers, dacă energia ta este mai puternică. De aceea, 
presiunile semenilor constituie o influenţă puternică. 
Energiile unui grup întreg sunt mai puternice decât ale 
unui singur individ. Cu cât este mai strâns contactul dintre 
individ şi grup, cu atât mai mult aura individului se va 
armoniza cu aceea a grupului, reflectând doar 
caracteristicile acestuia. 

Contactul intim - cum ar fi activitatea sexuală - 
creează o  întrepătrundere a energiilor aurice ale 
persoanelor. În timpul activităţii sexuale, între cei implicaţi 
se desfăşoară un schimb de energie aurică extrem de 
profund, iar legăturile şi „reziduurile” energetice pot dura 
mult mai mult decât în cazul unui contact de ocazie, ele 
neputând fi curățate şi echilibrate cu uşurinţă. Indiferent 
care este convingerea ta cu privire la acest subiect, este 
bine să ştii că nu există „sex de ocazie”. Astfel, o persoană 
care trăieşte în promiscuitate ajunge să creeze 
întrepătrunderi de energii provenind de la diverse 
persoane la niveluri foarte subtile, dacă legăturile 
energetice nu sunt bine controlate şi purificate înainte de 
contactul intim cu o altă persoană. 


Cu cât contactul cu cei din jur este mai îndelungat şi 
mai intim, cu atât mai subtile şi mai puternice sunt 
interacţiunile câmpurilor aurice. Părinţii (în special mama) 
împărtăşesc cel puţin o părticică din câmpul lor aurie cu 
propriul copil de-a lungul întregii lor vieţi. In relaţiile 
puternice există o  întrepătrundere dinamică şi o 
împărtăşire deosebită a acestor energii. O explicaţie a 
fenomenului de doliu după moartea cuiva ar fi retragerea 
energiei individuale pe care persoana decedată o 
împărtăşea cu cei din jur. Cu cât relaţia cu cel dispărut 
este mai apropiată şi mai intimă, cu atât mai îndelungat 
este procesul de desprindere a energiilor. Chiar şi în 
familiile unde nu părea că există prea multă apropiere 
intervine o senzaţie de vid, pe măsură ce energia 
decedatului se desprinde şi se retrage din câmpurile celor 
rămaşi în viaţă. 

(c) 5. Aura - şi schimbările din cadrul ei - reflectă 
trăsăturile fizice, emoţionale, mentale şi spirituale ale 
individului 

Culorile, claritatea lor, mărimea şi forma aurei etc., 
toate sunt elemente care oferă informaţii despre sănătatea 
şi buna dispoziţie a individului. După cum vom vedea mai 
târziu, e uşor să vezi aura - mai greu este să interpretezi 
ceea ce vezi. 

În general, un câmp auriu slab te face mai vulnerabil 
în faţa influențelor exterioare (vezi figura de mai jos), care 
pot varia de la sensibilitate la boli până la dezechilibre 
emoţionale sau mentale. Un bun exemplu este mediul din 
birourile mari. Când eşti odihnit, larma din jur - ţăcănitul 
maşinilor de scris sau zgomotele diverselor aparate - nu te 
deranjează; le poţi ignora mai uşor. Pe măsură ce trec 
orele, şi energia ta scade, iar vibraţiile aurei se 
diminuează. În acelaşi timp, devii mult mai sensibil la 
zgomotele din jur, care încep să te afecteze: îţi penetrează 
câmpul auric, creând iritare şi dezechilibru. Cu cât devii 
mai conştient de acest lucru, cu atât mai uşor poţi lua 
măsuri pentru a-ţi menţine aura echilibrată şi protejată. 

De fiecare dată când treci printr-o stare emoțională 


puternică, o schimbare corespunzătoare se produce în 
aura ta, putându-i afecta culoarea, forma sau diverse alte 
aspecte. Acelaşi lucru este valabil în cazul reacţiilor 
mentale şi spirituale. Activităţile în care te implici se 
reflectă în propria ta aură. În capitolul 5 vei învăţa cum să- 
ţi interpretezi percepțiile aurice, îndeosebi pe cele 
asociate culorilor. 

Culorile şi intensitatea lor pot varia foarte mult de-a 
lungul zilei. Totul se petrece în strânsă legătură cu 
evenimentele ce au loc în viața ta. De obicei, una sau două 
vibrații coloristice sunt mai stabile, reflectând acţiuni în 
care eşti implicat pentru o anumită perioadă; sunt culori 
ce pot reflecta durate cuprinse între o lună şi un an. 
Intensitatea culorii este ca un fel de barometru de-a lungul 
evoluţiei în acest timp. 

De exemplu, o abundență de culoare verde în aură, 
cu o extindere până la 1, 2 - 1, 8 m în jurul corpului, poate 
reflecta o perioadă de creştere şi schimbări cuprinsă între 
patru şi şase luni. Din nou însă, nu te poţi fixa rigid pe o 
singură interpretare. De-a lungul unei zile pot avea loc mai 
multe schimbări în culoarea aurei, fiecare vibraţie fiind 
suprapusă tipului de energie în care eşti implicat într-un 
moment anume al vieţii tale. În mijlocul culorii verzi pot 
apărea diverse alte culori cu intensităţi diferite, fiecare 
reflectând numeroase aspecte ale evoluţiei şi schimbării. 
Din această cauză, interpretarea aurei devine un proces 
dificil care, în ciuda tatonărilor şi greşelilor, va necesita 
antrenament şi folosirea intuiţiei. 


Influențe asupra unei aure slabe și asupra unei aure puternice 
Dacă aura ta este slăbită, eşti mult mai vulnerabil la influența forțelor 
'exterioare - fizice, emoționale, mentale și spirituale. O aură puternică poate 
respinge sau stopa influențele exterioare, evitând dezechilibrele. 


Secţiune 1.02 Exerciţiu - Atragerea şi respingerea 
aurei 

Este un exerciţiu care poate fi executat cu uşurinţă 
împreună cu un prieten. Este un mijloc foarte bun de a 
dovedi că propriul câmp energetic ce te înconjoară se 
întrepătrunde cu trupul fizic şi-l afectează foarte mult. 

1. Cere-i prietenului tău să stea în picioare cu spatele 
la tine. 

2. Depărtează-te la o distanţă de aproximativ 1 m şi 
ridică-ţi palmele ca şi cum le-ai sprijini de spatele lui (vezi 
figura de la p. 35). 

3. Întinde braţele şi mâinile încet, ca şi cum ai 
împinge un perete invizibil. 

4. După ce le-ai întins perfect, retrage-le ca şi cum ai 
trage spre tine acel perete invizibil. 

5. Repetă mişcările. Împinge - trage - înainte - 
înapoi. Execută mişcările lent şi concentrează-te asupra 
lor. 

6. Efectuând aceste mişcări, acționezi prin împingere 


şi tracțiune asupra aurei prietenului tău. Drept urmare, vei 
vedea corpul său legănându-se înainte şi înapoi. Când faci 
mişcarea de împingere, corpul prietenului se va înclina 
spre înainte, în timp ce mişcarea de tracţiune îl va 
determina să se încline spre înapoi. 

7. Prietenul cu care faci acest exerciţiu trebuie să 
stea cu spatele la tine pentru a nu vedea mişcările pe care 
le faci şi astfel să fie influenţat de ele în mod inconştient. 

8. Uneori, balansarea corpului ce se produce în 
timpul acestui exercițiu nu poate fi uşor percepută de 
către participanţi, caz în care poți recurge la o a treia 
persoană, pe post de observator, care să stea la o distanţă 
de 1, 5 - 3 m în lateral, astfel încât să vă vadă din profil. 
Mişcarea corpului ca rezultat al acţiunii asupra aurei va fi 
uşor de perceput. 

9. Schimbaţi. Pune-l pe prietenul tău să acţioneze 
asupra aurei tale. Apoi ia tu însuţi locul observatorului. 
Aminteşte-ţi că te afli la începutul unui proces prin care 
urmăreşti să-ţi confirmi realitatea câmpului auric ce 
înconjoară corpul uman. 

10. Uneori este bine ca în faţa prietenului a cărui 
aură este supusă acţiunii tale să stea o altă persoană, care 
să-l prindă, în caz că balansul imprimat de împingerea 
aurei l-ar face să cadă. 

Atragerea şi respingerea aurei 

Deoarece aura este o parte dinamică a întregului 
sistem energetic, mişcările de împingere şi atragere 
asupra ei determină balansarea corpului fizic spre înainte 
şi înapoi. 


Acţiunea de împingere şi tracțiune asupra aurei 


Articol II. Capitolul II - Cum să simţi aura? 

În privinţa aurei, majoritatea oamenilor pot fi 
împărţiţi în două categorii: o parte nu cred în existenţa 
câmpului auric, iar ceilalţi consideră că ar putea exista un 
astfel de câmp energetic, dar nu cred că poate fi văzut. Din 
fericire, suntem în măsură să dovedim că aura există şi 
poate fi văzută. 

În general, oamenii văd şi simt doar ceea ce le este 
necesar sau folositor pentru ei înşişi şi viaţa lor imediată, 
individuală. Astăzi oamenii sunt foarte neştiutori în 
privinţa funcţiilor şi energiilor corpului fizic. Există 
mentalitatea că, de vreme ce avem doctori, de ce să ne mai 
pierdem vremea cu asemenea lucruri? Dar în felul acesta 
cedezi altcuiva propriile tale responsabilităţi şi o mare 
parte din controlul şi puterea ta interioară. Când te 
comporţi cu atâta uşurătate faţă de propriul tău corp fizic 
şi energiile sale, nu-i de mirare că ajungi să creezi 


prejudicii majore energiilor mai subtile ale vieţii. 

Acest capitol îşi propune să-ţi dezvolte conştiinţa şi 
puterea de percepţie a câmpurilor de energie subtilă care 
te înconjoară, ajutându-te astfel să simţi şi să vezi 
emanaţiile energetice ale corpului. Te va ajuta să înţelegi 
influenţele lor asupra ta. Dar, pentru a reuşi, este 
necesară practicarea perseverentă a acestor exerciții. 

Exerciţiile sunt organizate într-o formă progresivă. 
La început sunt mai simple, ajutându-te să începi să simți 
şi să experimentezi câteva dintre energiile aurice mai 
subtile. Pe măsură ce avansezi, vei ajunge nu numai să 
simţi, ci şi să vezi efectiv aceste energii. 

Din păcate, când vine vorba despre aură, de multe ori 
ne confruntăm cu dificultăţi provenind din sistemul de 
credinţe al persoanei. Indiferent de argumentele ştiinţifice, 
dacă cineva nu crede în existenţa unor astfel de energii, 
sarcina de a deschide drum spre o nouă realizare poate fi 
dificilă. Majoritatea oamenilor cresc complet neştiutori sau 
cunoscând prea puţine lucruri despre energiile subtile ale 
vieţii. Pentru ei, astfel de experimente sunt pur şi simplu 
rezultatul imaginaţiei. Aceste exerciţii vor ajuta la 
distrugerea acestor bariere de gânduri şi idei limitate. Ele 
vor trezi din nou şi vor extinde acele percepții subtile care 
s-au închis în timpul copilăriei; în acelaşi timp, îţi vor mări 
sensibilitatea, dezvoltându-ţi capacitatea de vizualizare a 
aurei. 

Rezultatele acestor experimente se vor face simţite în 
momente ce diferă de la o persoană la alta. Cuvântul-cheie 
este perseverenta. La început, unele exerciţii vor avea mai 
mult succes decât altele. Nu te lăsa descurajat de 
eventualele nereuşite în primele încercări de a 
experimenta şi vedea aura. Ca în cazul deprinderii oricărei 
abilităţi, este nevoie de timp şi practică. Ţine minte: este 
natural ca fiecare dintre noi să poată vedea aura! 
Capacitatea de a realiza acest lucru există în noi în stare 
latentă. Trebuie să începi prin a exersa, încet şi constant, 
acele abilităţi şi acei muşchi care nu sunt folosiţi. Dacă 
insişti şi nu te descurajezi, eforturile îţi vor fi încununate 


de succes! 

Deşi exerciţiile pot fi distractive şi plăcute, nu uita că 
scopul lor este foarte serios. A învăţa să vezi aura este o 
responsabilitate faţă de tine însuţi şi faţă de cei din jur. 
Abordează exerciţiile cu seriozitate şi gândeşte-te mereu 
că te angajezi în desfăşurarea unui proces pe durata 
întregii tale vieţi, un proces continuu de autoperfecţionare. 
Iniţiezi un proces care te va ajuta să te cunoşti pe tine 
însuți şi pe cei din jur într-un mod foarte intim. Nu uita că 
pătrunzi într-un domeniu care conduce la percepții sacre, 
aşa încât tratează întregul proces cu un respect deosebit. 

Pentru a obține efectele dorite în urma practicării 
exerciţiilor, trebuie să dobândeşti abilitatea de a te 
concentra relaxat. Dacă fortezi prea mult, există riscul de 
a nu mai putea progresa. Învață cum să meditezi şi să-ţi 
relaxezi corpul înaintea exerciţiilor. O scurtă relaxare 
progresivă înaintea oricărui exerciţiu are un efect benefic 
deosebit. Acordă-ţi câteva momente, închide ochii şi 
respiră adânc, din diafragmă. Concentrează-te asupra 
fiecărei părţi a corpului, începând cu picioarele. Trimite 
mental senzaţii de căldură, de relaxare spre respectiva 
parte a corpului, pe care încearcă să o vezi, să o simţi, să 
ti-o imaginezi. Apoi deplasează-ţi concentrarea spre partea 
superioară a corpului, parcurgând fiecare grup muscular 
important, până în creştetul capului. 

Practică acest exercițiu cu răbdare - nu te grăbi, 
închide ochii şi respiră adânc, ritmic. Pentru o mai uşoară 
atingere a stării de relaxare, poţi asculta o casetă cu 
muzică liniştitoare sau cu sunete ambientale. Cu cât te 
concentrezi mai mult asupra fiecărei părţi a corpului, cu 
atât vei fi mai relaxat - şi cu cât eşti mai relaxat, cu atât 
mai bine te vei putea concentra - şi cu cât te poţi 
concentra mai bine, cu atât vei deveni mai sensibil faţă de 
energiile subtile care te înconjoară. 

Relaxarea creează, o condiţie hiperestezică - devii 
hipersensibil. Dacă ai fost vreodată smuls dintr-o reverie 
sau dintr-un vis de soneria unui telefon sau de un zgomot 
puternic, cunoşti această senzaţie. Când eşti relaxat - într- 


o stare de conştientă modificată simţi energiile din afară 
cu mai multă intensitate. Sunetul telefonului pare mai 
strident. Mirosurile sunt mai puternice. Lumina şi culorile 
devin mai strălucitoare. Din acest motiv, deoarece îţi 
amplifică abilităţile perceptive, relaxarea te va ajuta să 
sesizezi mai uşor energiile subtile ale aurei. 

Chakrele sunt puncte de tranziţie pentru toate 
energiile din interiorul corpului, care intră sau ies din el, 
ajutând la distribuirea energiilor necesare funcţiilor fizice, 
emoţionale, mentale şi spirituale. Cele şapte chakre 
majore sunt centrele cu cea mai mare activitate 
electromagnetică din câmpul auric. Mâinile şi picioarele 
sunt alte puncte cu o activitate intensă. Energiile aurice 
subtile sunt mai uşor de detectat în aceste zone. 


CHAKRA CREŞTETULUI 
(glanda pineală) 
AJNA (glanda pituitară) 


CHAKRA GITULUI 
(tiroida) 


CHAKRA INIMII 
(timusul) 


CHAKRA PLEXULUI SOLAR 
(glandele suprarenale) 


CHAKRA SPLINEI 
(glandele suprarenale, 
splina şi ficatul) 


CHAKRA BAZINULUI 
(glandele sexuale) 


Secţiune 2.01 Exerciţiul nr. 1 - Cum să simți 
energiile subtile 

În acest exerciţiu vei învăţa cum să devii mai sensibil 
la emanaţiile subtile care-ţi înconjoară corpul fizic. Este un 
exerciţiu pe care-l poţi executa de unul singur, dar şi 


împreună cu un prieten. 

Mâinile sunt puncte în care se concentrează o mai 
mare cantitate de activitate energetică. Există o serie de 
astfel de puncte repartizate pe suprafaţa întregului corp, 
dintre care şapte sunt asociate tradiţionalului sistem al 
Chakrelor (vezi p. 45). Emanaţiile energetice sunt mai 
puternice în jurul acestor zone ale corpului. Totuşi, mâinile 
pot deveni foarte sensibile la energiile subtile care-ţi 
înconjoară corpul, putând fi folosite atât pentru a percepe 
această energie, cât şi pentru a o proiecta în afară. Este o 
abilitate cunoscută sub numele de „atingerea regelui” - 
vindecarea prin pase deasupra corpului, prin atingere 
eterică sau terapeutică. 

Vei incepe exerciţiile cu mâinile, deoarece ele 
constituie cel mai uşor mijloc de detectare a energiilor 
subtile ale aurei. Pe măsură ce sporeşti receptivitatea într- 
un domeniu, sensibilitatea generală va creşte în mod 
proporțional. 

1. Aşază-te într-o poziţie confortabilă. Pentru început, 
efectuează un exercițiu de relaxare - te va ajuta foarte 
mult. 

2. Freacă mâinile energic timp de 15 - 30 secunde, 
pentru a activa senzorii din palme. 

3. Întinde mâinile în faţă, la aproximativ 30 - 45 cm, 
cu palmele faţă în faţă. Păstrează o distanţă de 60 cm între 
mâini. 

4. Apropie încet mâinile una de cealaltă. Apropie-le 
cât se poate de mult, fără să se atingă. 

5. Retrage-le încet până la o distanţă de aproximativ 
15 cm. hRepetă această mişcare lentă de apropiere şi 
depărtare. Păstrează un ritm constant şi lent (vezi figura 
de sus de la p. 46). 

6. Pe măsură ce efectuezi acest exerciţiu, fii atent la 
senzațiile pe care le ai. S-ar putea să simţi o presiune care 
creşte. Sau poţi avea şi alte senzații - de mediu vâscos, de 
exemplu, sau furnicături, presiune ori chiar de materie 
densă care se naşte între mâinile tale. S-ar putea să ai 
senzaţia de căldură sau de frig. De asemenea, poţi avea 


Chiar o senzație pulsatorie. 

7. Timp de câteva minute, încearcă să defineşti ceea 
ce simţi. Nu-ţi pune problema dacă totul este sau nu rodul 
imaginaţiei tale. Nu te îngrijora dacă ceea ce simţi diferă 
de percepțiile altora - este un lucru normal. Adu-ţi aminte 
că aura ta are propria-i frecvenţă, aşa încât poate crea 
senzații diferite. Contează doar ceea ce simţi tu. 

8. Acest exerciţiu te ajută să-ţi dezvolți puterea de 
concentrare. De asemenea, constituie şi o dovadă a 
faptului că energia nu se opreşte la nivelul pielii. Ai putea 
să notezi într-un carnet senzațiile şi experienţele pe care le 
ai în cursul exerciţiului, pentru a le putea compara cu ceea 
ce vei simţi mai târziu, pe măsură ce-ţi vei dezvolta 
această abilitate - te va ajuta să vezi cum progresezi în 
experimentarea energiilor subtile care te înconjoară. 

9. După ce ai efectuat acest exerciţiu, vei vrea să mai 
faci un pas. Îndoaie braţul mai lipsit de putere. Ţine palma 
brațului mai puternic deasupra brațului îndoit, la 
aproximativ 30 - 45 cm (vezi figura de jos de la p. 46). 

10. Coboară încet palma spre antebraț. Fii atent la 
tot ceea ce simţi. Cât de mult te-ai apropiat de antebraţ 
până să începi să simţi energia emisă de acesta? 
Aminteşte-ţi că poți simţi presiune, căldură, răcoare, 
vâscozitate etc. Va fi ceva foarte asemănător cu ceea ce ai 
simţit când ai apropiat palmele una de cealaltă - poate nu 
cu aceeaşi intensitate, dar destul de puternic. Dacă nu 
simţi nimic, repetă exerciţiul încet. Gândeşte-te că eşti pe 
cale să-ți trezeşti din nou capacitatea de a conştientiza 
existența energiilor subtile din jurul tău. 


Mişcarea de apropiere şi depărtare a mâinilor 
determină energia din jurul lor să se acumuleze între 
palme, făcând-o astfel să fie mai uşor de perceput. Palmele 
devin mai sensibile la energiile subtile. 


SR 


UNU) 


Pe măsură ce palmele devin mai sensibile, le poţi 
folosi şi pentru detectarea energiilor aurice care emană 
din alte părţi ale corpului. Aceste senzaţii se pot manifesta 
sub formă de căldură, presiune, furnicături etc. 

Secţiune 2.02 Exerciţiul nr. 2 - Cum să trimiţi şi să 
simţi forme de energie 

O veche axiomă ocultă spune: „Gândul este urmat de 
energie. De fiecare dată când te gândeşti la ceva, formele 
tale de energie aurică îţi vor urma gândul. Aura ta îşi 


ajustează frecvenţa în funcţie de gândurile pe care le ai. 
Dacă te concentrezi asupra unei întâlniri importante, aura 
ta va adopta frecvenţa unei vibrații serioase, 
corespunzătoare ocaziei. Dacă te gândeşti la concediu, în 
momentul plecării, aura ta se va fi ajustat la o frecvenţă 
mai relaxată. Dacă înveţi cum să-ţi percepi şi să-ţi 
controlezi aura, vei putea deveni mai conştient de formele 
de energie mentală pe care le proiectezi şi pe care le 
primeşti de-a lungul zilei. 

Eşti expus în permanenţă influenţei unor câmpuri 
energetice exterioare, care-ţi pot afecta câmpul auric şi 
echilibrul. Aceste energii pot lua diverse forme, de la 
supărare şi enervare până la impulsul de a cumpăra ceva. 
Pot fi energii de căldură şi prietenie sau, dimpotrivă, de 
manipulare. Cu cât devii mai sensibil la propria ta aură, cu 
atât mai mult vei putea să recunoşti şi să controlezi căror 
energii le permiţi accesul în şi din câmpul tău aurie. 

Fiecăruia dintre noi i s-a întâmplat să păşească într-o 
cameră şi să simtă că tocmai s-a întâmplat ceva, o ceartă 
sau o bătaie. Camera iţi dă o „senzaţie” aparte; aerul pare 
mai dens şi mai tensionat. Devenim noi înşine un pic 
neliniştiți. Există multe asemenea reziduuri şi proiecții 
energetice care nu sunt atât de uşor detectabile, dar care 
te pot lesne influenţa şi afecta dacă nu-ţi sporeşti atenţia şi 
sensibilitatea în a le percepe. 

În exercițiul următor te vei antrena în sporirea 
gradului de conştientizare a modului în care energiile 
exterioare pot acţiona asupra ta. Pe măsură ce-ţi dezvolți 
sensibilitatea aurică, vei putea să blochezi acele energii 
care te stresează şi să le direcţionezi pe cele vindecătoare. 

1. Aşază-te într-o poziţie confortabilă. helaxează-te 
timp de câteva minute. Poţi ţine ochii închişi în timpul 
acestui exercițiu, dar nu este obligatoriu. 

2. Ţine o mână deschisă cu palma în sus. Îndreaptă 
degetul arătător al celeilalte mâini către palma deschisă, 
la o distanţă de 8 - 15 cm. 

3. Respiră adânc, încet, de câteva ori. În timp ce 
respiri, imaginează-ţi cum energia se acumulează în mâna 


cu degetul arătător întins. 

4. După câteva minute, începe să roteşti încet 
degetul arătător, în cercuri mici. Vizualizează-le asemenea 
unui flux de energie în spirală ce iese din deget şi atinge 
palma deschisă a celeilalte mâini. Vizualizează această 
spirală energetică. Nu te gândi că totul ar putea fi doar 
imaginaţie - concentrează-te să exersezi pentru a-ţi dovedi 
ție însuţi că energia iți urmează într-adevăr gândurile (vezi 
figura de mai jos). 

5. Fii atent la ceea ce simţi în palma deschisă. La fel 
ca şi în exerciţiul anterior, senzaţia poate varia de la o 
persoană la alta. Poţi simţi formându-se un cerc de căldură 
sau poți simţi un mediu dens, presiune sau furnicături în 
forma unui mic cerc în podul palmei. Uneori, dacă închizi 
ochii în acest moment, ai putea să-ți amplifici claritatea 
senzatiei. Cu cât proiectezi şi concentrezi mai mult 
energia cu ajutorul minţii, vizualizând-o ieşind din degetul 
arătător, cu atât senzaţia va deveni mai puternică. 

6. După ce ai efectuat exerciţiul folosind podul 
palmei, încearcă din nou, dar de data aceasta asupra 
antebraţului gol. Vizualizează energia şi trimite-o în mici 
spirale către antebraţ. Fii atent la ceea ce simți. În timp şi 
cu multă practică, vei observa că senzaţia rămâne în 
general aceeaşi diferă doar intensitatea. Prin astfel de 
exerciţii înveţi cum să recunoşti acele manifestări subtile 
care îți anunţă prezența unei influenţe exterioare asupra 
câmpului tău energetic. 

7. Exerciţiul poate fi efectuat şi împreună cu o altă 
persoană. Stai în picioare în spatele partenerului şi întinde 
mâna spre el, la cca. 15 - 30 cm distanţă. Trimite încet 
energie prin mână către spatele partenerului, la fel cum ai 
procedat cu propriul braţ. Foloseşte forme geometrice 
simple, cum ar fi cercuri, pătrate triunghiuri etc. Cere-i 
partenerului să încerce să simtă ceea ce desenezi pe 
spatele lui fără să-l atingi. Repetă mişcarea. Concentrează- 
te în timp ce proiectezi energia. 

8. Cere-i partenerului să încerce să simtă şi să 
identifice forma pe care o desenezi asupra lui. Fii atent la 


ceea ce ce simte şi compară cu propriile tale senzaţii din 
exerciţiile anterioare. 

9. Treptat, măreşte distanţa. Cât de mult te poți 
îndepărta de braţ şi totuşi să simţi cercurile? Până la ce 
distanţă poate sta cineva în spatele tău, proiectând forme 
energetice asupra ta, şi totuşi să le poți identifica? Există 
vreo diferență când distanța se măreşte? Fii atent la 
răspunsurile pe care le dai, deoarece aceste exerciţii îţi 
măresc sensibilitatea generală fată de energiile subtile şi 
efectele lor asupra aurei tale. 

10. Coboară-ţi încet mâna către antebraţ. Fii atent la 
tot ceea ce simţi. Cât de mult te poţi apropia de antebraţ 
până să începi să simţi energia pe care acesta îl emană? 
Aminteşte-ţi că senzaţia pe care o ai poate fi de presiune, 
căldură, răcoare, vâscozitate etc. Va fi ceva foarte 
asemănător cu ceea ce ai simţit între palme la primul 
exerciţiu. S-ar putea să nu aibă aceeaşi intensitate, dar vei 
simţi. Dacă nu, repetă exerciţiul, încet. Gândeşte-te că eşti 
pe cale să-ţi trezeşti din nou capacitatea de a conştientiza 
existenţa energiilor subtile din jurul tău. 


Cum să transmiţi şi să simţi forme de energie subtilă 


Secţiune 2.03 Exerciţiul nr. 3 -  Detectarea 
intruziunilor aurice 

FEfectuând acest exercițiu, îţi amplifici sensibilitatea 
faţă de energiile exterioare care ating, interacționează cu 
sau pătrund în câmpul tău auric. Vei avea nevoie de un 
partener. 


1. Fă un scurt exercițiu de relaxare, după care stai în 
picioare cu spatele la perete, cu ochii închişi. 

2. Partenerul se află în partea opusă a camerei. 

3. El trebuie să păşească încet, fără zgomot, spre 
tine, până când îl poţi simţi intrând în spaţiul tău aurie. 
Trebuie să se deplaseze încet, făcând o pauză după fiecare 
pas. 

4. Ţine ochii închişi şi simte încăperea doar cu 
mintea şi cu aura ta. Ai putea să-ți pui vată în urechi şi să 
te legi la ochi, astfel încât să nu primeşti niciun fel de 
indicație sonoră sau vizuală. Concentrează-te asupra 
felului în care simţi camera înainte de începerea 
exerciţiului. Observă orice schimbare pe care o percepi în 
timpul desfăşurării acestuia. 

5. Cât de mult trebuie să se apropie partenerul tău 
pentru a-l putea simţi? Ce senzaţii ai? Poţi simţi când 
partenerul se deplasează într-o parte sau alta a camerei? 
Adaugă încă o persoană sau două. Le poți simţi mai uşor 
energiile dacă se mişcă împreună? 

6. Este un exercițiu bun pentru antrenament şi în 
acelaşi timp distractiv. Nu ezita să-l adaptezi şi să-i aduci 
modificări. Fixează un punct la 2 - 2, 5 m în faţa ta înainte 
de a începe. Inchide ochii şi concentrează-te asupra 
punctului respectiv. Poţi să simţi când partenerul trece 
peste acea linie invizibilă? Ce senzaţie ai? Dar dacă două 
persoane păşesc în acelaşi timp peste linia respectivă? 

Ceea ce ai învăţat până acum este faptul că fiinţa ta 
se extinde dincolo de corpul tău fizic. Iti amplifici 
sensibilitatea fată de propriul tău câmp aurie - iar pe 
măsură ce-ţi dezvolți această capacitate, va creşte şi 
percepția ta vizuală. 

Articol III. Capitolul III - Cum să vezi aura 

Vizualizarea aurei este mai curând o stare fizică 
decât una metafizică. Oricine poate învăţa să vadă aura. 
Mai greu este să interpretezi ceea ce vezi, iar asta implică 
mai mult aspectul intuitiv şi cel metafizic. Ne vom ocupa 
de aceste lucruri în capitolul 5. 

Există două moduri de a vedea aura: intuitiv şi 


obiectiv. Nu se poate spune că unul este mai bun decât 
celălalt, atât timp cât interpretezi corect ceea ce vezi. 
Ambele modalităţi pot fi eficiente, deşi perceperea fizică a 
aurei te ajută să ţii în frâu latura „Toma necredinciosul” a 
conştiinţei tale. 

Prin metoda intuitivă, aura este văzută mai curând 
cu ochiul minţii decât cu ochii fizici. Pentru asta trebuie să 
înveţi cum să te relaxezi şi să vizualizezi o persoană în 
minte. După aceea întreabă-ţi intuiţia despre energia 
aurică a persoanei respective. Care este culoarea esenţială 
a acestei persoane? Ce alte culori mai există şi cum sunt 
ele distribuite? Ce indicaţii dau aceste culori despre 
energia persoanei respective la nivel fizic, emoţional, 
mental şi spiritual? 

Cel mai adesea, aceste percepții intuitive ale aurei 
sunt la fel de corecte şi precise ca şi cele fizice, dacă sunt 
bine interpretate. Căci, după cum am spus, un mod dea 
percepe nu este mai bun sau mai eficient decât celălalt. 
Totuşi, percepţia fizică îţi oferă mai multe elemente 
„palpabile” despre câmpurile de energie subtilă. 

Percepţiile intuitive ale aurei sunt mai uşor de 
preluat de la altcineva decât de la tine însuţi. E foarte uşor 
să te amăgeşti şi să-ţi imaginezi ceea ce ai vrea să vezi în 
aura ta, mai degrabă decât ceea ce există într-adevăr. De 
aceea, este întotdeauna bine să ai un fel de confirmare a 
intuiţiei tale. După cum vom vedea în următorul capitol, 
folosirea pendulului şi a baghetelor oferă o modalitate 
simplă de verificare obiectivă a percepţiilor tale intuitive. 

Oricine poate învăţa la fel de bine să-şi vadă aura în 
mod obiectiv. Este o capacitate naturală, proprie fiecăruia 
dintre noi. Majoritatea copiilor văd aure, dar nu sunt 
învăţaţi să le recunoască. Nu de puţine ori părinţii 
comentează despre imaginaţia colorată a unui copil atunci 
când acesta se referă la senzaţii şi impresii subtile, fie ele 
legate de câmpuri aurice sau de duhuri îndrumătoare. De 
cele mai multe ori, copilul este educat de către părinţi şi 
societate să creadă că astfel de perceptii sunt imaginare şi 
ireale. Drept urmare, copilul îşi pierde acea deschidere, iar 


capacitatea înnăscută de percepere se atrofiază. Totuşi, ea 
poate fi dezvoltată din nou, indiferent cât de mult a rămas 
în stare latentă. 

Iti poți antrena ochii să primească şi să interpreteze 
o cantitate mai mare din spectrul luminii. Pentru a înţelege 
cum, trebuie să ştii modul de funcţionare al sistemului 
ocular, în special al pupilei, irisului şi retinei. 

După cum se vede în figura de mai jos, pupila este un 
mic orificiu prin care pătrunde lumina. Ea pare neagră, din 
acelaşi motiv pentru care fereastra unei case văzute de 
departe pare să fie neagră. Interiorul nu este la fel de 
luminos ca exteriorul. Pupila se poate ajusta pentru a lăsa 
să intre mai multă sau mai puţină lumină. 


IRIS RETINĂ (cu 

celulele nervoase 
numite „conuri” 
şi „bastonaşe”) 


PUPILĂ 


NERV 
OPTIC 


Irisul, un muşchi al ochiului, se reglează pentru a 
lăsa să treacă prin pupilă o cantitate mai mare sau mai 
mică de lumină. Această lumină străbate cristalinul şi 
stimulează retina. În interiorul retinei se află fibre 
nervoase extrem de sensibile, numite „conuri şi 
„bastonaşe”. Când conurile şi bastonaşele sunt stimulate, 
se eliberează anumite substanţe chimice care te ajută să 
detectezi şi să receptezi lumina în diferite culori şi 
intensităţi. Exerciţiile din acest capitol te ajută să stimulezi 
o viziune coloristică mai vie şi o mai bună percepţie. 

Pupila se micşorează la lumină puternică şi-şi 


măreşte diametrul atunci când luminozitatea scade. Irisul 
deschide şi închide pupila, fiind un muşchi care 
controlează cantitatea de lumină ce intră prin pupilă. 

Lumina lăsată să intre prin mişcarea irisului trece 
prin cristalin şi acţionează asupra retinei. Retina este 
adevărata parte sensibilă la lumină a ochiului; ea conţine 
celule nervoase numite „conuri” şi „bastonaşe”, care ajută 
la detectarea anumitor culori şi intensităţi ale luminii. De 
îndată ce conurile şi bastonaşele sunt stimulate, se secretă 
o substanţă chimică ce ajută la traducerea stimulării 
respective în anumite culori şi intensităţi luminoase. Apoi, 
semnalele sunt transmise (prin intermediul nervului optic) 
către creier, iar tu poţi înregistra ceea ce vezi. 

Cu cât celulele nervoase ale retinei sunt stimulate 
mai puternic, cu atât mai subtile vor fi emanaţiile 
luminoase pe care le vei putea percepe. Exerciţiile oculare 
prezentate în acest capitol îţi vor întări muşchii ochilor, 
ajutându-te să-ţi controlezi vederea mai mult decât ţi-ai 
închipuit vreodată că este posibil. Se crede că, în mod 
normal, folosim doar 15 - 20% din celulele nervoase ale 
retinei - deci nu este de mirare că majoritatea oamenilor 
nu pot detecta energia luminoasă subtilă a aurei. 

N Dr. Arthur Guyton, profesor de fiziologie, afirmă: 
„Intre limita maximă de adaptare la întuneric şi limita 
maximă de adaptare la lumină, retina ochiului îşi poate 
modifica sensibilitatea la lumină de 500.000 - 1.000.000 de 
ori, adaptându-se automat la schimbările gradului de 
iluminare” (Guyton, 1971, p. 427). Ceea ce înseamnă pur şi 
simplu că ai capacitatea de a percepe din spectrul luminos 
mult mai mult decât ţi-ai imaginat vreodată. 

Secţiune 3.01 Exerciţii cu diagrame optice 

O serie de specialişti au alcătuit şi folosit diagrame 
optice pentru exersarea şi întărirea muşchilor oculari. Pe 
măsură ce fortifici muşchii, în special irisul, vei învăţa cum 
să reglezi cantitatea de lumină care trece prin pupilă spre 
retină. Această capacitate poate fi dezvoltată în aşa 
măsură, încât vei putea detecta emanaţii luminoase subtile 
pe care în mod normal nu le percepi. 


Exerciţiile cu diagrame optice sunt exerciții fizice 
pentru muşchii oculari. Ele iţi vor antrena ochii pentru 
situații în care vederea culorilor mai strălucitoare se 
manifestă împreună cu detectarea luminii mai subtile. Ca 
în cazul oricărui exerciţiu fizic, trebuie să porneşti încet şi 
cu răbdare. Nu te forţa şi nu obosi peste măsură muşchii 
cu care lucrezi. Aceste exerciţii produc efect maxim dacă 
sunt executate zilnic - dacă se poate, chiar de două ori pe 
zi, timp de cel mult 10 - 15 minute. 

Fiecare din cele patru diagrame poate fi construită 
din carton. Dimensiunea: un pătrat cu latura de 45 cm - 
însă aceste dimensiuni sunt pur şi simplu orientative: 
diagramele trebuie să fie destul de mari pentru a le putea 
vedea clar atunci când le atârni pe un perete la o distanţă 
de aproximativ 2 - 2, 5 m. 

Puse pe perete, diagramele trebuie să se afle la 
nivelul ochilor, indiferent dacă în timpul exerciţiului stai 
aşezat sau în picioare. Ai grijă să eliberezi porțiunea de 
perete din jurul lor de orice obiecte care ti-ar putea 
distrage atenţia. Cel mai bine este să foloseşti un perete 
de culoare albă. Nu le pune la o distanţă mai mare de 2, 5 
m. 

(a) 1. Diagrama în spirală 


Este o diagramă care poate fi folosită pentru 
întărirea muşchilor ciliari, pentru dezvoltarea vederii în 
profunzime şi ajută ochii să lucreze împreună. Majoritatea 
lucrurilor le vezi cu ambii ochi. Când te uiţi la un obiect, 
amândoi ochii se concentrează asupra lui. Când îţi muţi 
privirea de la un obiect apropiat către unul îndepărtat (sau 
invers), muşchii oculari modifică forma cristalinului, astfel 
încât imaginea noului obiect care intră în centrul atenţiei 
să se formeze pe retină. Odată cu înaintarea în vârstă, 
devine tot mai greu pentru ochi să facă această trecere de 
la un obiect îndepărtat la unul apropiat. Dar lucrurile nu 
trebuie să fie astfel. 

Pentru acest exerciţiu, fixează-ţi privirea în centrul 
spiralei. Concentrează-te asupra lui. Încearcă să-l vezi ca 
un punct în adâncimea unui tunel creat de spirala însăşi. 

Apoi retrage-ţi privirea din acest tunel spiralat, ca şi 
cum ai scoate acel punct din adâncime în afară. Schimbă 
din nou, lăsându-ți iarăşi ochii atraşi în interiorul 
tunelului. Înăuntru, în afară - încet. Vezi mental acest 


proces ca şi cum ai trage spirala către tine, îndepărtând-o 
apoi. Diagrama va incepe să capete o formă 
tridimensională. 

Dacă întâmpini dificultăţi, concentrează-ţi privirea pe 
marginea exterioară a spiralei şi urmăreşte-o de jur- 
împrejur până ajungi în centru. Apoi schimbă direcţia şi 
ieşi din spirală. De obicei, cam după două-trei încercări 
începi să simţi efectul intrărilor ieşirilor în /din spirală. 

Nu efectua exercițiul mai mult de trei-patru minute, 
timp în care vei simţi cum lucrează muşchii oculari. Dacă 
ochii încep să te doară sau ai o senzaţie de disconfort, 
întrerupe imediat exerciţiul. 

(b) 2. Diagrama clarității coloristice 


Imagine consecutivă pe cartonul alb Diagrama 
clarităţii coloristice 

Această diagramă este formată din mici cercuri 
colorate (de cca. 15 cm diametru) pe un fundal alb. E bine 
să construieşti cât mai multe cercuri de culori diferite. Poţi 
folosi hârtie glasată sau, la fel de bine, bucăţi de pânză. Ai 
nevoie de cel puţin cele trei culori primare: roşu, galben şi 
albastru. Exerciţiul este şi mai eficient dacă îţi construieşti 
cercuri pentru toate culorile curcubeului: roşu, oranj, 
galben, verde, albastru, indigo şi violet. Foloseşte cât de 
multe culori şi nuanţe doreşti. 


Cu ajutorul acestei diagrame înveţi „conurile” să 
recunoască acele culori subtile pe care de obicei nu le 
înregisrează. Aşază diagrama în faţa ta şi pune câte un 
cerc colorat în mijloc, pe rând. Priveşte-l cu atenţie 5 - 10 
secunde, timp în care spune în minte numele culorii 
respective (dacă există unul). În felul acesta, înveţi cum să 
recunoşti şi să identifici variațiile subtile de culori. 
Exerciţiul poate fi executat periodic, în timp ce te uiţi la 
televizor, de exemplu, ia diagrama cu cercuri colorate cu 
tine şi repetă în timpul reclamelor. 

Când utilizezi această diagramă ca exerciţiu fizic, 
foloseşte şi una complet albă, alături. Cel de-al doilea 
pătrat, complet alb, se atârnă la acelaşi nivel cu primul, la 
aproximativ 30 cm depărtare. Concentrează-te asupra 
cercului colorat şi încearcă să-l vezi ca şi cum ar fi o minge 
colorată tridimensională sau o gaură colorată în interiorul 
pătratului alb. Foloseşte mişcarea de absorbire de la 
exerciţiul precedent şi lasă-ţi ochii să se cufunde în cercul 
colorat, apoi să iasă în afară. Repetă de câteva ori, până 
simți cum tu însuţi intri şi ieşi din gaura circulară. 

Acum priveşte marginea exterioară a cercului colorat 
şi urmăreşte încet conturul, în sensul acelor de ceasornic. 
Repetă mişcarea de patru-cinci ori, apoi schimbă direcţia 
şi efectuează acelaşi număr de rotiri. Asigură-te că mişti 
ochii, şi nu capul. 

Când ai terminat rotaţiile, îndreaptă-ţi rapid privirea 
către pătratul complet alb. În mod obişnuit, vei vedea 
apărând o imagine consecutivă (vezi figura de jos). Aceste 
imagini consecutive nu fac parte din aură - de obicei parcă 
ar pluti în faţa diagramelor sau a punctului în care te 
concentrezi. Imaginea consecutivă indică faptul că celulele 
nervoase ale retinei au fost stimulate în mod intens. Fă o 
pauză, observând orice reacţii şi efecte. Dacă nu se 
întâmplă nimic, repetă exerciţiul înainte de a trece la o 
altă culoare. 

O parte din fenomenul imaginilor consecutive se 
explică prin complementaritatea culorilor. De multe ori, 
cercul colorat se va proiecta pe suprafaţa albă în culoarea 


opusă. Acest fenomen poate fi asociat cu perechea astrală 
a culorii. Pe măsură ce o vibraţie se traduce şi 
reacţionează asupra nivelurilor mai subtile ale vieţii, 
frecvenţa ei se preschimbă în cea corespunzătoare 
energiei nivelului respectiv. Ceea ce este de culoare roşie 
la nivel fizic, în plan astral se poate traduce în verde. 
Aceste culori sunt opuse în spectrul luminos, dar de fapt 
sunt doar frecvenţe diferite: reprezintă expresii diferite ale 
aceleiaşi energii, aplicate unor dimensiuni diferite ale 
vieţii. 

Este aşa-numita Lege a Reversibilităţii sau efectul de 
oglindire. Dacă te uiţi într-o oglindă, îţi vezi imaginea, dar 
reflectată în poziţie inversă: eşti de-a-ndoaselea. Pe 
măsură ce priveşti şi experimentezi dimensiuni subtile cum 
este nivelul astral al existenţei, se produce acelaşi efect. 

Ţine minte că toate nivelurile şi energiile se 
întrepătrund cu trupul fizic, afectându-te pe tine însuţi şi 
structurile tale interioare. O parte din eforturile depuse 
pentru a vedea şi interpreta câmpurile aurice implică o 
mai mare conştientizare a acestor dimensiuni subtile. 

În cele din urmă, vei vedea şi alte culori înconjurând 
imaginea consecutivă, ceea ce înseamnă că începi să obţii 
rezultate. Sunt emanaţții subtile de lumină pe care nu le 
puteai percepe în timpul exerciţiului inițial. La puţin timp 
după aceea, vei începe deja să vezi culorile subtile chiar 
din momentul când execuţi mişcarea de rotaţie a ochilor. 

Închide ochii şi lasă-i să se odihnească. Apoi repetă 
exerciţiul cu o altă culoare. Urmăreşte cu atenţie ceea ce 
experimentezi. Nu te descuraja dacă nu vezi culorile 
subtile sau chiar imaginile consecutive de la primele 
încercări. Prin practică şi concentrare vei obține rezultate. 
Foloseşte cât mai multe culori într-un interval de 10 - 15 
minute. 

(c) Culorile şi corespondentele lor astrale 

Roşu - Verde Galben-Verde - Roşu-Violet 

Albastru - Portocaliu Roşu-Portocaliu - Albastru- 
Verde 

Galben - Violet Galben-Portocaliu - Albastru-Violet 


Deşi nu face parte din aură, imaginea consecutivă a 
diagramei colorate indică stimularea conurilor şi basto- 
naşelor retinei. Cu toate acestea, asemenea imagini 
consecutive reflectă culori subtile care nu erau percepute 
la început. 

Exerciţiul de concentrare contrastantă va stimula o 
„umbrire” secundară a stelei - este aura stelei, care devine 
„vizibilă”. 

(d) 3. Diagrama contrastului luminos 


Această diagramă are două funcţii: în primul rând, 
stimulează şi exersează „bastonaşele” retinei, care te ajută 
să percepi diferitele intensități ale luminii. In timp ce 
culorile sunt înregistrate în special prin intermediul 
conurilor, în general, lumina este percepută de bastonaşele 
retinei. Cu cât bastonaşele sunt mai puternic stimulate, cu 
atât spectrul luminos înregistrat este mai mare. 

In al doilea rând, această diagramă te va ajuta să-ți 
dezvolţi abilitatea de a-ţi „concentra uşor” ochii pentru a 
vedea aura din jurul oamenilor. Această concentrare 
uşoară constă în fixarea relaxată mai curând a unei zone 
decât a unui punct anume din zona respectivă. Cu toţii am 
avut momente când parcă am visa cu ochii deschişi, 
privind în gol. Este genul de concentrare pe care înveţi să-l 
dezvolţi şi să-l stăpâneşti cu ajutorul acestei diagrame. 
Acest gen de concentrare te va ajuta să vezi mai uşor aura 
din jurul oamenilor. 

În această diagramă, o stea albă este aşezată în 
mijlocul unui fundal negru. Contrastul alb-negru va 
determina bastonaşele retinei să se adapteze mai repede. 
În definitiv, vrei să poţi vedea aura doar atunci când 
doreşti acest lucru - vrei să-ţi dezvolţi abilitatea de a 
activa şi dezactiva vederea aurică după bunul tău plac. Te 
va ajuta această diagramă. 

Priveşte centrul stelei şi încearcă să vezi steaua ca o 
deschidere de lumină în fundalul întunecos. Foloseşte 
mişcarea din primul exerciţiu şi lasă-ţi privirea să intre şi 
să iasă din deschizătura în formă de stea. 


Apoi concentrează-te asupra centrului stelei. Priveşte 
steaua, menţinându-ţi privirea asupra ei cât timp numeri 
încet până la 15. Acum mută-ţi ochii spre fundalul negru 
din jurul imaginii, ceea ce pur şi simplu relaxează ochii: 
întrerupi concentrarea asupra stelei şi laşi privirea să 
fixeze, relaxat, întreaga suprafaţă din jurul stelei. Cu alte 
cuvinte, treci de la o concentrare directă a ochilor la o 
privire subtilă, care cuprinde mai curând întreaga 
suprafaţă decât un anumit punct. 

Concentrează-te din nou asupra punctului central al 
stelei. Menţine privirea cât numeri până la 15, apoi 
relaxează-te. Pe măsură ce efectuezi acest exerciţiu, 
urmăreşte atent ce se întâmplă cu ochii tăi. Vei simţi cum 
muşchii se încordează şi se relaxează succesiv. 

Dacă  întâmpini dificultăți cu acest exercițiu, 
concentrează-te asupra unui colț al stelei şi menține 
privirea cât numeri până la 15. Apoi relaxează-te, privind 
întreaga diagramă. Întoarce-ți privirea către acelaşi colț şi 
relaxează-te din nou. Dacă vrei, îți poți muta privirea de la 
un colț la altul. In acest caz, măreşte timpul de 
concentrare pe măsură ce treci de la un colţ al stelei la 
următorul. 

Lucrând cu această diagramă, vei începe să observi 
un fenomen interesant: în momentul în care treci la 
concentrarea relaxată, vei începe să vezi o a doua umbră, 
vagă, formându-se în jurul marginilor stelei, ce diferă de 
imaginile consecutive văzute în diagrama precedentă. S-ar 
putea să percepi această umbră doar la unul sau două 
colțuri ale stelei, dar va apărea. Iniţial va fi aproape gri, 
dar pe măsură ce exersezi va reflecta şi alte culori. De 
obicei, albastrul este una dintre primele culori care apar. 
Este semnul că începi să-ţi deschizi viziunea aurică (vezi 
pp. 60-61). 

(e) 


4. Diagrama de mişcare a ochilor 

Această diagramă este un exerciţiu general pentru 
muşchii oculari, prin care se dezvoltă capacitatea ochilor 
de a înregistra mai repede lumina şi culoarea. Este un 
exercițiu care trebuie executat cât se poate de repede, 
viteza fiind elementul-cheie. Cu cât măreşti viteza de 
mişcare a ochilor, vei putea percepe din ce în ce mai mult 
lucruri care nu sunt tocmai evidente. Mişcările rapide ale 
ochilor stimulează o intensificare a activităţii a conurilor şi 
bastonaşelor retinei: o mai mare viteză atrage o mai 
uşoară detectare a culorilor. 

Începe cu oricare dintre cele cinci puncte ale 
diagramei, îndreaptă apoi rapid ochii către un punct opus. 
Opreşte-te o secundă şi mută-ţi repede privirea înapoi. 
Deplasează-ţi privirea pe diagramă, trecând de la un punct 
la următorul ai grijă să incluzi mişcări verticale, orizontale, 
pe diagonală şi circulare. 


Este un exerciţiu care ar fi bine să fie făcut şi cu 
fiecare ochi în parte, şi cu ambii ochi deodată. La mulţi 
oameni, un ochi este mai slab decât celălalt. Acest 
exercițiu poate ajuta la reabilitarea ochiului „leneş", 
forțând amândoi ochii să lucreze la capacitate maximă. 
Acoperă un ochi cu palma, după care execută diverse 
mişcări cu ochiul liber. Schimbă. Apoi lucrează cu ambii 
ochi deodată. 

La fel ca la toate celelalte exerciţii, nu prelungi nici 
această şedinţă mai mult de zece minute. Dacă simţi că te 
dor ochii, opreşte-te. Gândeşte-te că forţezi şi întăreşti 
muşchii oculari, reactivând astfel capacităţi rămase multă 
vreme în stare latentă. Nu este bine să încerci să faci prea 
multe într-un timp cât mai scurt. Ai răbdare şi, 
perseverând, vei reuşi. Aminteşte-ţi mereu că este foarte 
natural să poţi vedea aura. 

Secţiune 3.02 Cele mai bune condiţii pentru a vedea 
aura 

Oricâte dovezi ştiinţifice s-ar aduce, vor exista mereu 
oameni care să nu creadă în capacitatea lor de a vedea 
aura. 

Acestor persoane le recomand adeseori un exercițiu 
care dovedeşte existența aurei şi posibilitatea de a o 
vedea. Într-o zi caldă, senină, în aer liber, întinde-te pe 
spate, pe iarbă. Şi, stând aşa, uită-te spre copacii din 
depărtare. Lasă-ţi privirea să alerge de la rădăcina 
copacilor către vârful lor. Priveşte cu atenţie linia pe care 
o formează vârfurile copacilor pe fundalul cerului. Nu-ţi 
forța ochii - relaxează-te. Încearcă să cuprinzi cât mai 
mult cer dintr-o privire. Lasă-te cuprins de o stare de 
concentrare relaxată, ca atunci când visezi cu ochii 
deschişi, privind în gol. 

În acest timp, vei deveni conştient de o ceaţă uşoară 
care urmăreşte linia vârfurilor copacilor, pe fundalul 
orizontului albastru al cerului. Observă fenomenul în mod 
pasiv. Vei vedea o culoare subtilă, diafană, mai deschisă 
decât albastrul cerului. Fenomenul este şi mai vizibil 
primăvara, când seva şi forța vitală a copacilor sunt active 


şi o nouă energie se dezvoltă dinspre rădăcini către 
vârfurile crengilor. Este o parte din aura copacilor! 

Dar care sunt cele mai bune condiţii pentru a vedea 
aura? Este un domeniu în care opiniile sunt foarte 
împărţite. Unii susţin că este mai uşor pe întuneric, 
deoarece astfel luminile subtile sunt mai evidente. Din 
păcate, energia luminoasă emanată de corp (radiaţie 
fotonică) este absorbită de întuneric. Pe de altă parte, 
întunericul forţează „bastonaşele” să lucreze şi mai intens, 
pentru a-ţi asigura „vederea pe timp de noapte”. Alţii spun 
că este mai uşor în locuri extrem de luminoase, deoarece 
spectrul luminii e mai liber şi mai activ; într-un mediu 
puternic luminat „conurile” sunt stimulate, astfel încât 
lumina de intensitate mare şi culorile subtile sunt mai uşor 
detectabile. 

Personal, am ajuns la concluzia că o situaţie de 
mijloc în privinţa condiţiilor ar fi mai potrivită pentru o 
mai mare uşurinţă în perceperea aurei. La început este 
mai eficient să foloseşti o lumină difuză, deoarece în 
primul rând vrei să începi să vezi aura. lar pe măsură ce-ţi 
dezvolți capacitatea de a o percepe, te vei adapta mai uşor 
la vibraţiile ei pentru a distinge culorile. Aşadar, 
începătorilor le recomand să folosească un mediu scăldat 
într-o lumină difuză. De exemplu, o cameră luminată 
natural la apusul soarelui constituie un loc şi un timp 
excelente pentru această experienţă. Lumina palidă te 
forţează să  acţionezi vederea pe timp de noapte, 
determinând „bastonaşele” să absoarbă şi să înregistreze 
o mai mare cantitate din spectrul luminos, îndeosebi la 
niveluri care nu sunt vizibile în mod obişnuit. 


1. Vei avea nevoie de lumină difuză, un perete alb şi 
o bucată de carton alb (destul de mare pentru a-ţi putea 
vedea mâna conturându-se în centrul lui). 

2. Relaxează-te înainte de a începe exerciţiul. Dacă ai 
folosit exerciţiile cu diagrame optice, poți face o scurtă 
trecere în revistă a lor, pentru încălzire. 

3. Începe cu mâinile. Întinde o mână în faţă, la 
aproximativ 30 - 45 cm. Cu cealaltă mână, ţine bucata de 
carton alb în spatele ei. In felul acesta, mâna ta se va 
contura pe o suprafaţă albă. Ţinând mâna întinsă pe 
cartonul alb, emanațţiile luminoase vor fi mai uşor 
perceptibile când o priveşti folosind concentrarea relaxată. 
La început apare ca un fel de ceaţă diafană. Dacă ai mai 
exersat, ceața va răsfrânge şi culori. Apropie mâinile în 
față la aproximativ 7 cm una de cealaltă şi începe să-ţi 
concentrezi privirea asupra lor. mai întâi asupra 
marginilor superioare şi apoi, folosind concentrarea 
relaxată, asupra întregii zone din jurul mâinilor - cuprinde 
toată zona dintre ele şi din jurul lor. Concentrează-te. Apoi 
foloseşte concentrarea relaxată. Aura mâinilor tale va 


începe să se contureze. 

4. Intinde palma pe cartonul alb şi concentrează-ţi 
atenţia asupra vârfurilor degetelor, timp de aproximativ 30 
de secunde. 

5. Apoi mută-ţi privirea de la vârfurile degetelor 
pentru a cuprinde întreaga mână şi suprafaţa cartonului. 
Foloseşte concentrarea relaxată. Pe măsură ce deplasezi 
privirea de la un punct anume către suprafața din jurul 
său, vei începe să percepi o ceaţă diafană care dă contur 
mâinii tale pe fundalul cartonului. 

6. Dacă întâmpini dificultăţi în acest punct, fă câteva 
dintre exerciţiile pentru ochi folosindu-ți propria mână 
având ca fundal bucata de carton alb. Concentrează-te 
spre interiorul şi apoi spre exteriorul imaginii. Plimbă-ţi 
ochii pe conturul mâinii. Treci de la privirea concentrată la 
concentrarea relaxată asupra zonei din jur. Dacă ai mai 
exersat, ceața diafană va apărea. 

7. Fii atent la orice fel de culori pe care ai putea să le 
observi, Chiar dacă sunt fugitive. S-ar putea să vezi 
fragmente colorate sau scântei, pe care de multe ori ai 
tendinţa să nu le bagi în seamă. În niciun caz! Pe măsură 
ce-ţi dezvolţi această capacitate şi înveţi să o controlezi, 
vei descoperi că, din ce în ce mai mult, îţi vei dezvolta şi 
abilitatea de a menţine aceste culori în câmpul vizual un 
timp mai îndelungat. 

8. Următorul pas: foloseşte ambele mâini. Întinde-le 
în faţa ta, cu palmele îndreptate spre tine. Ţine-le la 
nivelul ochilor, cam la 7 - 10 cm una de cealaltă. În spatele 
lor trebuie să fie un perete alb. 

9. Ca şi mai înainte, urmăreşte contururile degetelor 
sau spațiile dintre ele, timp de cel puțin 30 de secunde. 
Apoi treci în starea de concentrare relaxată, cuprinzând 
ambele mâini şi zona din jurul lor. Observă - în mod pasiv 
- cum se conturează mâinile pe suprafaţa albă a peretelui. 

10. Ceea ce vezi poate avea diverse înfăţişări. Poate 
fi o ceaţă diafană care înconjoară mâinile; pot fi sclipiri 
colorate sau o culoare stabilă. Poate fi ceva asemenea 
valului de căldură ce se ridică de pe şosea într-o zi toridă 


de vară. La început, aproape întotdeauna este de un alb 

sau un albastru pal, aproape lipsit de culoare. Pe măsură 

ce-ţi dezvolți capacitatea, culoarea, limpezimea culorii şi 

vibrația aurei vor deveni mai uşor vizibile cu ochiul liber. 
Secţiune 3.03 


Cum putem vedea aura celorlalţi 


Următorul pas este să exersezi pentru a vedea aura 
celor din jur. Dacă ai perseverat în practicarea exerciţiilor, 
ar trebui să constaţi primele rezultate semnificative după o 
lună sau două, în funcţie de consecvenţa şi stăruința 
fiecăruia. 

1. Cere-i partenerului să stea drept, în picioare, 
lângă un perete alb. La început este mai bine să foloseşti o 
cameră luminată discret. Stai în picioare sau aşază-te la 
aproximativ 2, 5 - 3 m depărtare. Trebuie să-ţi poți vedea 
partenerul în întregime, din creştet până în tălpi, 
înconjurat de o zonă mare albă. 

2. Începe prin a-ţi îndrepta privirea spre fruntea 
partenerului. De la frunte, urmăreşte conturul corpului 
său în sensul acelor de ceasornic. Execută mişcarea cât 
mai repede, schimbând de mai multe ori sensul. În acest 


fel, pur şi simplu stimulezi celulele nervoase ale retinei 
(conurile şi bastonaşele). 

3. Fixează privirea spre frunte sau spre creştet şi 
concentrează-te asupra acestui punct timp de 15 - 30 de 
secunde. 

4. Treci la starea de concentrare relaxată, 
cuprinzând o suprafaţă mare din jurul corpului. Menţine 
această privire, observând în mod pasiv ce se întâmplă. De 
obicei, aura capului şi a umerilor este cea mai evidentă. 
Repetă de câte ori este nevoie. Ai început să vezi aura 
celor din jur! 

Articol IV. Capitolul IV - Cum măsuram câmpul auric? 

Există multe dispozitive electronice care pot măsura 
câmpul energetic ce înconjoară corpul uman. Din păcate, 
omul obişnuit nu va fi niciodată în stare să-şi permită 
procurarea celor mai multe dintre ele. Totuşi, cu ajutorul 
unor instrumente pe care fiecare le poate construi şi 
utiliza, putem determina - cu mare precizie - dimensiunile 
şi forţa propriului nostru câmp aurie. Este vorba de 
instrumente specifice ştiinţei numite radiestezie. 

Radiestezia este o metodă de divinaţie utilizată 
pentru determinarea radiaţiilor energetice. Ea presupune 
folosirea unor instrumente în vederea măsurării forţei unei 
anumite radiații. Este un sistem de traducere a 
răspunsurilor nerecunoscute ale sistemului nervos la 
energiile subtile în elemente palpabile şi vizibile. Cele mai 
cunoscute instrumente radiestezice sunt bagheta 
fântânarului şi pendulul. 

Ambele instrumente te pot ajuta să comunici cu acele 
niveluri mentale ce recunosc câmpurile energetice subtile 
cu care intri în contact. Am vorbit deja despre faptul că în 
permanenţă interacţionăm cu energii exterioare. Dar 
oamenii nu conştientizează întotdeauna acest fapt sau pur 
şi simplu nu-l recunosc ca atare. Bagheta şi pendulul te 
ajută să faci conexiuni cu acele părţi ale fiinţei tale care 
conştientizează această interacţiune. 

Bagheta şi pendulul sunt mijloace de comunicare cu 
subconştientul tău. Subconştientul este informat despre 


orice interacţiune cu energii exterioare, indiferent cât de 
subtile ar fi ele. Astfel încât, folosind aceste instrumente, 
îţi dezvolţi puteri de percepţie nebănuite. Bagheta 
fântânarului şi pendulul devin o prelungire a ochilor tăi - 
sunt o legătură între sistemul nervos (iar subconştientul 
lucrează prin intermediul său) şi câmpurile energetice cu 
care intri în contact. 

Istoria ambelor metode îşi are originea în vremuri 
străvechi. Deşi sunt deseori socotite instrumente ale 
spiritiştilor, bagheta şi pendulul sunt folosite în multe 
domenii tradiţionale ale vieţii de zi cu zi: pe timp de război 
erau folosite pentru a localiza mine îngropate, tunele etc.; 
unele întreprinderi de utilitate publică (gaz, apă, 
electricitate etc.) îşi instruiesc personalul cum să 
folosească aceste instrumente pentru a dezgropa doar 
liniile care trebuie reparate. Deşi unii, mai neîncrezători, 
manifestă dispreţ faţă de asemenea metode, precizia 
informaţiilor furnizate continuă să fie dovedită prin metode 
şi echipamente ştiinţifice tradiţionale. 

Conştiinţa ta superioară sau inteligenţa comunică cu 
tine prin intermediul sistemului nervos, trimiţându-ţi 
semnale. Instrumentele radiestezice (cum sunt bagheta 
fântânarului şi pendulul) amplifică aceste semnale de 
comunicare. Drept urmare, le poţi detecta şi interpreta, 
deschizând astfel noi canale de sensibilitate faţă de 
energiile subtile ale vieţii. 

Secţiune 4.01 Cum să-ţi construieşti propria baghetă 

Când vorbesc despre arta fântânarului, majoritatea 
oamenilor îşi închipuie un om mergând pe câmp cu o 
creangă de copac în formă de Y, încercând să localizeze o 
sursă de apă sau de minerale. Însă această artă are mult 
mai multe aplicaţii posibile: un bun fântânar nu numai că 
poate să localizeze câmpuri energetice subtile, dar şi să 
găsească răspunsuri la întrebări. 


Baghete magice obişnuite 

Aceste baghete creează o legătură cu latura ta 
intuitivă. Ele sunt o prelungire a ochilor tăi, oferind indicii 
vizuale pe care le poţi recunoaşte cu mai multă uşurinţă. 
Baghetele nu au în sine vreo calitate specială: sunt pur şi 
simplu nişte instrumente care îţi sporesc sensibilitatea. 

Instrumentele specifice artei fântânarului au fost 
construite în numeroase forme. Cele mai cunoscute sunt 
din lemn, dar oricine îşi poate confecţiona cu uşurinţă un 
set de baghete la fel de eficiente. Este foarte simplu. Cam 
jumătate dintre cei care încearcă reuşesc să le folosească 
imediat. Ceilalţi ar putea fi nevoiţi să exerseze o perioadă, 
însă oricine poate căpăta îndemânare în utilizarea lor. 

Primul pas: trebuie să-ți construieşti un set de 
baghete. E simplu. Materialele de care ai nevoie le găseşti 
prin casă. Vom arăta aici cum poți construi două seturi, 
dintre care al doilea este ceva mai pretentios, însă ambele 
sunt la fel de eficiente. 


1. Pentru o mai bună înţelegere, foloseşte figurile de 
mai sus şi de mai jos. Mai întâi ia un umeraş obişnuit din 
sârmă şi taie-l în locurile indicate cu linie punctată. 

2. Apoi îndoaie bucata tăiată astfel încât cele două 
laturi să fie perpendiculare. 

3. Taie o bucată de carton subţire (un pătrat cu 
latura de 6 - 15 cm) şi rulează-l astfel încât să formeze un 
cilindru îngust, în care introdu latura verticală a baghetei 
(vezi figura de jos). Fă cilindrul cât se poate de îngust şi 
continuă să-l răsuceşti - însă ai grijă să nu se fixeze prea 
strâns pe latura baghetei. Când obţii dimensiunea cea mai 
potrivită, fixează cilindrul cu bandă adezivă. 

4. Pune cilindrul de carton pe latura verticală, 
conform figurii de mai jos. Acesta va fi minerul baghetei 
tale. Ai grijă ca latura verticală să fie cu cel puţin 2, 5 cm 
mai lungă decât mânerul. Dacă nu, taie cilindrul la 
dimensiunea potrivită. 

5. Îndoaie partea care iese din mâner, astfel încât 
acesta să nu alunece atunci când foloseşti baghetele în 
poziţie verticală (vezi figura de jos). 

6. Repetă etapele de până acum, pentru a construi a 
doua baghetă. După ce ai terminat, baghetele trebuie să se 
poată răsuci liber în minere. Ar trebui să semene cu cele 
din figurile de mai jos. 

Pasul 2: îndoaie partea laterală a umeraşului în 
poziţie verticală, la 90°. 


Pasul 3: Rulează o bucată de carton subţire şi lipeşte- 
o cu bandă adezivă. Cilindrul trebuie să fie suficient de 
solid ca să-l poţi apuca, dar şi să alunece cu uşurinţă pe 
latura verticală a baghetei. 


Paşii 4 şi 5: Pune cilindrul de carton pe latura 
verticală, astfel încât aceasta să fie cu cel puţin 2, 5 cm 
mai lungă decât minerul. Îndoaie capătul rămas în afară, 


astfel încât să ţină minerul. Întoarce bagheta cu minerul în 
jos. 


Baghete confecționate din țeavă de cupru 


7. Dacă vrei, poţi agăța o mică greutate la 
extremitatea barei de sârmă, pentru a o stabiliza - de 
pildă, o bucăţică de plumb folosită la pescuit este foarte 
potrivită. Când ai terminat, apucă bagheta de mâner şi 
răsuceşte bara orizontală pentru a-i verifica libertatea de 
mişcare. 

8. Multe umeraşe au deja un cilindru de carton pe 
para orizontală. E foarte bine dacă găseşti unul, deoarece 
este deosebit de eficient: asigură o priză fermă şi libertate 
de mişcare pentru baghetă. 

9. O variantă ceva mai sofisticată poate fi construită, 
fară cheltuieli mari, din elemente pe care le poți cumpăra 
de la orice magazin de fierărie. În special mânerele, pe 
care le poţi face din cupru, oferă o priză mai bună şi o mai 
mare libertate de mişcare a baghetei. Cuprul este un 
excelent conductor de electricitate, fiind astfel mult mai 


sensibil la câmpuri energetice subtile şi la semnalele 
trimise de propriul tău sistem nervos. la o țeavă de cupru 
cu diametrul de 2 cm şi taie două bucăţi de 10 - 12 cm 
lungime. Vei avea nevoie şi de câte două dopuri din cupru, 
pentru fiecare capăt. Vezi figura de mai sus. 

10. Găureşte dopurile astfel încât să poţi trece uşor 
țeava baghetei prin ele. Fixează dopurile la extremitatea 
fiecărui capăt al mânerelor din cupru (puțin super glue va 
rezolva problema). Introdu bagheta prin mâner, îndoaie 
capătul ce iese în afară şi gata - ai două baghete gata de a 
fi folosite. Verifică dacă baghetele se rotesc liber în 
interiorul mânerelor. 

Secţiune 4.02 Cum măsurăm aura cu ajutorul 
baghetelor 

Poţi folosi aceste baghete pentru a localiza şi măsura 
câmpul auriu. Mai mult, ele te pot ajuta chiar să determini 
culorile aurei (despre acest aspect vom discuta în capitolul 
următor). De asemenea, le poţi folosi şi pentru a obţine 
răspunsuri la întrebări, prin „da” sau „nu”. 

Scopul este de a recunoaşte că baghetele constituie o 
legătură între sistemul nervos şi subconştient, care e la 
curent cu tot ce se întâmplă în interiorul şi în jurul tău. 
Secretul utilizării baghetelor este să fii relaxat şi să decizi 
ce fel de reacție vrei să obţii din partea lor. 

Stabileşte un cod cu privire la felul în care vrei ca 
baghetele să-ţi răspundă. Ce semnificaţie vrei să aibă o 
mişcare spre exterior? Dar o încrucişare a baghetelor? 
Stabileşte dinainte toate acestea şi păstrează acelaşi cod 
de fiecare dată când foloseşti baghetele. Atunci când 
utilizează baghetele pentru detectarea aurei, cei mai mulţi 
se aşteaptă ca ele să se rotească înspre exterior de îndată 
ce intră în contact cu câmpul auric. In cazul folosirii 
baghetelor pentru răspunsuri la întrebări prin „da” sau 
„nu”, rotirea spre exterior poate însemna „nu”, iar 
încrucişarea sau rotirea lor simultană spre interior - „da. 
(Acest aspect va fi analizat mai în detaliu în următorul 
capitol, în care vei învăţa cum să foloseşti baghetele 
pentru a determina culorile aurei.) 


1. Relaxează-te. Nu încerca să masori aura având 
aşteptări preconcepute, deoarece iţi poate crea un blocaj 
mental care să impiedice baghetele să funcţioneze. 
Gândeşte-te pur şi simplu că vrei să masori aura şi doreşti 
ca baghetele să se rotească spre exterior când intri în 
contact cu ea. (Unii preferă ca baghetele să se încrucişeze 
atunci când întâlnesc marginile exterioare ale aurei unei 
persoane. Nu ţine decât de dorința fiecăruia. Esenţial este 
să te hotărăşti dinainte asupra tipului de răspuns pe care 
vrei să-l primeşti din partea baghetelor.) Relaxează-te şi 
lasă baghetele să lucreze pentru tine. 

2. Ţine baghetele uşor în mâini, în faţă, la niverul 
umerilor. Baghetele trebuie să poată face cu uşurinţă o 
rotaţie completă, fără să atingă nicio parte a corpului tău. 

3. Cere-i partenerului să stea în picioare la o distanţă 
de aproximativ 10 metri. In poziţia de start, baghetele 
trebuie să fie orientate spre înainte. 

4. Mergi încet şi lin spre partener. În momentul în 
care pătrunzi în aura sa, baghetele vor răspunde, 
indicându-ţi astfel marginea exterioară a câmpului său 
aurie. Incepând din acel punct, poţi trasa un cerc complet 
în jurul persoanei respective, deoarece, în toate direcțiile, 
aura se extinde în mod egal la aceeaşi distanţă faţă de 
Corp. 

5. Aceasta înseamnă că oricine ar trebui să-şi poată 
da seama când cineva traversează această linie invizibilă a 
aurei şi pătrunde în „spațiul' său auriu. 

6. Exersează folosirea baghetelor. Măsoară aurele 
prietenilor tăi şi ale animalelor din jur. Cere-i prietenului 
tău să ţină în mână un cristal şi măsoară-i din nou aura. 
Vezi vreo diferenţă? Cât de mare? încearcă şi cu alte 
pietre. Măsoară aura prietenului tău când stă în picioarele 
goale. Care este diferenţa? Măsoară-i câmpul auriu după 
ce a imbrăţişat un copac. Sau după ce a mâncat ciocolată. 
Măsoară-i aura când ţine în mână un măr. Observă 
diferența fată de situaţia când tine în mână o ciocolată. 
Ascultă o piesă heavy-metal şi măsoară din nou. Ce se 
întâmplă cu aura? apoi ascultă o piesă de muzică clasică şi 


măsoară iarăşi. Încearcă diferite mirosuri. 
Experimentează, amuză-te şi învaţă. 

Pe măsură ce practici folosirea baghetelor, vei începe 
să observi anumite şabloane. Vei primi confirmări că 
anumite lucruri sunt benefice pentru câmpul tău aurie, pe 
când altele nu. lIncet-încet, vei deveni receptiv la 


influenţele subtile din jur şi îţi vei redescoperi adevăratul 
eu. 


Cum măsurăm aura cuiva 


Stai în picioare, la aproximativ 10 metri distanta de 
persoana respectivă. Tine baghetele în faţă, şi mişca-te 
încet, egal, către partener. În momentul în care atingi 
marginea aurica a acestuia, baghetele vor răspunde. Ai 
determinat limita exterioară a aurei. 

Din acest punct poţi trasa un cerc în jurul 
partenerului, pentru a-i indica dimensiunea completa a 
aurei sale. 

Secţiune 4.03 Puterea pendulului 


Baghetele sunt considerate precursoarele pendulului, 
astfel că pendulul lucrează după acelaşi principiu. El pur şi 
simplu interacționează cu un anumit câmp energetic, iar 
modul său de funcţionare se bazează pe principii 
bioelectrice. Ca şi baghetele, pendulul nu dă răspunsuri de 
unul singur. 

Subconştientul comunică cu tine prin intermediul 
sistemului nervos. Având in vedere faptul că aura se 
extinde în toate direcțiile în jurul tău, subconştientul este 
sensibil la orice se întâmplă în preajma ta. Conştiinţa este 
atentă doar la ceea ce are legătură cu obiectul 
concentrării într-un moment anume, perceput prin 
intermediul celor cinci simțuri - gust, pipăit, văz, auz şi 
miros. Cu toate acestea, unul dintre cele mai extraordinare 
organe de simţ pe care le posedă omul este pielea, care 
este sensibilă la multe dintre elementele subtile ignorate 
de obicei de cele cinci simţuri. Bazându-te doar pe acestea 
pentru a interpreta o situaţie, poţi pierde uşor din vedere 
jocurile subtile de energie din viaţa ta. Pe de altă parte, 
subconştientul este atent la toate interacţiunile energetice 
cu propriul tău câmp, inclusiv cele care depăşesc 
capacitatea de percepţie a celor cinci simţuri. Aceste 
interacțiuni sunt asimilate şi pot fi accesate şi 
conştientizate prin meditaţie, hipnoză sau cu ajutorul altor 
tehnici şi instrumente pentru amplificarea conştiinţei. O 
asemenea metodă este radiestezia. 

Pentru a înţelege aceste lucruri, trebuie să ştii mai 
multe despre felul cum funcţionează subconştientul, 
comparativ cu modul de lucru al conştiinţei. Conştiinţa 
este sediul activităţii organizate a creierului. Aceasta 
controlează percepția senzorială şi exprimarea. Când te 
concentrezi în mod conştient asupra unei activităţi 
oarecare, creierul tău emite unde electrice. Conceptul de 
unde cerebrale de tip beta este folosit în mod obişnuit 
pentru a desemna formele de energie emise în timpul unor 
activităţi dirijate în mod conştient. Deoarece ai ajuns să te 
identifici peste măsură cu facultățile tale intelectuale, fie 
ignori, fie ratezi cu totul percepțiile subtile ale vieții. 


Undele cerebrale de tip alfa apar în stări de relaxare, 
iar în astfel de momente undele emise de creier au o 
frecvenţă de aproximativ 10 cicluri pe secundă. Cu cât eşti 
mai relaxat, cu atât frecvenţa undelor cerebrale este mai 
scăzută şi devii mai senzitiv. Doar aproximativ 10% din 
activitatea corpului şi a creierului tău este controlată în 
mod conştient. Prin urmare, dacă vrei să trezeşti 
percepțiile mai subtile înregistrate de eul tău, trebuie să 
înveţi să te relaxezi şi să deschizi calea către subconştient. 

Subconştientul dirijează sistemul nervos autonom, 
care reglează funcţionarea organelor vitale şi a muşchilor 
involuntari, în mod obişnuit, nu eşti conştient de 
activitatea lui de reglare a energiilor vieţii, reproducerii şi 
autoconservării. Aceste acţiuni includ, de pildă, funcțiile 
stomacului, plămânilor,  intestinelor, inimii, ficatului, 
organelor de excretie, de reproducere, precum şi formele 
mai dezvoltate de senzaţie şi percepție. 

Acest sistem nervos autonom este parte a sistemului 
nervos central. In corp, sistemul nervos central acţionează 
ca un sistem de coordonare între organele de simţ ale 
corpului, muşchi şi glande. De exemplu, dacă te înţepi la 
deget cu un ac, mesajul va fi transmis la creier şi de acolo 
unei glande. În momentul acela îţi spui că te doare. 

Pielea este un organ extrem de sensibil, ce are 
capacitatea de a simţi schimbările subtile de energie din 
jurul nostru. Când o energie exterioară interacționează cu 
câmpul auric ce emană din piele şi din întregul corp uman, 
mesajul este transmis corpului şi creierului. Cu toate 
acestea, în cazul unor astfel de percepții subtile nu există 
întotdeauna un răspuns care să poată fi recunoscut. Însă 
mesajul este recepționat şi poate fi accesat şi conştientizat. 
E ca şi cum ai avea un mesaj înregistrat pe o bandă 
magnetică: dacă ştii să foloseşti magnetofonul, poţi derula 
înapoi şi afla care este mesajul. Aici îşi poate dovedi 
utilitatea folosirea baghetelor şi a pendulului. 

Sistemul nervos al corpului omenesc constituie încă 
un mare mister - dar ştim că este un sistem de comunicare 
dinamic, delicat şi sensibil. El comunică cu subconştientul 


şi cu percepțiile lăuntrice superioare. Bagheta şi pendulul 
amplifică semnalul pe care sistemul nervos îl transmite 
către un muşchi involuntar, pentru a da naştere unui 
răspuns perceptibil, uşor de recunoscut. 

Se consideră că subconştientul controlează 90% din 
funcțiile corpului şi ale creierului, fiind şi sursa formelor 
superioare de percepție şi intuiţie (care nu se realizează 
prin intermediul celor cinci organe de simţ obişnuite), a 
memoriei, creativității şi gândirii abstracte. 

Sistemul nervos trimite semnale electrice şi 
impulsuri determinând mişcarea pendulului. Legănarea 
pendulului este un răspuns ideomotor cauzat de acțiunea 
involuntară a muşchiului, stimulată de subconştient prin 
intermediul sistemului nervos simpatic al organismului. 
Mesajele subtile primite prin intermediul aurei sunt 
depozitate în sistemul nervos. Prin tehnici divinatorii, 
aceste mesaje sunt eliberate (sub forma unor impulsuri 
electrice), stimulând răspunsul muscular involuntar pe 
care il poţi percepe în mod conştient prin mişcarea 
pendulului. Pendulul devine astfel o punte între conştient 
şi subconştient. 

E simplu să-ţi construieşti un pendul. Poţi folosi 
obiecte pe care le găseşti în casă sau poţi cumpăra unul 
dintr-un magazin de specialitate - în mod obişnuit se 
folosesc nasturi, inele sau cristale. Cele mai bune pendule 
sunt de formă rotundă, cilindrică sau sferică şi lucrează 
cel mai bine dacă sunt simetrice. Obiectul folosit este 
atârnat de un fir de aţă, un lânţişor etc. Pendulul ţinut 
liber de capătul lănţişorului sau al firului de aţă, iar 
mişcările sale oferă răspunsuri şi informaţii pentru 
conştientizarea energiilor subtile. Este un amplificator. 
Mai jos vei găsi patru exemple de pendule obişnuite. 

Este uşor să înveţi cum să foloseşti un pendul. Ai 
nevoie doar de un pic de timp şi practică într-un loc 
liniştit. In plus, mai trebuie şi să te poti relaxa. Invaţă să-ţi 
stăpâneşti emoțiile în timpul utilizării pendulului, deoarece 
pot scurtcircuita sistemul electric. 

Inel simplu atîrnat 
de un fir de aţă 

Dop de plută, ac şi 
un fir de aţă 


Pendul de cristal 
de un lânțișor 
Câteva exemple de penduluri uzuale 


Pandantiv obișnuit atârnând 


88 


1. Primul pas în folosirea pendulului este să te 
obişnuieşti cu el. Aşază-te la masă, într-o poziţie 
confortabilă. Ţine tălpile picioarelor pe podea şi sprijină-ţi 
cotul pe suprafaţa mesei. 

2. Apucă pendulul de lănţişor, folosind degetul mare 
şi arătătorul. Timp de un minut sau două, lasă pendulul să 
atârne pur şi simplu. Apoi începe să-l roteşti uşor în sensul 
acelor de ceasornic. Ai răbdare să se oprească, după care 
roieşte-l din nou, în sens invers. Deplasează-l apoi 
orizontal, vertical şi pe diagonală. Deocamdată te 
obişnuieşti pur şi simplu cu mişcările pendulului. Incepe să 
faci câteva experimente. Chiar şi cea mai mică mişcare va 
determina balansarea pendulului. După cum vei vedea la 
punctul 8, poţi produce mişcarea pendulului fără să depui 
eforturi în acest sens. Lasă-l să atârne liber. Spune-ţi în 
sinea ta: „Rotire în sensul acelor de ceasornic”. 
Vizualizează acest gând alunecând de-a lungului brațului 
tău, prin lănţişor, până la pendul. Nu-l roti tu însuţi. Fă 
acest lucru doar prin puterea gândului. Când începe să 
oscileze, gândeşte „Stop” şi urmăreşte-l cum îşi opreşte 
mişcarea. Ai răbdare cu tine însuţi. Nu uita că lucrezi cu 
impulsuri electrice trimise de creier prin intermediul 


sistemului nervos pentru a stimula acţiunea musculară 
involuntară. 

3. Acum trebuie să-l înveţi cum vrei să răspundă. 
Este ca şi cum ţi-ai programa computerul. îi spui ce fel de 
feedback aştepţi de la el. Vrei să-i poți înțelege mişcările 
când pui o întrebare. Trebuie să dai de înţeles 
subconştientului ce fel de mişcări te aştepţi să primeşti. La 
pagina următoare se află o diagramă simplă pe care o poți 
utiliza pentru această procedură de programare - 
foloseşte-o sau construieşte-ţi una asemănătoare. 

Începe cu două linii intersectate, ca în diagrama de 
un Pune desenul pe masă şi poziţionează pendulul în 
centru. Spune-ţi cu voce tare: „Când pun o întrebare al 
cărei răspuns este «da», pendulul se va mişca în (direcția) 
(în acest caz, oscilație de-a lungul axei verticale). În acest 
moment, mişcă pendulul de-a lungul liniei verticale. Lasă-l 
să se legene uşor şi repetă formularea de mai înainte. 

Cu acest exercițiu stabileşti vocabularul pentru 
procesul de comunicare. Testează acest vocabular. Pune-ţi 
o intrebare la care ştii că răspunsul este „da”, dar de data 
aceasta nu mişca pendulul în mod conştient. Lasă forţele 
lăuntrice ale sistemului nervos să creeze răspunsul fizic. 
Foloseşte întrebări de genul „Mă cheamă (spune numele 
tău)? „sau „Sunt în vârstă de... ani?”. În felul aceasta, nu 
numai că reuşeşti să stabileşti vocabularul de comunicare 
pentru lucrul cu pendulul, dar iţi şi dovedeşti faptul că nu 
trebuie să  intervii nicicum în producerea mişcării. 
Exersând, vei putea pune întrebări al căror răspuns nu-l 
cunoşti. 


Nu Nu 


Programarea mişcărilor pendulului 


4. Acum procedează la fel pentru răspunsul „nu”, 
folosind aceeaşi frază şi deplasând pendulul de-a lungul 
axei orizontale. Spune-ţi cu voce tare: „Când pun o 
întrebare al cărei răspuns este «nu», pendulul se va mişca 
(direcția) (în acest caz, oscilație de-a lungul axei 
orizontale). Leagănă-l uşor de-a lungul liniei orizontale şi 
repetă fraza de mai sus. Nu uita că deocamdată doar 
stabileşti vocabularul pentru comunicare. 

Apoi verifică-ţi abilitatea de a mişca pendulul fără un 
control conştient. Pune una sau două întrebări la care ştii 
că răspunsul este „nu” şi lasă pendulul să se mişte singur, 
fără a-l ajuta în vreun fel. Pur şi simplu concentrează-te 
asupra întrebării şi repet-o de mai multe ori - pendulul se 


va mişca. 

5. Repetă exerciţiul câte cinci minute în fiecare zi, 
timp de o săptămână. Va fi de ajuns pentru a programa 
subconştientul să deplaseze pendulul conform codului 
stabilit. 

6. Dacă vrei, poţi folosi mai curând mişcări circulare 
decât orizontale sau verticale (vezi figura din josul paginii 
anterioare).  Rotirea în sensul acelor de ceasornic 
înseamnă „da”, iar în sens invers acelor de ceasornic - 
„NU. 

7. O dată programat pendulul, concentrează-ţi 
atenția nu numai asupra direcţiei mişcărilor, dar şi asupra 
intensității şi vitezei lor. Sunt elemente de asemenea 
semnificative, deoarece oferă indicaţii asupra gradului de 
atenţie pe care trebuie să o acorzi răspunsului primit. 

8. Pe măsură ce deprinzi programarea pendulului, 
testează-l: convinge-te că se deplasează fără niciun ajutor 
fizic conştient din partea ta. Foloseşte liniile intersectate. 
Sprijină-ţi cotul comod pe o suprafaţă plană. Lasă pendulul 
să atârne nemişcat şi gândeşte cuvântul „da'. Repetă 
cuvântul în minte şi deplasează-ţi privirea în susul şi în 
josul liniei „da”. Continuă până când pendulul începe să se 
deplaseze singur de-a lungul liniei respective. Nu durează 
mai mult de un minut sau două. Fii relaxat. 

Acum spune-ţi în minte „stop”. După ce pendulul se 
opreşte, repetă acţiunea folosind cuvântul „nu' şi linia 
„Nu' de pe diagramă. Incearcă apoi din nou, folosind 
mişcările circulare în ambele direcţii. In acest fel înveţi să 
mişti pendulul doar cu puterea minții. 

9. Trebuie să înveți să-ți pui întrebări al căror 
răspuns este „da” sau „nu”. Cu cât sunt mai specifice, cu 
atât răspunsul va fi mai clar. De pildă, unii întreabă 
pendulul dacă o anumită mâncare este comestibilă. 
Pendulul ar putea răspunde afirmativ. Dar dacă întrebarea 
este formulată „Această mâncare este bună pentru mine?”, 
pendulul s-ar putea să răspundă negativ. Încearcă şi tu. 
Pune-ţi întrebări care au un răspuns clar „da” sau „nu”: 

Am mai trăit înainte, într-o altă viaţă? 


Voi fi promovat în cursul acestei săptămâni? 

Am avut vreodată înainte experienţe extrasenzoriale? 

Visul pe care l-am avut astă-noapte are vreo 
semnificaţie care mie îmi scapă? 

Mă va suna diseară? 

Am un suflet? 

Ar trebui să încep să studiez ceva nou? 

10. Este foarte important să nu te implici emoţional 
în procesul chestionării. Unele persoane nu se relaxează, 
astfel încât primesc doar răspunsurile pe care le aşteaptă. 
Dacă te relaxezi şi rămâi cât se poate de impasibil, 
răspunsurile vor fi foarte precise. Cu cât ţii conştientul mai 
departe de acest proces, cu atât mai puternice şi mai 
apreciabile vor deveni percepțiile tale. Aminteşte-ţi că, 
prin formele de unde cerebrale alfa - care apar când eşti 
relaxat - devii mai sensibil la interacţiunile dintre câmpul 
tău auric şi energiile subtile care te înconjoară. Când te 
afli în starea de emisie a undelor cerebrale beta 
(concentrare conştientă), percepțiile tale sunt de cele mai 
multe ori limitate doar la cele cinci simţuri. 

Secţiune 4.04 Verificarea aurei cu ajutorul pendulului 

Măsurarea dimensiunii aurei cu ajutorul pendulului 
nu este la fel de simplă ca atunci când foloseşti baghetele, 
dar se poate face. De fapt, există două metode. 

Prima constă pur şi simplu în folosirea întrebărilor, 
apelând în acest scop la diagramele „da - nu”. Pune-ţi 
întrebări referitoare la dimensiunea aurei: 

„Aura mea măsoară între 5 şi 6 metri?” 

„Aura mea măsoară între 3 şi 5 metri?” N 

„Aura mea măsoară între o şi 3 metri?”. Incepe cu 
întrebări generale, de acest gen, apoi treci la întrebări mai 
specifice: 

„Aura mea măsoară 3, 5 metri?” 

„Aura mea măsoară 2, 5 metri?”... 

A doua metodă este asemănătoare cu cea specifică 
folosirii baghetelor. Cere-i partenerului să stea în picioare 
la aproximativ 6 metri distanță. Relaxează-te câteva clipe. 
Spune-i că vrei să obţii informații despre aura persoanei 


respective în acest fel, datele pe care le obţii nu vor fi 
raportate la propria ta aură. 

Păşeşte uşor şi încet înainte. Deplasându-te, va fi 
foarte probabil ca pendulul să oscileze, motiv pentru care 
este bine să foloseşti o mişcare circulară pentru a semnala 
contactul cu aura partenerului - de pildă, răspunsul 
afirmativ (rotire în sensul acelor de ceasornic). 

După fiecare pas opreşte-te, lasă pendulul să rămână 
nemişcat şi apoi să răspundă. Este o metodă ceva mai 
lentă, dar eficientă. Chiar dacă nu e foarte exactă, te ajută 
să-ți dezvolţi capacitatea de percepere a energiilor subtile 
din jur. 


` 


Măsurarea aurei cu ajutorul pendulului 


Deşi nu e la fel de simplă şi de rapidă ca metoda 
specifică folosirii baghetelor, este o metodă ce poate fi 
totuşi eficientă. La fiecare pas pe care-l faci pentru a te 
apropia de partener, opreşte-te şi lasă pendulul să rămână 
nemişcat şi apoi să-ți răspundă conform codului subilit. Cel 
mai bine este să foloseşti o mişcare circulară, în sensul 
acelor de ceasornic, pentru indicarea contactului cu 


marginea exterioară a aurei. 

Articol V. 

Articol VI. Capitolul V - Semnificaţia culorilor aurei 

Culoarea este o parte intimă a vieţii noastre: ne 
afectează pe toţi şi, de asemenea, constituie o reflectare a 
ființei noastre - o folosim pentru a ne descrie starea de 
sănătate fizică şi mentală, atitudinile, reacţiile, chiar şi 
experienţele spirituale. Ascultă-i pe oameni cum vorbesc şi 
vei observa cât de des este folosită culoarea ca parte a 
vocabularului lor descriptiv: „Astăzi văd viaţa în roz”; „Era 
aşa de furios, şi s-a făcut roşu ca racul”; „Situaţia era cam 
albastră”; S-au cam înverzit de invidie”; „S-a îngălbenit de 
frică”; A fost o experienţă de aur”. 

Culoarea este o proprietate a luminii. Când lumina 
este descompusă pe diferite lungimi de undă, obţinem 
culori diferite. Este ca şi cum am ţine o prismă în lumina 
soarelui: pe suprafaţa opusă va apărea curcubeu. Cele 
şapte culori ale curcubeului sunt doar o mică parte din 
spectrul luminii, fiecare culoare are o multitudine de 
nuanţe şi de tonalități. 

Energia aurei se reflectă ea însăşi în lumină şi 
culoare. Culoarea, limpezimea şi poziţionarea ei sunt 
elemente care oferă diverse informaţii privind starea fizică, 
emoțională, mentală şi spirituală a unei persoane. Pe 
măsură ce vei efectua exerciţiile incluse în această carte, 
vei începe să detectezi în mod vizibil culorile aurei. Până 
atunci însă, ajută-te de bagheta fântânarului şi de pendul 
pentru identificarea culorilor aurei. Determinarea culorilor 
este un lucru simplu - mai greu este să înţelegi şi să 
interpretezi aceste culori. 

Suntem cu toţii sensibili la culori, dar şi la ceea ce ne 
indică ele. Însă pur şi simplu nu acordăm destulă atenţie 
acestui fapt. Am trecut cu toţii prin momente când ne 
făceam griji din pricina unui prieten care nu avea o 
„culoare” tocmai sănătoasă. Am auzit şi comentarii despre 
cât de bine îi stă unei persoane culoarea unei bluze sau 
unei cămăşi şi cât de rău îi vine alteia. De multe ori, în 
mod inconştient, asemenea comentarii reflectă impresii ale 


aurei. 

Diferite culori reflectă diverse atitudini, reacţii şi 
tipuri de energie. Deşi în general poţi identifica 
semnificaţia anumitor culori, nu uita totuşi că spectrul unei 
culori are o multitudine de nuanţe. Există multe nuanţe de 
galben, de verde etc. Iar pentru a înţelege semnificaţia 
acestor nuanţe este nevoie de timp şi exerciţiu. 

Pentru a determina culorile aurei trebuie avute în 
vedere următoarele elemente orientative: 

1. Culorile mai apropiate de corpul fizic reflectă de 
obicei condiţiile şi energiile fizice. Culorile exterioare 
reflectă energii emoţionale, mentale şi spirituale, ce pot 
afecta culorile fizice; 

2. Cu cât culorile sunt mai clare şi mai pastelate, cu 
atât mai bine. Culorile mai întunecate şi mai şterse pot 
indica dezechilibre, excese sau alte probleme posibile în 
domeniile corespunzătoare; 

3. Culorile închise, strălucitoare indică niveluri 
energetice ridicate, ceea ce nu reprezintă neapărat un 
aspect negativ. Nu te grăbi să tragi concluzii; 

4. Adeseori, o aură conține mai multe culori, fiecare 
dintre ele reflectând diferite aspecte. Trebuie să ştii modul 
în care interacționează aceste culori şi care este efectul 
unor asemenea combinaţii. Însă repet, îţi trebuie timp şi 
exerciţiu; 

5. Când începi să vezi aura altor persoane, să ai în 
vedere faptul că te uiţi la persoanele respective prin 
propria ta aură - deci, pentru a interpreta ceea ce vezi, 
trebuie să-ţi cunoşti propria aură. Folosirea exerciţiilor 
optice prezentate mai înainte te poate ajuta să-ţi vezi aura 
în oglindă. Dacă este de culoare predominant galbenă, iar 
aura celeilalte persoane este albastră, s-ar putea să o vezi 
verde, deoarece combinaţia galben-albastru dă culoarea 
verde. De multe ori, subconstientul işi dă seama de acest 
lucru şi face corecţia în mod firesc, dar trebuie să fii atent 
înainte de a trage concluzii; 

6. Este foarte important să nu judeci oamenii pornind 
de la ceea ce vezi în aura lor, căci ceea ce vezi şi felul în 


care interpretezi depinde foarte mult de starea ta 
sufletească în momentul respectiv... Analizează culoarea 
respectivă sub toate aspectele, precum şi zonele specifice 
pe care le reflectă. Nu ai dreptul să spui altcuiva ce să 
facă.  Impărtăşeşte-ţi observațiile, explică posibilele 
semnificaţii, după care lasă persoana respectivă să 
hotărască singură în privința propriilor decizii; 

7. Învață să-ţi foloseşti intuiţia în interpretările pe 
care le faci. Pune-i întrebări celuilalt cu privire la ceea ce 
observi şi ce crezi că ar putea avea legături cu observaţiile 
respective. Doar în acest fel, folosindu-te de feedbackul 
oferit de cealaltă persoană, iţi poți stabili criteriile pentru 
interpretări. Nu uita că fiecare culoare, poziția şi 
limpezimea ei sunt elemente care pot indica diferite 
aspecte - iar misiunea ta este să înveți cum să le 
sintetizezi; 

8. Aura se schimbă în mod frecvent. Culorile cele mai 
apropiate de corp (până la aproximativ 30 - 60 cm) se pot 
schimba de multe ori în cursul unei singure zile. Orice 
emoție puternică sau activitate fizică ori mentală deosebită 
poate determina fluctuații ale culorii şi luminozităţii aurei; 
în plus, aura se schimbă de-a lungul întregii noastre vieți. 
Pe măsură ce-ţi dezvolţi capacitatea de a vedea aura, vei 
descoperi că fiecare individ are una sau mai multe culori 
predominante, care rămân în permanenţă în câmpul său 
auriu (chiar dacă pot interveni variaţii de tonalitate). Care 
sunt culorile secundare şi ce legătură există între ele şi 
cele primare? 

9. De cele mai multe ori, primele culori sau tonalități 
care apar sunt nuanţe de gri şi albastru pal. Însă nu te 
descuraja dacă nu distingi culorile imediat. Pe măsură ce 
exersezi, lucrurile se vor schimba. De obicei oamenii sunt 
foarte perseverenţi la început, dar în acelaşi timp se 
aşteaptă să obțină rezultate după o anumită perioadă. lar 
dacă aceste rezultate nu apar destul de repede sau nu sunt 
destul de spectaculoase, se descurajează. 

Culorile pot avea diferite forme, nuanţe şi poziții în 
jurul corpului figura B) sau se pot reflecta în benzi de 


culori uşor întrepătrunse în figura A). 

Nu iţi fixa o limită de timp. Efectuează exerciţiile în 
fiecare zi. Doar prin practică şi dezvoltarea percepțiilor zi 
de zi vei putea ajunge la rezultate satisfăcătoare. Dacă 
exersezi două-trei zile la rând, după care faci pauză timp 
de o săptămână şi iar o iei de la capăt, nu vei obține niciun 
fel de rezultate. Trebuie să fii constant - şi atunci vei 
înregistra primele succese vizibile după  patru-şase 
săptămâni. În cel mai rău caz, vei începe să vezi aura, 
Chiar dacă nu vei distinge culorile. Majoritatea celor cu 
care am lucrat au început să obţină rezultate excelente 
după o perioadă de o lună până la şase luni - însă durează 
doar o lună ca să te convingi de eficienţa antrenamentului! 

10. Pe măsură ce-ţi dezvolți viziunea aurică, vei 
începe să vezi aura în jurul a tot ce te înconjoară, ceea ce 
te-ar putea deruta. Exerciţiile din această carte sunt 
destinate să te ajute să-ți dezvolți capacitatea de a-ți activa 
sau dezactiva viziunea aurică, după bunul tău plac. Nu uita 
că nu ai dreptul să pătrunzi în energiile celorlalţi fără 
permisiunea lor - de multe ori este ca şi cum le-ai citi 
corespondenţa. Chiar dacă percepi ceva, nu ai dreptul să 
divulgi ceea ce ai aflat decât dacă persoana respectivă îţi 
cere acest lucru. Asumă-ţi responsabilitatea viziunilor tale. 


Aspectul culorilor în aură 


Culorile pot lua diferite forme, nuanţe şi poziţii în 
jurul corpului (fig B) ori se pot reflecta în benzi de culori 
îmbinate (fig A) 

Secţiune 6.01 Semnificaţia culorilor 

Culorile pot fi constructive sau distructive, pot 
stimula sau indispune, pot atrage sau respinge. Pot chiar 
să aibă caracter feminin sau masculin, pot reflecta 
pozitivul sau negativul iar atunci când sunt percepute în 


interiorul aurei oferă informaţii asupra personalității, stării 
de spirit, maturității şi sănătăţii individului, reflectând 
aspecte fizice şi spirituale. 

Este nevoie de foarte mult exerciţiu pentru a 
interpreta nuanțele culorilor observate în aură. Fiecare 
culoare are caracteristicile ei proprii, însă fiecare nuanţă a 
sa îi modifică întrucâtva aceste caracteristici. Trebuie 
avute în vedere poziţia culorii, intensitatea şi chiar forma 
ei în interiorul timpului aurie. 

Această carte nu intenţionează să ofere toate 
subtilităţile de interpretare a nuanţelor culorilor ce pot fi 
percepute în câmpul auric. Vom analiza culorile principale 
şi energiile pe care acestea le indică în mod obişnuit la 
nivel fizic şi la celelalte niveluri, ceea ce îţi va oferi un 
punct de plecare eficient pentru înţelegerea informaţiilor 
pe care ni le oferă culorile aurei. 

Culorile cele mai apropiate de corp reflectă aspecte 
ale condiţiei fizice a individului, semnalând şi energiile 
care se manifestă şi-i influențează cel mai des viaţa. 
Culorile şi magiile mai îndepărtate indică adeseori energia 
spre care persoana respectivă se îndreaptă în viitor. Prin 
exerciţiu, vei fi în stare să determini aspecte temporale ale 
unor forme de energie în funcţie de culoare şi poziționarea 
ei faţă de corpul fizic. 

Secţiune 6.02 Culorile curcubeului 

(a) Roşu 

Roşul este culoarea unei energii intense, a focului şi 
a forţei creatoare primare. Este energia dătătoare de viaţă; 
este fierbinte. Poate indica pasiune, minte şi voinţă 
puternică. Este o culoare dinamică, ce poate reflecta furie, 
dragoste, ură şi schimbări neaşteptate. Poate indica 
renaştere şi strămutare. 

Este o culoare ce afectează sistemul circulator al 
corpului, sistemul reproductiv (energie sexuală) şi trezirea 
unor capacități şi talente aflate în stare latentă. 

Prea mult roşu sau o nuanţă ştearsă ar putea reflecta 
stimulare excesivă, inflamare sau dezechilibru; poate 
reflecta nervozitate, temperament, agresivitate, 


impulsivitate sau excitare. 

(b) Portocaliu 

Portocaliul este culoarea căldurii, creativităţii şi 
emoțiilor. Este semn de curaj, bucurie şi caracter sociabil. 
Este o culoare ce poate reflecta deschiderea către noi 
dimensiuni ale conştiinţei - în special spre tărâmurile 
subtile (planul astral) ale vieții. 

In funcţie de nuanță, poate indica, de asemenea, 
dezechilibre emoţionale şi agitaţie. Unele nuanţe mai 
şterse de portocaliu pot reflecta mândrie şi extravaganţă. 
Poate exprima îngrijorare şi vanitate. 

(c) Galben 

Galbenul este una dintre primele culori care pot fi 
observate cu uşurinţă în interiorul aurei. Galben pal în 
jurul conturului părului indică optimism. Galbenul este 
culoarea activităţii mentale şi a noii lumini solare. Reflectă 
noi posibilităţi de învăţare, iluminare, înţelepciune şi 
inteligenţă. Nuanţele mai pastelate reflectă adeseori 
entuziasmul pentru ceva în viaţă, forța ideilor şi 
dezvoltarea spirituală (în special spectrul de la nuanţa de 
galben pal spre alb). Culoarea galbenă reprezintă forța 
ideilor şi trezirea capacităților psihice şi de clarviziune. 

Nuanţele mai profunde şi cele mai şterse de galben 
pot reflecta gândire şi analiză în exces. Poate reflecta 
criticism exagerat, dogmatism şi sentimentul lipsei de 
recunoştinţă din partea celorlalți. 

(d) Verde 

Verdele este culoarea sensibilităţii şi a unei 
compasiuni şi mai mari. heflectă dezvoltare, simpatie şi 
calm. Poate reflecta o persoană de încredere, pe care te 
poți baza, şi deschisă la minte. Spectrul de la verde 
strălucitor la albastru în culorile aurei indică puteri 
vindecătoare. Este culoarea bunăstării, forţei şi prieteniei. 

Nuanţele mai închise sau mai şterse de verde pot 
reflecta nesiguranţă şi zgârcenie. Nuanţele mai şterse 
reflectă adeseori gelozie şi caracter posesiv; pot indica 
îndoială şi lipsă de încredere în forțele proprii. 

(e) Albastru 


Asemenea galbenului, şi albastrul face parte dintre 
acele culori care pot fi văzute cel mai uşor în aură. Este 
culoarea calmului şi a liniştii. heflectă devotament, adevăr 
şi seriozitate. Poate indica existența unor capacităţi de 
claraudiție şi posibilitatea dezvoltării aptitudinilor 
telepatice. 

Nuanţele mai deschise de albastru reflectă o 
imaginaţie activă şi o bună intuiție. Cele mai închise pot 
indica un sentiment de singurătate, care, la un anumit 
nivel, reflectă căutarea de o viață a Divinului. Nuanţele 
mai închise de albastru reflectă diferite niveluri de 
devoțiune. Albastrul cu nuanţă de violet indică cinste şi o 
minte sănătoasă; poate indica şi o persoană care şi-a găsit 
sau este pe cale să-şi găsească vocația. 

Nuanţțele mai şterse de albastru pot reflecta blocarea 
unor percepții; pot indica melancolie, grabă şi îngrijorare, 
dominare, teamă, uitare şi hipersensibilitate. 

(£) Violet şi purpuriu 

Violetul este culoarea căldurii şi a transmutației. 
Este culoarea îmbinării dintre inimă şi minte, fizic şi spirit. 
Reflectă independenţă şi intuiţie, precum şi o activitate 
dinamică şi importantă a viselor. Poate indica o persoană 
aflată în căutare. Nuanţele de purpuriu reflectă adeseori 
abilitatea de a conduce diverse afaceri cu judecată şi simţ 
practic. Nuanţțele pale şi mai deschise de violet şi purpuriu 
pot reflecta umilință şi spiritualitate. Nuanţele de roşu- 
purpuriu pot indica o mare pasiune sau putere de voinţă. 
De asemenea, pot reflecta necesitatea unui mai mare efort 
individual. 

Nuanţele mai închise şi cele mai şterse pot reflecta 
nevoia de a depăşi o anumită situaţie, precum şi o 
imaginaţie erotică intensă. Tendinţele spre autoritate, 
nevoia de simpatie şi sentimentul de a nu fi înțeles pot fi 
de asemenea reflectate de nuanțele mai şterse. 

Secţiune 6.03 Alte culori ale aurei 

(a) Roz 

Rozul este culoarea compasiunii, a iubirii şi a 
purității. Poate reflecta bucurie, relaxare şi un puternic 


sentiment de camaraderie. Când apare în aură, poate 
indica o persoană liniştită, modestă, iubitoare de artă şi 
frumos. 

In funcţie de nuanţă, rozul poate reflecta şi lipsa de 
maturitate, mai ales nuanțele mai şterse. Poate indica 
sinceritatea sau lipsa ei, precum şi timpul unei noi iubiri 
sau al unei noi viziuni. 

(b) Auriu 

Auriul este culoarea care reflectă energie spirituală 
dinamică şi o întărire a propriilor forțe. Reflectă cele mai 
înalte energii de devoțiune şi restabilire a armoniei. Indică 
entuziasm puternic şi inspiraţie profundă, un timp al 
revitalizării. 

Nuanţele mai şterse pot indica faptul că persoana 
respectivă se află într-un proces de trezire a inspirațiilor 
superioare, nereuşind încă să clarifice influența lor asupra 
propriei vieţi - reflectă procesul alchimic în plină 
desfăşurare: individul lucrează încă la transformarea vieţii 
sale în aur. 

(c) Alb 

Albul este deseori vizibil în aură, înaintea oricărei 
alte culori. De multe ori apare ca o nuanţă diafană. Albul 
conţine toate culorile, astfel încât atunci când apare în 
aură cu o mare intensitate, de cele mai multe ori, acest 
lucru este în legătură şi cu alte culori. Astfel, poți şti dacă 
e vorba într-adevăr de o culoare de energie sau pur şi 
simplu de o percepție slabă a aurei. Când albul apare în 
aură ca o culoare de sine stătătoare, reflectă adevăr şi 
puritate. Indică faptul că energia persoanei respective se 
curăţă şi se purifică. De multe ori reflectă şi o dezvoltarea 
unei mai mari creativităţi. 

(d) Gri 

Este o culoare a iniţierii. Poate indica o tendinţă de 
trezire a unor capacități înnăscute. Acele nuanțe de gri 
care bat mai mult spre argintiu reflectă o trezire a 
energiilor feminine - sunt energiile şi abilităţile pentru 
iluminare, intuiţie şi imaginaţie creatoare. 

Nuanţele mai închise de gri pot indica dezechilibre 


fizice, mai cu seamă dacă apar în apropierea anumitor 
zone ale corpului fizic. Pot reflecta şi nevoia de a nu lăsa 
lucrurile neterminate; iar mult gri în aură poate indica o 
persoană retrasă, genul „lupului singuratic”. 

(e) Cafeniu 

Este o culoare ce apare adeseori în câmpul aurei. 
Deşi uită lume consideră că această culoare reflectă o 
lipsă de energie sau un dezechilibru, lucrurile nu stau 
întotdeauna aşa. Maro este culoarea pământului. Când 
apare în aură, în special deasupra capului sau în jurul 
picioarelor, cafeniul poate reflecta o nouă dezvoltare. 
Indică stabilirea de noi rădăcini şi o dorinţă de împlinire. 
Este o culoare care poate reflecta sârguinţă, perseverenţă 
şi spirit de organizare. 

Pe de altă parte, cafeniul de-a lungul feței sau 
atingând capul poate indica o lipsă şi nevoia de 
discriminare. Dacă apare în zonele chakrelor, poate 
însemna faptul că centrele „espective trebuie curățate, 
deoarece în astfel de cazuri este vorba de o blocare a 
energiilor. De multe ori, culoarea maro este dificil de 
interpretat, având în vedere că poate reflecta uşor 
probleme fizice - însă trebuie să fii foarte atent şi să nu e 
pripeşti în a trage concluzii atunci când o vezi. Cea mai 
bună modalitate de a o înțelege este să foloseşti 
feedbackul persoanei respective. 

(£) Negru 

Negrul este una dintre cele mai derutante culori din 
spectrul aurei. Am auzit spunându-se că, atunci când 
apare în aură, negrul indică moarte sau boală gravă. Nu 
este adevărat! Negrul este o culoare de protecție: poate 
acționa ca un scut protector împotriva energiilor 
exterioare. Atunci când apare în aură, această culoare 
poate indica faptul că persoana respectivă se află într-o 
situație de autoapărare sau că are secrete. Nu-i nimic rău 
în asta, atât timp cât nu se ajunge la extreme. Negrul 
poate reflecta şi  iminenţța unei noi înțelegeri a 
responsabilităților şi sacrificiilor. 

Negrul poate indica şi dezechilibre - dezechilibrele 


fizice se manifestă deseori ca zone negre sau întunecate în 
aura din jurul corpului fizic, a căror localizare oferă 
indicaţii precise în acest sens. În marginile exterioare ale 
aurei, negrul poate indica existenţa unor găuri în câmpul 
aurei. Am văzut aşa ceva în aurele celor care au fost 
victime ale unor abuzuri în copilărie şi ale celor ce 
consumă sau au consumat în exces substanţe toxice 
(alcool, droguri, tutun etc). 

Secţiune 6.04 Scânteieri argintii 

Aş menţiona un alt fenomen pe care l-am observat: 
de multe ori am văzut în aură un fel de sclipiri luminoase. 
De obicei sunt foarte strălucitoare şi au culoarea argintie. 
Am constatat că, aproape întotdeauna, aceste „scânteieri”, 
cum le-am numit, sunt semn de mare creativitate şi 
fertilitate - când apar în câmpul aurei al unei persoane, 
indică faptul că o mai intensă activitate creativă este 
activată în viaţa persoanei respective. 

Cel mai des le-am observat în jurul femeilor, ceea ce 
înseamnă însă că apar numai în cazul lor. Când văd aceste 
scânteieri în jurul unei femei căreia îi citesc aura, o întreb 
dacă este însărcinată - căci se manifestă întotdeauna în 
jurul femeilor gravide şi al celor care au născut cu şase- 
nouă luni în urmă. Nu uita însă că nu orice femeie care are 
scânteieri în aură este gravidă, chiar dacă majoritatea 
celor care aşteaptă un copil au astfel de sclipiri în aură. 

Sunt de părere că aceste scânteieri indică activarea 
creativităţii şi fertilităţii în viaţa unui individ - iar 
creativitatea şi fertilitatea pot îmbrăca diverse forme, nu 
numai aceea a gravidităţii. În orice caz, teoria mea este că 
atunci când creativitatea devine atât de activă încât se 
manifestă sub forma unor luminiţe în câmpul auric, ea 
atrage noi suflete către individul respectiv. Și, dacă se 
iveşte ocazia, se „infiltrează”. 

Dacă persoana căreia îi citesc aura nu este 
însărcinată în momentul când observ aceste scânteieri, o 
atenționez să fie foarte atentă în următoarele şase-nouă 
luni, deoarece sunt foarte mari şanse să rămână 
însărcinată. Cel prevenit este pregătit, ca să spun aşa. 


Dacă fertilitatea nu culminează sub forma unei 
sarcini fizice, va găsi o altă cale de împlinire într-un alt 
domeniu din viaţa persoanei respective. De obicei, în nouă, 
maximum zece luni, în viaţa ei va apărea ceva nou care, în 
cele din urmă, îi va schimba existenţa asemenea naşterii 
unui copil, o poartă pozitivă, benefică se va deschide în 
viaţa ei. De îndată ce şansa creatoare îşi face apariţia, pot 
trece şi şase luni până când evenimentele ajung la apogeu 
- dar de obicei este un proces foarte dinamic şi pozitiv. 

Pe măsură ce-ţi dezvolţi viziunea aurică, vei deveni 
conştient de nuanțele subtile ale culorilor. Studierea 
cromo-terapiei şi culorilor te va ajuta nu numai să-ți 
dezvolt capacitatea de a le percepe mai bine, dar şi să le 
înţelegi semnificația. 

Secţiune 6.05 Determinarea culorilor primare ale 
aurei 

Până vei reuşi să-ţi dezvolţi capacitatea de a vedea 
culorile aurei, pentru determinarea culorilor primare poți 
folosi mijloacele radiestezice - bagheta fântânarului sau 
pendulul. Aminteşte-ţi că subconştientul deja este la 
curent cu toate aspectele legate de energiile aurei, pe care 
pur şi simplu nu ai reuşit încă să le percepi în mod 
conştient şi vizibil. Baghetele şi pendulul te vor ajuta să 
scoţi la iveală aceste percepții subconştiente şi să le aduci 
la nivelul conştientului. 

În acest scop, poţi folosi figurile de mai jos. 

Folosirea pendulului pentru determinarea culorii aurei 


Folosirea baghetei pentru determinarea culorii aurei 


1. Dacă vei folosi baghetele, construieşte-ţi o 
diagramă circulară după modelul celei de mai sus. 
Desenaz-o pe o foaie albă de hârtie, cu un diametru de cel 
puțin 30 cm, iar în loc să scrii numele culorilor, ai putea 
colora fiecare căsuță în parte. Dacă alegi pendulul, 
foloseşte modelul de diagramă din josul aceleiaşi pagini şi 
colorează pătratele cu nuanțele corespunzătoare. 

2. Relaxează-te şi aşază-ţi tălpile pe podea. Sprijină-ţi 
coatele pe suprafața plană pe care ai pus diagrama. Pentru 
determinarea cu ajutorul baghetelor, foloseşte una 
singură. Tine bagheta la o distanță destul de mare, astfel 
încât capătul ei să nu te atingă. Verifică dacă poate face, 


liber, o rotaţie completă. Nu strânge minerul prea tare, iar 
mâna să se afle deasupra centrului cercului. Şi acum 
concentrează-te asupra persoanei a cărei aură o citeşti 
(sau asupra propriei persoane). Dacă vrei să-ţi citeşti 
propria aură, închide ochii şi gândeşte-te la tine însuți. 

3. Pune-ţi câteva întrebări - în gând sau, dacă vrei, 
cu voce tare: „Care este culoarea primară a aurei lui?”. Fă 
o pauză şi lasă bagheta să se rotească şi să indice acea 
zonă de pe diagramă care descrie cel mai bine culoarea 
respectivă. Ai putea pune întrebări şi despre culorile 
secundare: „Care este a doua culoare ca importanță în 
aura lui?”. Dacă bagheta indică o zonă aflată între două 
culori, reflectează asupra semnificației amândurora. Nu 
uita că există mai multe nuanţe de culori, care nu pot fi 
trecute toate pe diagramă. Ai putea folosi întrebarea: 
„Care din aceste culori este mai apropiată de culoarea 
aurei lui? 


Fig. Model de diagrama pentru folosit cu baghetele 
magice la investigarea culorilor aurei. 

4. Procedeul este acelaşi şi în cazul diagramei pentru 
pendul. Sprijină-ţi cotul pe suprafaţa plană, astfel încât 
pendulul să atârne la 8 - 15 cm deasupra diagramei 
culorilor (vezi figura). Porneşte de la un capăt şi parcurge 


fiecare culoare. 

Pentru determinarea culorilor aurei, vei folosi 
întrebări cu răspunsuri „da - nu”. Pune întrebări de tipul: 

„Culoarea roşie face parte din aura lui?”; 

„Este roşul culoarea primară a aurei lui? „etc. 

Fii atent la felul în care răspunde pendulul - lasă-l sã- 
ti dea răspunsurile pentru „da” sau „nu'. Urmăreşte cu 
atenţie şi puterea răspunsurilor sale: cu cât răspunsul este 
mai puternic, cu atât mai probabil că respectiva culoare 
face parte din aură. 

5. Parcurge fiecare culoare de pe diagramă cu 
ajutorul pendulului. Nu uita să-ţi formulezi întrebarea 
astfel încât să poată primi răspunsuri prin „da” sau „nu'. 
Poţi folosi acelaşi procedeu şi pentru localizarea culorilor 
în interiorul aurei: 

„Acest roşu este poziţionat îndeosebi deasupra 
capului”; 

„Oare acest verde oferă o informaţie despre corpul 
fizic?”; 

„Albastrul este de nuanţă închisã?”; 

„In interiorul aurei, acest galben este poziţionat 
deasupra sau dedesubtul capului?” 

Nu ezita să faci experimente. Cu cât foloseşti mai 
mult aceste instrumente, cu atât mai mult vei conştierifea 
faptul că energiile tale depăşesc limitele trupului fizic. Iţi 
sporeşti capacitatea de percepţie şi distrugi acele bariere 
care ti-ar putea stăvili dezvoltarea sensibilităţii. 


Roşu 
Portocaliu 


Galben 


Verde 


Albastru 


Indigo 


Violet 


Alb 


Fig. Model de diagramă pentru folosit cu pendulul în 
investigarea culorilor aurei. 

Secţiune 6.06 Cum să vezi şi să interpretezi aura 
sănătăţii 


Linii energetice radiante 


Când începi să vezi aura, de obicei percepi zonele 
cele mai apropiate de corpul fizic, care reflectă în mare 
măsură sănătatea fizică a individului. La o persoană 
sănătoasă, energia corpului fizic apare în aură sub forma 
unor linii energetice radiante. Această energie poate avea 
diverse culori, însă de multe ori nu apare asemenea unui 
nor ce învăluie trupul, ci mai curând ca fluxuri de energie 
ce radiază în afara corpului (vezi figura de mai sus). De 
cele mai multe ori, aceste raze se conturează pe fondul 
întregului câmp aurie. 

Aspectul acestor radiații spune multe despre 
sănătatea individului: cu cât razele aurei sunt mai 
puternice, mai echilibrate şi mai simetrice, cu atât mai 
puternică şi mai sănătoasă este persoana respectivă. 


Asimetria razelor energetice este semn de slăbiciune, 
dezechilibru sau boală undeva în corpul fizic. Zonele cu 
fluxuri asimetrice pot da indicaţii cu privire la partea 
corpului care se confruntă probleme. 

La o persoană sănătoasă, energia cea mai apropiată 
de trupul fizic va apărea deseori sub forma unor fluxuri 
energetice care se extind până la 30 - 60 cm în interiorul 
aurei, conturându-se pe fondul întregului câmp aurie. 
Aceste fluxuri sunt alcătuite din raze fine şi simetrice. 

Nu este ceva nefiresc să descoperi că asemenea 
dezechilibre ale radiaţiilor fizice apar în aură înainte ca 
boala sau problemele fizice să se manifeste sau să fie 
descoperite. Dacă observi atent câmpul auric şi 
schimbările ce se produc în interiorul său, poţi lua 
măsurile cuvenite de prevenire, rezolvând astfel problema 
înainte să apară sub formă de boală sau disconfort fizic. 

La o persoană sănătoasă, aceste linii energetice 
radiante sunt echilibrate şi puternice. Ele se extind la o 
distanţă de 30 - 60 cm în jurul corpului, după care încep să 
se destrame şi să se amestece cu restul câmpului auric. 
Dacă aceste raze par să fie echilibrate şi simetrice, dar se 
extind pe o 


Probleme de sănătate ce pot fi observate în aură 


distanță de numai 10 - 20 cm înseamnă că energia 
fizică a persoanei respective este foarte scăzută - iar dacă 
nu se iau măsuri pentru refacerea energiei, în cele din 
urmă pot apărea probleme fizice. 

Distorsiunile acestor linii radiante pot indica 
probleme de sănătate, care, în mod obişnuit, pot fi asociate 
cu zona din corp unde apar distorsiunile respective. 
Acestea din urmă se pot manifesta sub diverse forme: raze 
asimetrice, decolorarea liniilor (fluxurile apar murdare) 
sau chiar inflamare (vezi figura de mai jos). 

O inflamare a liniilor radiante este o zonă în care 
razele au o culoare mai roşiatică sau pur şi simplu au o 
nuanță mai închisă şi sunt mai groase decât restul 
energiei. Aceasta indică de obicei o inflamație 
corespunzătoare în zona respectivă a corpului. Dureri, 
întinderi musculare etc. se vor oglindi adeseori în aură sub 
forma unor linii radiante inflamate. De pildă, o zonă a 
energiei radiante mai închisă la culoare şi cu nuanţe de 


roşu ce apare în jurul umărului poate indica o serie de 
afecţiuni, de la bursite recurente până la întindere 
musculară. 

Liniile energetice radiante pot indica zonele cu 
anumite afecţiuni. Inflamaţiile de la umărul stâng şi de la 
şoldul drept pot reflecta o întindere musculară sau o 
luxaţie. La nivelul capului, poate indica tensiune şi dureri 
de cap. Radiațiile asimetrice pot reflecta uşor niveluri 
scăzute de energie, implicare în prea multe activităţi fizice, 
proastă circulaţie sanguină şi/sau alte probleme. 

Aici devine foarte important feedbackul din partea 
individului căruia îi citeşti aura. Întreabă-l dacă are 
probleme cu umărul. Descrie-i ce vezi şi ce ar putea 
însemna acest lucru. Dacă persoana nu a remarcat nicio 
problemă în zoiia respectivă, spune-i doar că vezi o uşoară 
inflamație şi că ar fi bine să fie foarte atentă cu acea parte 
a corpului în următoarele câteva zile. 

Citirea aurei implică o mare responsabilitate, 
îndeosebi când este vorba de condiţiile fizice. Numai un 
medic - nici măcar un vindecător spiritual - are dreptul să 
pună un diagnostic, să prescrie sau să recomande un 
tratament. Tu poţi da un sfat; poţi vorbi despre metode pe 
care le cunoşti şi pe care individul respectiv ar putea dori 
să le încerce - dar în niciun caz nu poţi să pui un 
diagnostic sau să prescrii un tratament! 

Am văzut indivizi care, de îndată ce începeau să vadă 
aura, în special aspectele fizice reflectate în ea, aveau 
tendinţa de a generaliza: dacă văd o pată neagră în aură, 
imediat îi spun persoanei respective că se conturează 
posibilitatea unui cancer sau a unei stări precanceroase. 
Astfel de concluzii nu numai că sunt iresponsabile, dar 
constituie şi o dovadă de cruzime. Orice persoană care 
vine să i se citească aura se află într-o poziţie vulnerabilă: 
îşi deschide întreaga fiinţă pentru a primi o influenţă 
foarte dinamică. Este important să nu arunci seminţe 
negative. Este important să nu afectezi libera voinţă a 
individului. Este important să-ţi alegi cuvintele cu grijă şi 
consideraţie. Trebuie să fii destul de sensibil şi de intuitiv 


pentru a înţelege cum va reacţiona persoana în cauză şi să- 
ţi adaptezi modul de comunicare în consecinţă. Dar pentru 
a ajunge la acest nivel este nevoie de timp şi antrenament 
corespunzător. Dacă nu dispui de aşa ceva, nu poţi 
interpreta aura cuiva în mod profesional. 

Tot ce am vorbit despre culori şi apariţii în interiorul 
aurei sunt doar linii generale. Nu trebuie considerate ca 
fiind „bătute în cuie”. Aura fiecărui individ trebuie văzută 
şi interpretată în mod unic. Dacă cineva vine la tine cu o 
problemă - fizică sau de altă natură - şi tu citeşti în aura 
sa ceva cu caracter negativ, nu ai dreptul să fii foarte 
specific. Spune-i că vezi o problemă într-o anumită zonă şi 
că ar fi bine să consulte un doctor. 

Nu uita că, atunci când ai de-a face cu aura, trebuie 
să ai în vedere mai mulţi factori. Culorile, nuanțele 
acestora, profunzimea, vibrația, localizarea, combinaţiile 
etc. — toate interacționează şi influenţează ceea ce poți să 
discerni. O interpretare aurică te ajută să punctezi zonele 
cu probleme şi îţi dă o idee destul de clară despre natura 
dezechilibrului, dacă există aşa ceva. Discută impresiile 
tale cu persoana în cauză, dar nu afirma lucruri pe care nu 
le poţi verifica personal - în acest mod, devii un mijloc de 
educare pentru persoana respectivă, deoarece o ajuţi să se 
vadă dintr-o perspectivă diferită, o trezeşti la un nivel 
superior de conştientizare a esenței sale energetice şi o 
ajuţi să se armonizeze cu forţele superioare ale vieţii. 

Articol VII. Capitolul VI - Cum întărim şi protejam 
aura 

La un moment at în decursul evoluţiei tale îţi dai 
seama că eşti mai mult decât un trup fizic: începi să 
înţelegi că în lume nu există doar ceea ce ochii tăi pot 
percepe. Majoritatea oamenilor se concentrează asupra 
lucrurilor vizibile sau palpabile - însă ştiinţa a dovedit că 
suntem influenţaţi de multe altele care nu pot fi câtuşi de 
puţin văzute de ochiul uman. 

Dacă nu eşti conştient de impactul pe care forțele 
exterioare Îl pot avea asupra ta, este posibil să te trezeşti 
cu o slăbire a propriului sistem energetic, ceea ce poate 


avea ca rezultat o boală fizică sau dezechilibre mentale ori 
emoționale. Sistemul tău energetic suportă zilnic atacuri şi 
influenţe. Aşa încât, dacă nu înveţi să recunoşti acest 
fenomen şi să te protejezi împotriva intruziunilor nedorite, 
vei descoperi că viaţa ta devine mult mai complicată. 

Am trecut cu toţii prin situaţii în care energia noastră 
a fost afectată de forţe exterioare. Adeseori apar astfel de 
constrângeri sonore, termice sau electrice. De asemenea, 
şi alte persoane îţi afectează la fel de mult sistemul 
energetic. Ţi s-a întâmplat vreodată ca, din pricina cuiva, 
să te simţi inferior sau un ratat? Sau ai fost vreodată 
influenţat să cumperi ceva sau să participi la o acţiune fără 
să fi vrut cu adevărat să faci acest lucru? Te-ai simţit 
vreodată epuizat după o discuţie cu o anumită persoană? 
Toate acestea sunt intruziuni în câmpul tău energetic. 

Cheia protecției energiei personale este însăşi aura. 
O aură puternică şi vibrantă respinge energiile negative, 
istovitoare şi dezechilibrante. Nu este greu să mentii o 
astfel de aură. Practicile sănătoase sunt cele mai benefice 
pentru aură. Un regim potrivit, exerciţiile fizice şi aerul 
curat fortifică întregul câmp auric. Pe de altă parte, lipsa 
de mişcare, de aer curat, un regim alimentar nepotrivit, 
abuzul de alcool, de droguri, de tutun etc. uzează şi chiar 
deteriorarează sistemul auric. 

De asemenea, aura este puternic afectată de stările 
psihice şi emoționale - mai mult chiar decât vor să creadă 
majoritatea oamenilor. Stresul continuu, traumele 
emoționale, tulburările psihice, răsturnările de situaţie, 
îngrijorarea, frica şi alte stări emoţionale şi atitudini 
negative slăbesc câmpul aurei. lar o aură slăbită înseamnă 
pierderea energiei - deci oboseşti mai repede. Dacă 
situația persistă o perioadă mai lungă de timp, pot apărea 
găuri şi sfâşieri în țesătura câmpului auric. Incep să se 
manifeste probleme de sănătate fizică, împreună cu alte 
dezechilibre. În imaginea de la pagina următoare puteţi 
vedea cum arată o aură slăbită: are găuri, zone întunecate 
şi o formă slăbită, dezechilibrată. 


Aspectul unei aure slăbite şi dezechilibrate 


Există multe căi simple de revitalizare şi întărire a 
aurei umane. De exemplu, cu ajutorul luminii solare sau al 
exerciţiilor fizice. Aerul curat are un efect înviorător 
deosebit de puternic asupra aurei. Mâncatul mai des şi în 
cantităţi reduse are un efect de echilibrare asupra aurei. 
Păstrarea intestinelor curate ajută la menţinerea forţei şi 
energiei aurei. Meditaţia este de asemenea un mijloc de 
întărire şi apărare. Atenţie însă: evită excesele în oricare 
dintre aceste aspecte. Moderaţia în orice ajută la 
păstrarea unei aure vibrante. 

Muzica poate fi la fel de bine folosită pentru 
echilibrarea şi întărirea câmpului aurei.  Cantatele 
gregoriene au un deosebit efect purificator, curăţțând de 
energii negative atât aura, cât şi mediul înconjurător. 


Cunoaştem cu toţii acea senzaţie pe care o ai când intri 
într-o cameră în care a avut loc o luptă sau dispută. Aerul 
este parcă mai dens - simţi tensiunea din jur. Ascultând 
cantate gregoriene timp de zece minute, întreaga cameră 
va fi curățată de orice energie negativă. La fel se întâmplă 
şi cu aura. Unora nu prea le plac cantatele gregoriene, din 
diverse motive, personale sau legate de gust. In acest caz, 
poți folosi o piesă de muzică clasică pe care o simţi ca 
având un efect înălțător sau liniştitor - ar putea fi, de 
pildă, un fragment din Muzica apelor de Händel sau din 
Pastorala lui Beethoven. 

Parfumurile pot fi de asemenea folosite pentru a 
proteja şi întări câmpul auric. Este bine cunoscută tradiția 
indienilor americani de a folosi fumul şi aromele diferitelor 
ierburi pentru a curăța câmpul auric sau mediul 
înconjurător. Parfumurile, fie că este vorba de tămâie sau 
de uleiuri esenţiale, afectează în mod deosebit aura şi 
energiile unor firi raţionale şi emotive. Uleiurile şi tămăia 
au fost folosite din timpuri străvechi pentru anihilarea 
efectelor bolilor, fie ele de natură fiziologică, emoţională, 
mentală sau spirituală. 

Este bine cunoscută combinaţia de salvie şi scardă 
odorată, al căror parfum are un efect purificator şi 
echilibram asupra câmpului auric. La fel de cunoscut este 
şi efectul binefăcător pe care mirosul de tămâie îl are 
asupra aurei - deşi, din cauza conotaţiei religioase, mulţi 
nu sunt de aceeaşi părere. Cu toate acestea, tămâia are o 
puternică vibratie energetică ce poate fi eficientă. 
Persoanele care lucrează în domeniul vindecării şi al 
consilierii consideră că parfumul de gardenie îi ajută 
foarte mult, ferindu-i de o prea mare implicare în 
problemele celorlalți - le întăreşte aura, păstrându-le 
astfel obiectivitatea emoţională. Există şi alte mirosuri ce 
pot la fel de bine să întărească şi să protejeze aura. O 
studiere atentă vă va dezvălui multe lucruri despre 
efectele lor dinamice. 

Un alt instrument pentru protejarea şi întărirea aurei 
este cuarțul sau cristalul de stâncă. Energia electrică 


proprie unui cristal va amplifica şi va întări câmpul auric. 
Un foarte bun experiment pentru a dovedi acest lucru ar fi 
să-i ceri cuiva să-ți măsoare aura în două situații: mai întâi 
fără cristal şi apoi când tii un cristal în mână. Chiar şi unul 
de dimensiuni mici, de 2 cm, poate mări câmpul auric cu 
aproximativ l-l, 2 m. 

Cristalele de cuarț duble (ascuţite la ambele capete) 
sunt extrem de eficiente pentru întărirea aurei. Purtând în 
buzunar un asemenea cristal, îţi poţi stabiliza aura. Este o 
metodă eficientă în special dacă ştii că urmează să treci 
prin situaţii tensionate sau istovitoare - te va ajuta să fii 
mai puţin obosit şi tracasat. 

La sfârşitul zilei, când te simţi epuizat sau pur şi 
simplu vrei să-ţi refaci nivelul energetic, aşază-te sau stai 
în picioare cu câte un cristal dublu în fiecare mână (vezi 
imaginea de la pagina următoare). Relaxează-te şi vezi cu 
ochii minţii cum energia cristalelor îţi încarcă trupul, 
alimentându-ţi energetic câmpul aurei. Sprijină 
operațiunea adoptând o respirație ritmică. Cinci-zece 
minute sunt de ajuns pentru a-ţi echilibra şi fortifica 
energiile, ceea ce te ajută, de asemenea, să treci de la 
starea de spirit specifică unei zile de lucru la o stare mai 
relaxată, casnică - te desprinzi astfel de grijile de peste zi, 
purificându-ţi aura de toate reziduurile energetice pe care 
le-ai cărat după tine. 

Exerciţiile care urmează sunt deosebit de utile 
pentru protejarea şi fortificarea întregului câmp auric. Ele 
te vor ajuta să te echilibrezi şi să-ţi sporeşti rezervele de 
energie, dar şi să previi intruziunile de forţe şi energii 
nedorite. Cu cât îţi menţii aura mai puternică şi mai 
vibrantă, cu atât mai mult propriile tale energii vor fi ferite 
de atacuri din exterior. 


Efectele cristalelor asupra cîmpului auric 


Secţiune 7.01 Tehnica nr. 1 - Cum să te fereşti de 
„vampirii energetici”. 

Fiecăruia dintre noi i s-a întâmplat să se simtă 
epuizat în contact cu un anumit individ: vorbeşti cu el, la 
telefon sau în persoană, iar când ai terminat, parcă eşti 
lipsit de vlagă - te simţi extenuat, nu mai ai energie, te 
doare stomacul etc. Este vorba de o scurgere de energie. 

Cristalele de cuarț duble stabilizează şi refac câmpul 
energetic din jurul corpului. Ele întăresc şi suplimentează 
nivelurile tale normale de energie. 

Există persoane care absorb energia celorlalţi, de 


cele mai multe ori în mod inconştient. În multe cazuri, ele 
se folosesc mai curând de energia ta pentru a-şi 
suplimenta propria energie decât să şi-o creeze. Singurul 
lucru pe care aceste persoane îl constată este că, după ce 
stau de vorbă cu tine sau te întâlnesc, se simt mai bine. 
Ceea ce nu le dă totuşi dreptul să-şi însuşească energia ta 
- de aceea, trebuie ca tu să nu le permiţi acest lucru. 

Asta nu înseamnă că trebuie să-i acuzi pe aceşti 
indivizi că sunt vampiri sau să spui că vei rupe orice 
legătură cu ei pentru că îţi fură energia. Căci atunci vor 
crede că ai luat-o razna rău de tot - caz în care îţi vei 
rezolva problema, deoarece persoanele respective probabil 
că nu vor mai dori să stea de vorbă cu tine, după o 
asemenea ieşire. Majoritatea oamenilor încă nu sunt 
pregătiţi să accepte aspectele subtile ale energiei, astfel că 
trebuie să ai mereu în vedere acest lucru în relaţiile cu ei. 

Este mai simplu să corectezi situaţia fără a mai 
deschide vreo discuţie pe această temă. Căci, la urma 
urmei, tu hotărăşti dacă vrei sau nu să permiţi cuiva 
accesul la propria ta energie. Una dintre cele mai simple 
metode este închiderea circuitului energetic. Există 
curente de energie care circulă prin corp şi în jurul lui, în 
câmpul auric. Poţi închide aceste trasee, astfel încât 
energia să circule numai prin corpul tău şi în câmpul tău 
aurie - în felul acesta împiedici absorbirea energiilor aurei 
tale şi eviţi ca aura ta să atragă alte energii exterioare. 

Pur şi Simplu, aşază-te în poziţia indicată la p. 151: 
încrucişează-ţi picioarele în dreptul gleznelor şi apropie-ţi 
degetele de la mâini astfel încât să se atingă. (Dacă vrei, 
poți folosi doar degetele mari şi arătătoarele.) Această 
poziție îți închide circuitul şi nu vei mai pierde din energie. 

Data viitoare când te întâlneşti cu prietenul care „te 
seacă”, adoptă poziţia de mai sus. Pur şi simplu, aşază-ți în 
mod firesc mâinile pe genunchi, cu degetele apropiate, şi 
încrucişează-ţi gleznele. Este un gest natural şi simplu şi 
nimeni nu poate bănui nimic. Poţi folosi această metodă şi 
atunci când vorbeşti la telefon cu astfel de persoane. 

Făcând astfel, vei putea verifica eficienţa metodei 


prin prisma reacţiilor prietenilor tăi. Ai putea să auzi, de 
pildă, comentarii de genul: „Nu mai eşti la fel de amabil ca 
înainte” sau „Nu mai eşti prietenos, cum erai altă dată” 
sau „Mă întreb dacă nu cumva X este supărat pe mine” 
etc. Desigur că nu are nicio legătură cu posibila ta 
supărare, deoarece vei vorbi în continuare cu ei, la fel de 
drăguţ şi la fel de des ca înainte. Pur şi simplu, nu le mai 
dai voie să-ţi ia din energie. Şi pentru că nu mai primesc 
niciun „semn” din partea ta, au impresia că ceva nu este în 
regulă. Nimeni nu are dreptul să-şi însușească din energia 
ta fără a-i permite acest lucru. 


Cum să eviti furtul de energie 
Această poziţie închide circuitul energiei tale. Atingerea degetelor mari $t 
ale degetelor arătătoare, sau a tuturor degetelor, cu picioarele încrucișate la 
glezne, opresc furtul energiei tale de către orice persoană cu care te afli în 
contact. 


Secţiune 7.02 
Secţiune 7.03 
Sectiune 7.04 


Secţiune 7.05 Tehnica _ l PEN 
energetice nr. 2 - Tehnica respirației 


Aerul curat şi respirația corectă sunt esenţiale 
pentru păstrarea unei aure puternice şi pline de viaţă. 

Pentru a aduce aurei un maximum de energie, 
respirația trebuie făcută pe nări. Multe persoane au 
prostul obicei de a respira pe gură, fără să-şi dea seama că 
respiraţia nazală este mai naturală şi sănătoasă. 

Respirația pe gură te face să fii mult mai vulnerabil 
la boli şi dezechilibrează vitalitatea aurei - poate chiar să 
şubrezească organismul. Între gură şi plămâni nu există 
nimic care să filtreze aerul, astfel încât praful, microbii şi 
tot felul de impurități au cale liberă spre plămâni. De 
asemenea, respirația pe gură introduce aer rece în 
plămâni, ceea ce poate duce la inflamarea organelor 
respiratorii. 

Pe de altă parte, respiraţia nazală sporeşte vitalitatea 
şi starea de sănătate a întregului sistem energetic. Nasul 
are suprafeţe specializate pentru absorbirea pranei din aer 
(prana poate fi considerată elementul vitalizator existent în 
aer). Multe dintre tehnicile de respiraţie orientale impun 
concentrarea conştientă asupra vârfului nasului şi a 
întregii suprafeţe nazale în timpul inspiraţiei. Aceasta 
măreşte absorbţia de prana, sporeşte vitalitatea aurei şi 
stimulează întregul sistem energetic al fiinţei umane. 

Nările şi pasajele nazale sunt prevăzute cu fire de 
păr care filtrează aerul inspirat şi-l încălzesc prin 
intermediul membranelor mucoase. Aceasta face ca aerul 
să fie ideal pentru delicatele organe ale plămânilor, 
respiraţia devenind pentru aură, mai plină de energie şi 
forţă. 

In yoga, respiraţia lunară este numită Ida, iar cea 
solară Pingala; echilibrul celor două este Susumna. 
Energia ta este polarizată, având caracteristicile pozitiv- 
negativ, masculin-feminin, solar-lunar. Această tehnică 
respiratorie energizează repede aura şi echilibrează 
polaritatea corpului; de asemenea, sporeşte capacitatea de 
memorare şi asimilare de informaţii - mai mult, 
echilibrează emisferele cerebrale. Poate fi folosită înainte 
de studiu, pentru a scurta timpul de învăţare - sau chiar ca 


un „întăritor” rapid în timpul zilei. 

Principiul de bază al acestei tehnici este respirația 
alternativă, inspirând pe o nară şi expirând pe cealaltă. 
(Nu uita că o concentrare conştientă asupra vârfului 
nasului, în special în timpul inspirației, va accentua 
efectele tehnicii.) Ritmul este stabilit prin apucarea 
nasului cu degetele. 

1. Începe ţinând degetul mare şi degetele mânii 
drepte în jurul nasului, şi expiră. Ține limba lipită de cerul 
gurii, în spatele incisivilor. 

2. Cu degetul mare, închide nara dreaptă; apoi 
inspiri pe nara stângă cât ai număra încet până la 4. 

3. Menţinând nara dreaptă inchisă, cu celelalte 
degete închide şi nara stângă, astfel incât nasul să fie 
prins între degetul mare şi celelalte degete ale mâinii 
drepte, şi ţine-ţi respiraţia cât ai număra până la 16. (Dacă 
nu ai făcut niciodată exerciţii de respiraţie ritmică 
concentrată, s-ar putea să fie prea mult să numeri până la 
16. În acest caz, numără mai puţin sau mai repede. 
Exersând, vei reuşi să-ţi ţii respirația mai mult timp 
încearcă să inspiri cât numeri până la 3, ţine-ţi respiraţia 
cât numeri până la 6 şi apoi expiră cât numeri până la 3. 
Găseşte ritmul care ţi se potriveşte cel mai bine şi 
exersează.) 

4. Dă drumul la degetul mare, eliberând nara 
dreapta. Ţine nara stângă închisă cu degetele. Expiră încet 
pe nara dreaptă, cât numeri până la 8. 

5. Eliberează nasul, ridică mâna stângă şi închide 
nara Stângă cu degetul mare. Inspiră pe nara dreaptă cât 
ai număra încet până la 4, apoi, cu restul degetelor, 
închide-o şi ține-ţi respirația cât numeri până la 16. 

6. Dă drumul la degetul mare şi eliberează nara 
stângă. Ţine nara dreaptă închisă şi expiră incet, cât ai 
număra până la 8, prin nara stângă. 

7. Repetă de patru-cinci ori, alternând părţile. 
Inspiră pe o nară, ţine-ţi respiraţia şi expiră pe cealaltă 
nară. Inversează şi repetă procedura. Pentru o „întărire” 
rapidă, efectuează cel puţin patru-cinci respiraţii pe 


fiecare parte. Va fi de ajuns pentru a-ţi satura imediat cu 
energie corpul şi aura. 
Secţiune 7.06 Tehnica nr. 3 Vârtejul purificator 


Crearea vârtejului purificator 


Este un exercițiu de vizualizare pentru curăţarea şi 
purificarea întregului câmp auric - un excelent exercițiu 
pentru sfârşitul zilei, mai cu seamă în perioadele când intri 
în contact cu multe persoane. Te ajută să îndepărtezi 
reziduurile energetice, evitând astfel acumularea lor şi 
crearea de dezechilibre în câmpul auric. Durează 
aproximativ cinci minute pentru a obține efectul dorit. 

1. Aşază-te confortabil şi efectuează o relaxare 
progresivă. Tehnica respiratorie descrisă mai sus este o 
pregătire benefică pentru acest exerciţiu. De asemenea, ai 
putea rosti o scurtă rugăciune sau o mantra. Nu uita că 


prezentarea de mai jos constituie doar un exercițiu 
orientativ, pe care trebuie să înveţi să-l adaptezi propriilor 
tale energii; 

2. Cu ochii minţii, vizualizează cum începe să se 
formeze, ca un mic vârtej, o flacără albă, cristalină, la 
aproximativ 7 m deasupra ta. Arată ca o mică tornadă 
spirituală. Pe măsură ce-şi conturează pâlnia, vizualizeaz-o 
ca fiind destul de mare ca să-ți poată cuprinde cu totul 
câmpul auric. Capătul îngust al pâlniei trebuie imaginat ca 
şi cum ar pătrunde prin creştetul capului, străbătând în jos 
axa centrală a corpului tău (vezi figura de mai sus). 

3. Acest vârtej de foc spiritual trebuie văzut ca şi 
cum s-ar roti în jurul propriei axe, în sensul acelor de 
ceasornic. Pe măsură ce-ţi atinge aura, vizualizează-l cum 
aspiră şi arde toate reziduurile energetice pe care le-ai 
acumulat. 

4. Vezi, simte şi imaginează-ţi cum se deplasează în 
jos, străbătându-ţi întreaga aură şi corpul. Ştii că această 
mică tornadă iţi curăţă câmpul energetic de toate energiile 
exterioare acumulate în timpul zilei. 

5. Pe măsură ce înaintează prin corp, permite acestui 
vârtej energetic să iasă prin tălpile tale, mistuindu-se chiar 
în inima pământului. Vizualizează cum vârtejul poartă cu 
sine aceste reziduuri energetice înspre adâncuri, unde 
sunt folosite ca îngrăşământ pentru forme de viaţă 
inferioare din afară şi din interiorul pământului. 

Secţiune 7.07 

Secţiune 7.08 

Secţiune 7.09 

Secţiune 7.10 

Secţiune 7.11 

Secţiune 7.12 

Secţiune 7.13 Tehnica nr. 4 - Exerciţiul Coloanei 
Centrale 


EHEIEH (E-HE-IE) 
IEHOVAH (IE-HO-VA) 
IEHOVAH ELOHIM (IE-HO-VA- 
-E-LO-HIM) 

IEHOVAH ELOAH (IE-HO-VA- 
VaDAATH -E-LO-AH- 
-VU-DAT) 

SHADDAI (ŞA-DAI-EL- 
EL CHAI -HAI) 
ADONAI HA ARETZ (A-DO-NAI- 
-HA-A-REŢ) 


Coloana Centrală (variantă) 


î.. EHEIEH (EH-HUH-YEH) 


(YAH-HOH-VAH 
EH-LOH-HEEM) 


(YAH-HOH-VAH- 
EH-LOH 
VUH-DAHTH) 


(SHAH-DYE-EL-KEYE) 


AH-DOH-NYE-HAH-AH-RETZ 


Exerciţiul Pivotului Central 


Este un exercițiu care-şi are originea în străvechiul 
sistem de inițiere cunoscut sub numele de Kabala mistică. 
Foloseşte sunetul, vizualizarea şi respiraţia: 

— Pentru a umple aura cu imense cantităţi de 
energie; 

— Ajută la sigilarea scurgerilor şi găurilor din 
câmpul auric; 

— Stabilizează şi echilibrează aura; 

— Sporeşte nivelurile energetice, astfel incât să 
dispui de rezerve mult mai mari pentru a putea face faţă 
activităților de zi cu zi; 

— Previne epuizarea energiilor de care dispui. 
Exercitiul implică folosirea vechilor nume ebraice ale 


lui Dumnezeu, ca mantra, asociate cu anumite imagini şi 
respirație. Este o combinaţie ce creează un efect 
sinergetic. Puterea sporeşte nu de trei ori, ci de opt ori. 
Cele trei elemente (numele, imaginile şi respiraţia) cresc 
energia exponențial (în acest caz, doi la puterea a treia). 

1. Aşază-te sau stai în picioare. Relaxează-te câteva 
clipe. 

2. Vizualizează o sferă luminoasă de un alb cristalin 
ce coboară încetişor spre tine dinspre bolta cerească, până 
ajunge chiar deasupra capului tău. Este vibrantă şi 
freamătă de energie. Pe măsură ce rosteşti numele de mai 
jos, vezi şi simte cum această lumină creşte în intensitate 
şi umple toată zona superioară a corpului tău. 

3.  Pronunţă rar numele EHEIEH  (E-he-le). 
Accentuează fiecare silabă, simțind cum creştetul capului 
ți se umple de energie. Repetă numele de cinci-zece ori. 
Traducerea lui este „EU SUNT CEL CARE SUNT. 

4. Fă o pauză şi vizualizează o coloană luminoasă ce 
coboară din această sferă, alunecând în jos spre zona 
gâtului, unde se formează a doua sferă de lumină. În timp 
ce rosteşti cu voce tare Numele lui Dumnezeu, IEHOVAH 
ELOHIM (Le-ho-va-E-lo-him), noua sferă de lumină devine 
tot mai vibrantă şi mai strălucitoare. Pronunţă acest nume 
de cinci-zece ori. Semnificaţia lui este „Domnul Dumnezeul 
Creaţiei”. 

5. Fă o pauză şi vizualizează o coloană de lumină 
coborând din această sferă până în zona inimii, unde se 
formează o a treia sferă de lumină strălucitoare. Rar, 
silabă cu silabă, pronunţă Numele lui Dumnezeu IEHOVAH 
ELOAH  VaDAATH (Le-ho-va-E-lo-ah- Vu- Dat). hRepetă de 
cinci-zece ori, simțind cum sfera de lumină creşte tot mai 
puternică şi umple respectiva parte a corpului tău. Acest 
nume înseamnă „Domnul Dumnezeul cunoaşterii”. 

6. Fă o pauză şi vizualizează o coloană de lumină 
coborând din această sferă de lumină către zona inferioară 
a bazinului. Vizualizează şi simte formându-se aici o a 
patra sferă de lumină strălucitoare. Pronunţță Numele lui 
Dumnezeu SHADDAI EL CHAI (Şa-dai-El-Hai) - rar, de 


cinci-zece ori. Simte cum energia prinde viaţă în această 
parte a corpului. Numele respectiv inseamnă „Dumnezeu 
Cel Atotputernic”. 

7. Fă o pauză şi vizualizează cum coloana de lumină 
coboară din cea de-a patra sferă luminoasă până în zona 
picioarelor. Aici se formează o a cincea sferă, în timp ce 
coloana de lumină coboară în adâncul pământului. În timp 
ce tu pronunţi Numele lui Dumnezeu ADONAI HaARETZ] 
(A-do-nai-Ha-A-reț), sfera creşte cu o strălucire cristalină. 
Repetă acțiunea de cinci-zece ori. Acest nume se traduce 
„Dumnezeul Pământului”. 

8. În felul acesta, ai creat Coloana Centrală de 
echilibru ce-ţi străbate corpul şi aura. Indreaptă-ţi din nou 
atenția asupra creştetului capului tău şi începe respiraţia 
ritmică. Pe măsură ce expiri încet, cât ai număra până la 4, 
vezi şi simte cum energia ta se scurge în jos, pe partea 
stângă a corpului, radiind înspre exterior şi fortificându-ţi 
aura de pe partea respectivă. Inspiră cât ai număra până 
la 4 şi aspiră energia în sus, pe partea dreaptă a corpului, 
dinspre tălpile picioarelor către  creştetul capului. 
Vizualizează şi simte cum această energie radiază înspre 
exterior, fortificându-ți aura de pe partea dreaptă a 
corpului. Ţine-ţi respirația cât ai număra până la 4, după 
care repetă expiraţia şi inspiraţia de patru-cinci ori. 

9. Acum, pe măsură ce expiri, vizualizează şi simte 
curentul energetic coborând prin faţa ta, de-a lungul 
corpului, cât ai număra până la 4. Inspiră şi permite-i să 
urce prin spate. Ţine-ţi respiraţia cât ai număra până la 4 
şi repetă acţiunea de patru-cinci ori. În acest moment ţi-ai 
fortificat întregul câmp auric. Simte cum energia te 
înconjoară şi conştientizează faptul că ţi-a reparat toate 
impertfecţiunile aurei şi a recuperat pierderile de energie. 

10. Simte acum energia adunându-se la picioarele 
tale. Pe măsură ce inspiri, absoarbe lumina colorată în 
toate culorile curcubeului dinspre picioare, în sus, de-a 
lungul coloanei centrale, până în creştetul capului. Expiră 
şi revarsă această lumină-curcubeu prin creştetul capului, 
astfel încât să umple tot câmpul auric cu energia şi 


culorile sale. Fă o pauză şi lasă-te cuprins de acest câmp 
energetic reimprospătat şi strălucitor. 

Exerciţiul Coloanei Centrale este şi o tehnică de 
purificare pentru întregul câmp auric, pe care îl fortifică, şi 
facilitează dezvoltarea unor energii superioare, inclusiv a 
capacităţile mediumnice. Iar sporirea nivelului energetic al 
individului la un grad atât de înalt ajută la dezvoltarea 
viziunii câmpului auric. De asemenea, creşte capacitatea 
de percepţie în general şi sensibilitatea - fizică sau de alta 
natură. 

Predau acest exerciţiu la stagiile pe care le organizez 
şi Întotdeauna subliniez caracterul său absolut 
fundamental şi ar trebui practicat de oricine doreşte să-şi 
dezvolte abilităţi superioare. Este atât de puternic şi de 
eficient, încât ar trebui să devină un element esențial şi 
pentru începători, dar şi pentru cei cu experiență de ani de 
zile în domeniul metafizicii. Este fundamental, protector şi 
întăritor. Nu am găsit niciun alt exerciţiu care să dea atât 
de multe rezultate şi care să se adapteze în aşa mare 
măsură fiecărui individ la parte. 

În mod tradiţional, exerciţiul Coloanei Centrale 
foloseşte cinci sfere de lumină. O variantă dinamică 
include şi o a şasea sferă, activată în zona celui de-al 
treilea ochi (între sprâncene). Această chakra are legătură 
şi cu vederea fizică, şi cu viziunea  mediumnică 
(clarviziune). Este o variantă şi mai dinamică pentru 
stimularea viziunii aurice. _ 

1. Începe ca şi mai înainte, în poziţie şezând. Închide 
ochii şi relaxează-te. 

2. Vizualizează sfera cristalină de lumină coborând 
dinspre bolta cerească şi oprindu-se deasupra creştetului 
capului tău. Pe măsură ce rosteşti numele EHEIEH (E-he- 
le), simte cum creştetul capului vibrează de energie. 
Repetă acţiunea de cinci-zece ori. 

3. Vizualizează o coloană de lumină coborând din 
această sferă pentru a forma o a doua în zona 
sprâncenelor. Intonează incetişor Numele lui Dumnezeu 
IEHOVAH (Le-ho-va). Vizualizează sunetul ajungând până 


la limitele universului şi înapoi. Simte cum ochiul tău 
lăuntric vibrează plin de energie. Repetă de cinci-zece ori. 

4. Din această sferă, coloana de lumină coboară mai 
departe, formând a treia sferă luminoasă în zona gâtului. 
Pronunţă Numele lui Dumnezeu IEHOVAH ELOHIM. (Le- 
ho-va-E-lo-him). Vezi şi simte cum această sfertul lumină 
vibrează plină de energie strălucitoare. 

5. Din această sferă, coloana de lumină coboară şi 
formează o a patra sferă luminoasă în zona inimii, care 
începe să vibreze, plină de energie, cu fiecare intonaţie a 
Numelui lui Dumnezeu IEHOVAH ELOAH VaDAATH (Le- 
ho-va-E-lo-ah- Vu-Dat). Repetă de cinci-zece ori. 

6. Fă o pauză şi vizualizează coloana de lumină 
coborând, din sfera inimii către zona inferioară a bazinului, 
unde se conturează o a cincea sferă luminoasă. Urmăreşte- 
o cum se formează şi radiază strălucire cu fiecare intonare 
a Numelui lui Dumnezeu SHADDAI EL CHAI (Şa-dai- El 
Hai). 

7. Fă iarăşi o pauză, după care vizualizează coloana 
de lumină coborând din a cincea sferă către picioare, unde 
se formează o a şasea sferă luminoasă - iar coloana de 
lumină continuă să coboare spre inima pământului. Pe 
măsură ce intonezi Numele lui Dumnezeu ADONAI 
HaARETZ (A-do-nai-Ha-A-reţ), vezi cum această a şasea 
sferă luminoasă vibrează pentru tine, plină de energie. 

8. În acest moment ai creat o Coloană Centrală de 
lumină care se întinde de la cer la pământ străbătând 
întreaga ta ființă. Ai activat astfel centrele interioare de 
lumină care iţi vor întări şi proteja aura şi te vor ajuta să-ți 
trezeşti viziunea aurică. Acum execută respiraţia ritmică şi 
vizualizarea descrise În cadrul exerciţiului tradițional al 
Coloanei Centrale, paşii 8, 9 şi 10 de la imaginea de mai 
sus. 

Secţiune 7.14 Incantaţii pentru aură 

Mantra şi incantaţiile au fost folosite în tradiţia 
esoterică din Orient şi Occident, fiind instrumente 
puternice pentru energizare şi fortificare. Mantra este un 
cuvânt sanscrit, având sensul de „formulă magică” sau 


„vrajă”. Prin intermediul acestora mantra şi incantaţii, 
puterea sunetului este folosită în anumite scopuri - de 
pildă, pentru modificarea câmpului auric al unui individ în 
vederea vindecării sau pentru atingerea unor niveluri 
superioare ale conştiinţei. 

Folosirea unor mantra sau incantaţii are ca efect 
realizarea unor schimbări în corpul, mintea, starea 
emoțională sau spirituală a individului. Sunetele 
stimulează energiile din jurul şi din interiorul tău. 

Rostirea unei incantaţii sau a unei mantra determină 
purificarea şi echilibrarea câmpului tău aurie. În mod 
obişnuit, este eficientă cel puțin din unul din următoarele 
patru motive: 

— Pur şi simplu datorită credinței personale în 
eficiența lor; deoarece asociezi idei bine definite sunetelor 
respective, fapt ce duce la intensificarea schimbărilor 
produse în cadrul energiilor tale; 

— Datorită semnificației pe care o au (semnificația 
lor acționează asupra corpului tău mental, lăsându-şi 
amprenta asupra propriilor tale forme energetice); 

— Sau pur şi simplu datorită sunetelor lor, indiferent 
de semnificație - sunetele acționează asupra câmpului 
auric, producându-i astfel schimbări. 

Incantaţia este procesul de eliberare a energiei prin 
recitarea unor cuvinte şi sunete mistice, misterioase şi 
puternice. 

Ritmul incantaţiei este un element hotărâtor. Mantra 
cântate au efecte dinamice. De câte ori trebuie recitată o 
mantra pentru a-şi face efectul constituie o problemă 
deseori discutată. Ca de cele mai multe ori, tu trebuie să 
decizi care este cea mai potrivită formulă pentru tine. De 
obicei, 10 - 15 minute pentru o anumită incantaţie sunt 
suficiente pentru a-i simți efectele. 

Este foarte simplu să foloseşti mantra şi incantații. 
Alege o mantra şi, dacă poți, familiarizează-te cu 
semnificaţia ei. Alege o perioadă a zilei în care ştii că nu 
vei fi deranjat şi relaxează-te. Incepe incantaţia, silabă cu 
silabă. Permite mantrei să-şi găsească propriul ritm, unul 


care să ţi se pară confortabil. 

Când te opreşti, trebuie să auzi încă ecoul mantrei 
răsunându-ți în minte - s-ar putea chiar să remarci un 
bâzâit aproape imperceptibil în urechi. Sunt semne că s-a 
produs o schimbare de energie. Nu te îngrijora dacă nu 
simți nimic din toate acestea. Asta nu înseamnă că mantra 
nu a avut efect asupra ta. Semnele de mai sus sunt doar 
elemente orientative. 

Pe măsură ce auzi răsunându-ţi mantra în minte, 
meditează asupra energiilor asociate cu mantra respectivă. 
Vizualizează-le cum acţionează în întregul tău câmp auric. 
Concentrează-te asupra imensei cantități de energie şi 
lumină activată în interiorul şi în jurul tău. Vezi cum, 
deosebit de vibrantă, aura ta îi atinge pe cei din jur. 

Secţiune 7.15 Exemple de mantra 

(a) 1. OM 

Om este considerată cea mai puternică mantra. 
Corespunde egipteanului Amen şi reprezintă de fapt 
numele Logosului divin. Om este cuvântul sanscrit pentru 
scânteia de viaţă, acea parte de divin închisă în viaţa 
fizică. 

Se crede că există câteva sute de moduri diferite de 
rostire şi intonare a mantrei Om, fiecare exercitând un 
efect unic asupra aurei. Când accentuezi şi lungeşti 
sunetul „O”, influenţezi propriul câmpul auric, dar şi pe al 
celor din jur. Când lungeşti sunetul „M', efectul se 
manifestă mai mult în plan intern. 

Când pronunţi Om, trebuie să te vezi înălțându-te 
deasupra dominaţiei vieţii fizice, să vizualizezi cum 
propriile tale limite şi obstacole în gândire sunt înlăturate; 
trebuie să vezi cum reziduurile energetice pe care le-ai 
acumulat în aura ta sunt curățate. Om este sunetul 
contactului cu divinitatea şi, prin aceasta, un instrument 
de eliberare a energiilor tale. Are puterea să purifice, să 
creeze şi să elibereze noul, astfel încât să poţi avansa 
către forme superioare de energie. 

Om este de asemenea un mijloc de atenţionare. El 
organizează şi stabilizează câmpul auric, ordonând 


particulele corpurilor tale subtile. Toate energiile tale 
răspund la acest sunet - iar când aceste energii sunt 
ordonate, poţi mult mai uşor să-ţi restabileşti sănătatea şi 
să foloseşti cu mai multă eficienţă meditaţia. 

O variantă a incantaţiei Om este AUM (A-o-mm). 
Această formă iţi sporeşte capacitatea de vizualizare a 
aurei şi permite o mai bună cristalizare a gândurilor tale. 
Este confirmarea faptului că energiile tale au atins cel mai 
înalt nivel şi continuă să se dezvolte, în timp ce, la un prim 
nivel, îţi spui: „Aşa să fie!”. Aum ajută şi la repararea 
slăbiciunilor şi destrămărilor din câmpul tău auric. 

O bună vizualizare ce ar putea fi folosită împreună cu 
intonarea mantrei Om este cea a transcrierii în sanscrită a 
mantrei suprapuse peste corpul tău fizic (vezi figura de 
mai jos). 

Incepe prin a vedea simbolul formându-se în 
trunchiul corpului tău. Apoi, inspirând, rosteşte Om în 
tăcere, înăuntrul minţii şi corpului tău. Simte cum simbolul 
vibrează şi capătă putere. Pe măsură ce expiri, pronunţă 
Om cu voce tare. Vezi şi simte cum simbolul emite fluxuri 
de energie cristalină pură ce umplu şi întăresc întregul tău 
câmp auric. Continuă în acest fel timp de 10 - 15 minute. 
Vei observa că rezervele tale energetice sporesc, iar 
energiile exterioare cu care interacţionezi nu-ţi vor mai 
influenţa aura la fel de uşor ca inainte. 


` 
Folosirea cuvântului sanscrit: Om pentru fortificarea aurei' 


(b) 2. OM MANI PADME HUM (Om-ma-ni-pad-me- 


hum) 

Traducerea ad litteram a acestei mantra este 
„nestemata din lotus”. Este una dintre cele mai populare 
mantra, având o varietate de sensuri şi semnificaţii. Se 
crede că reprezintă o legătură cu energiile zeiţei chineze 
Guan Yin. 

Guan Yin este pentru Orient ceea ce Fecioara Maria 
este pentru Occident: protectoarea şi alinătoarea copiilor. 


Legenda spune că, pe când atinsese starea de 
iluminare şi începuse să urce spre cer, a auzit un plâns 
omenesc, ceea ce a determinat-o să rămână pe pământ, 
pentru a fi de ajutor oamenilor - în mitologia chineză, este 
zeița îndurării şi a copiilor. De asemenea, legenda mai 
spune că ea poate anihila orice act de violență îndreptat 
asupra cuiva şi că poate merge printre legiuni de demoni 
fără să fie atinsă ori vătămată în vreun fel. 

Această mantra acţionează ca o forță protectoare în 
interiorul aurei, întăreşte toate rezervele energetice şi te 
ajută să eviţi ca altcineva să-ţi fure din energie sau să 
profite de tine. Este o mantra foarte indicată înainte de a 
te confrunta cu situaţii afective sau înainte de a pătrunde 
în locuri unde ştii că tensiunea poate atinge niveluri foarte 
ridicate. Ea fortifică aura îndeajuns de mult încât să 
împiedice orice influenţă din exterior, fizică sau de altă 
natură. 

Cele şase silabe ale mantrei activează energii care 
transformă reziduurile acumulate în aura ta într-o forță 
purificată. Ele echilibrează stările emoţionale şi ajută la 
vindecarea corpului. 

OM - este totalitatea existenţei şi a sunetului. Este 
semnalul de atenţionare. lIntonând această parte a 
mantrei, poţi stabili o legătură între câmpul tău aurie şi cel 
al aşa-numitei Guan Yin. 

MANI - înseamnă, ad litteram, „nestemată”. Se 
referă la un fel de non-materie insensibilă la violenţă sau 
schimbare. 

Este un simbol al celor mai înalte valori ale minţii. 
Semnifică iluminarea cu compasiune şi dragoste. La fel 
cum o nestemată poate alunga sărăcia, acest aspect al 
mantrei ajută la îndepărtarea energiilor discordante din 
aura ta. 

PADME - ad literam, se traduce prin „lotus”, Este un 
simbol al dezvoltării spirituale şi al trezirii celor mai fine 
energii din câmpul tău aurie. Sunetul său ajută la 
limpezirea reziduurilor energetice care-ţi întunecă aura, la 
eliminarea lor şi a consecințelor lor nefaste. Aşadar, îţi 


armonizează aura. 

HUM - este un sunet intraductibil per se Dacă Om 
reprezintă sunetul infinit din tine şi din univers, Hum 
reprezintă finitul din infinit, este potenţialul câmpului 
auric. Îţi trezeşte sensibilitatea faţă de energiile care te 
înconjoară, sporindu-ţi în acelaşi timp capacitatea de 
înţelegere a modului în care acestea acţionează asupra ta. 
Îți dezvoltă capacitatea de percepție a aurei fizice şi 
stimulează armonia în interiorul ei, astfel încât reuşeşti să 
te înţelegi mai bine ca sistem energetic. 

La fel ca şi la prima mantra, relaxează-te, închide 
ochii şi, în timp ce inspiri, rosteşte mantra încet, pentru 
tine. În timp ce expiri, rosteşte mantra cu voce tare, 
proiectând-o în exterior silabă cu silabă. Găseşte ritmul 
care iți este cel mai potrivit şi lasă mantra să lucreze 
pentru tine. Este bine să ştii că, pe măsură ce o foloseşti, 
aura ta va deveni din ce în ce mai puternică şi mai 
protejată în orice împrejurare. 

Secţiune 7.16 Haina de nuntă aurie 

„Haina de nuntă de aur” este o expresie care a ajuns 
la noi prin intermediul creştinismului esoteric. Străvechile 
ceremonii de iniţiere nu erau accesibile oricărui om de 
rând, ci doar unora care posedau anumite calităţi. O 
asemenea ilustrare găsim în parabola nunţii fiului de 
împărat (Matei, 22.2 - 14): cel care nu era îmbrăcat cu 
haină de nuntă nu putea intra. Această haină de nuntă este 
aura şi sufletul purificate ale individului. 

Purificarea aurei se realizează prin suprimarea 
dorințelor josnice şi trăirea unei vieţi fără egoism, pline de 
dragoste faţă de întreaga omenire şi faţă de orice creatură 
însufleţită. Această haină ce înconjoară corpul este 
formată din energie de culoare albastră şi aurie. Aura şi 
sufletul individului sunt cele care, atunci când sunt 
purificate şi întărite, îl fac să devină un adevărat 
binefăcător invizibil, care poate folosi în mod conştient 
acest corp pentru a vizita alte persoane şi locuri, treaz sau 
în somn. 

Pentru ca aura să devină deosebit de dinamică şi 


pură, centrele chakra trebuie să fie activate şi curățate în 
cea mai mare măsură. Am discutat despre aceste chakra în 
capitolul 2, unde le-am descris ca fiind centre de lumină în 
interiorul corpului. In Orient sunt considerate „flori de 
lotus”, iar creştinismul esoteric se referă la ele folosind 
deseori sintagma „trandafiri de lumină. 

Când trandafiri de lumină determină purificarea 
energici din Interiorul şi din jurul corpului, aura devine ca 
o haină de nunta din aur. 

Meditaţia care urmează constituie un exercițiu 
dinamic pentru activarea a 12 dintre aceste centre de 
lumină. In mod tradiţional, oamenii se concentrează 
asupra a şapte chakra. Insă cele 12 centre din acest 
exerciţiu au un efect de energizare şi echilibrare a aurei 
mai accentuat decât în cazul concentrării doar asupra 
celor şapte chakra tradiţionale. Aceste 12 centre există în 
stare latentă în fiecare dintre noi; iar când sunt activate şi 
funcţionează din plin, devin 12 lumini sublime ale trupului, 
care imprimă aurei o strălucire aurie (vezi figura de mai 
jos). 

Aceşti 12 trandafiri de lumină au o încărcătură 
simbolică deosebită: din vremuri străvechi, cifrei 12 i se 
atribuiau numeroase semnificații, cea mai evidentă 
constituind-o cele 12 semne ale zodiacului. 

Trandafirii de lumină de la nivelul tălpilor pot fi 
activati prin închinarea vieţii tale în slujba binelui, 
urmarea exemplului învăţaţilor din vechime şi dorinţa 
nestrămutată de a face bine celor din jur. 


O reunire a energiilor 
splinei și plexului solar 


Cele 12 Chakra ale Discipolului și inițiatului modern 
Aceste 12 lumini există în mod latent în corpul fiecărui individ. Sunt 12 
centri de energie care, atunci când sunt treziți la viață, devin 12 lumini 
sublime în corp. 

Trandafirii de lumină din interiorul genunchilor pot fi 
activati după ore de rugăciune şi meditaţie, când umilinţa 
devine nu doar o trăsătură, ci esenţa vieții tale. Trandafirii 
de lumină din palme sunt activaţi atunci când iţi dedici 
viața în slujba celorlalţi, oferind o mână de ajutor sau 
alinare celor din jur. Ele devin tot mai vibrante pe măsură 
ce, cu fiecare zi, efortul tău de perfecţionare şi setea de a 


învăţa lucruri noi devin tot mai intense. 

Trandafirul de la baza coloanei vertebrale - zona 
tradiționalei chakra a bazinului - este activat cu mai multă 
forţă pe măsură ce-ţi purifici pe deplin energiile şi înveți să 
te debarasezi de tot ce este josnic. 

Trandafirul de lumină din zona plexului solar este de 
fapt o imbinare a doua centre tradiţionale, chakra splinei 
şi chakra plexului solar. Pe măsură ce mintea şi emoțiile 
sunt echilibrate, aceste două centre se combină, dând 
naştere unei noi surse de lumină. 

Trandafirul din inimă străluceşte cu putere când 
manifeşti compasiune faţă de toate formele de viaţă din 
jurul tău. Pe măsură ce înveţi să iubeşti cu înţelepciune şi 
compasiune, acest trandafir îşi revarsă strălucirea 
vindecându-te pe tine şi pe toți cei din viața ta. 

Trandafirul din zona gâtului se activează pe deplin 
atunci când înveţi să foloseşti puterea cuvântului. Cât timp 
foloseşti un limbaj repezit, lipsit de respect, conținând 
cuvinte distrugătoare, acest centru nu se va dezvolta în 
adevărata sa splendoare. Este centrul forţei creative a 
voinței în exprimare. 

Trandafirul de lumină din centrul aflat între 
sprâncene se activează când reuşeşti să creezi un echilibru 
între latura intuitivă şi cea intelectuală. Pe măsură ce-ţi 
dezvolţi încrederea în vederea lăuntrică şi-ţi trezeşti 
energiile feminine înnăscute ale dragostei, imaginaţiei şi 
intuitiei, acestea vor da naştere unei iluminări aurice 
superioare. 

Trandafirul de lumină din creştetul capului este 
centrul energiilor tale masculine. Pe măsură ce înveţi să 
foloseşti energiile feminine ale dragostei şi iluminării şi 
actionezi asupra lor în condiţiile concrete ale vieţii tale, 
acest centru începe să strălucească. 

Următoarea meditaţie te va ajuta la activarea acestor 
centri de lumină şi iluminarea aurei. Este un exercițiu care 
ar fi bine să fie făcut în mod regulat (recomand efectuarea 
lui cel puţin o dată pe lună). Mai întâi alege-ți un loc în 
care ştii sigur că nu vei fi deranjat. Decuplează telefonul şi 


aşază-te într-o poziţie confortabilă. Dacă vrei, poţi începe 
cu o relaxare progresivă, trimițând senzaţii de căldură şi 
liniştire către diferite părți ale corpului tău. Pentru mai 
multă eficiență, foloseşte respiraţia ritmică lentă. Respiră 
adânc şi relaxează-te. Pe măsură ce te relaxezi, lasă-ţi 
energiile să te înconjoare - imaginează-ţi că cineva tocmai 
ti-a pus pe umeri un pled vechi reconfortant: îţi este cald, 
te simți liniştit şi în siguranţă. 

În timp ce te relaxezi, te vezi în capul unei scări. La 
picioarele ei este o lumină palidă, odihnitoare, care te 
ademeneşte. Cu fiecare treaptă pe care o cobori, eşti din 
ce în ce mai relaxat. Simţi cum devii din ce în ce mai uşor. 
Când ajungi la jumătatea scării, eşti atât de uşor, încât 
tălpile tale abia dacă ating treptele. Continui să cobori şi 
te simţi minunat. Uitaseşi cât de bine este să te relaxezi şi 
să pluteşti pur şi simplu. 

La capătul scării te afli într-o cameră rotundă, iar în 
mijlocul camerei este o oglindă înaltă, împodobită. Lumina 
palidă care te-a ademenit în josul scării se află deasupra 
acestei oglinzi. Indepărtează-te de scară şi aşază-te în faţa 
oglinzii. La început nu vezi nimic, dar apoi, pe măsură ce 
te uiţi în oglindă, după o uşoară unduire, vezi dinaintea ta 
propria-ţi imagine. 

Nu ai haine pe tine şi te vezi într-o formă ideală. Te 
vezi aşa cum eşti cu adevărat, ființa ta lăuntrică. Te 
cuprinde un sentiment binefăcător şi iţi dai seama că 
începuseşi să uiţi ce fiinţă minunată eşti. 

Uitându-te în oglindă, vezi doi boboci de trandafir 
formându-se în vârfurile picioarelor tale. Incet şi cu 
gingăşie, bobocii încep să se desfacă, petală cu petală, 
timp în care iţi aminteşti de fiecare pas pe care l-ai făcut în 
această viaţă pentru a ajunge acolo unde eşti acum. [ţi 
aduci aminte de greşelile pe care le-ai făcut şi de timpurile 
când tot ce făceai era simplu şi uşor fără nicio piedică. 
Vezi momentele când alţii te-au ajutat şi ti-au îndrumat 
paşii. După care vezi calea de lumină ce se întinde în faţa 
ta, promisiunea viitorului. 

Apoi vezi cum încep să se contureze doi trandafiri 


deasupra genunchilor tăi, la fel de frumoşi şi de gingaşi ca 
şi cei de la nivelul picioarelor. Pe măsură ce petalele se 
desfac dinaintea ochilor tăi, îti aminteşti de timpurile când 
alții au îngenuncheat ca să te ajute, de momentele când ai 
căzut şi a trebuit să te ridici, de situaţiile în care i-ai văzut 
pe alţii prăbuşindu-se şi te-ai oprit, ai îngenuncheat şi i-ai 
ajutat într-un fel sau altul. 

Uitându-te în oglindă, vezi cum în palmele tale se 
formează trandafiri care, uşor şi fremătând, se desfac 
petală cu petală. In acest timp, imagini din trecut se 
perindă prin faţa ochilor. Îţi aduci aminte de momente 
când alţii au ridicat mâna asupra ta cu furie; iţi aminteşti 
de timpurile când o mână iubitoare te-a ajutat să-ţi ştergi 
lacrimile, de situaţii când ceilalţi şi-au întins spre tine 
mâinile cu prietenie, oferindu-şi ajutorul; şi de momentele 
când tu însuţi ai întins mâna celorlalţi. Vezi persoanele din 
viața ta care au fost binecuvântate de atingerea blândă a 
mâinii tale, ce le-a mângâiat obrazul cu dragoste. 

Apoi vezi un trandafir formându-se în zona bazinului. 
Pe măsură ce petalele i se deschid sub ochii tăi, vezi acele 
aspecte din viaţa ta pe care le-ai curățat şi purificat, vezi 
acele părţi din viaţă pe care le-ai schimbat în bine. Dar 
vezi şi acele domenii asupra cărora încă mai trebuie să 
lucrezi, solicitând din partea la noi eforturi. 

Iar un alt trandafir apare imediat sub plexul solar. Și, 
pe măsură ce-şi deschide petalele sub ochii tăi, revezi 
acele momente când te-ai eliberat de emoţii, momentele 
Când nu ţi-ai exteriorizat sentimentele. De asemenea, 
începi să vezi acele perioade când ai manifestat îngrijorare 
şi iniţiativă faţă de diferite persoane şi situaţii. Vezi clipele 
când ai reuşit să-i antrenezi pe cei din jur către ceva 
pozitiv şi minunat în viaţa lor. 

Apoi un trandafir apare în inima ta - şi, urmărindu-i 
deschiderea petalelor, îţi aminteşti de toate momentele 
când ai iubit şi ai pierdut, precum şi de acele momente 
când ai primit răspuns la sentimentele tale. Vezi iubirea 
celor care sunt acum în jurul tău şi vezi cum capacitatea ta 
de a iubi încă şi mai mult în viitor va face din tine o forță 


tămăduitoare în viaţa celor pe care îi vei atinge. 

Al zecelea trandafir apare acum în zona gâtului, 
desfăcându-şi petalele una câte una, timp în care iţi vin în 
minte momentele când ti-au fost adresate cuvinte răstite şi 
descurajatoare, îți reaminteşti de câte ori şi tu ai aruncat 
altora (sau despre alţii) cuvinte aspre şi încărcate negativ. 
Apoi vezi acele momente când vorbele cuiva te-au înălţat, 
te-au înfiorat, te-au îmbărbătat şi întărit. îi vezi şi pe cei 
aflaţi în mod obişnuit în preajma ta şi care ar putea avea 
nevoie din partea ta de un cuvânt bun şi încurajator. lti 
notezi în minte să stai de vorbă cu ei cât mai curând. 

Al unsprezecelea trandafir se formează în zona 
sprâncenelor. lar pe măsură ce înfloreşte, îţi aduci aminte 
de toate visele pe care le-ai avut de-a lungul vieții. Ii 
reaminteşti de câte ori nu ai reuşit să le hrăneşti, de câte 
ori ai refuzat să-ţi urmezi cele mai înalte imagini. Apoi 
începi să vezi cum aceste visuri se desfac şi înfloresc 
pentru tine - îţi stimulează imaginația şi iţi aminteşti că 
niciodată nu ţi se dă o speranță, im vis sau o dorinţă fără 
să ţi se ofere şi posibilitatea de a o face să devină realitate 
şi că singurul lucru care o poate spulbera este 
compromisul. 

Pe măsură ce ultimul trandafir se deschide deasupra 
creştetului capului tău, vezi tot ce trebuie să faci pentru ca 
visele să ţi se împlinească. Vezi promisiunea viitorului, 
dacă îţi vei canaliza energiile în această direcţie. Acesta 
este trandafirul împlinirilor din viaţa ta. 

Aşa cum stau deschişi în faţa ta, cei 12 trandafiri 
încep să strălucească plini de o nouă energie, pe care o 
revarsă asupra ta. O radiație aurie te înconjoară, 
învăluindu-te ca o haină de lumină aurie. Pe măsură ce 
haina de aur îţi cuprinde întreaga aură, radiind lumină şi 
sănătate, înalță în gând o rugăciune de mulţumire pentru 
această aducere-aminte a adevăratei tale esențe. 

Promite-ţi că nu vei uita să mentii trandafirii în viaţă, 
timp în care imaginea din oglindă dispare - cu toate 
acestea însă, simţi în continuare trandafirii deasupra ta, 
vibrând de lumină şi energie, şi eşti perfect conştient de 


strălucirea aurie a aurei tale. 

Păstrând această senzaţie, te întorci la scări şi urci la 
nivelul conştientului, purtând cu tine promisiunea celor 12 
trandafiri de lumină şi Haina de Nuntă Aurie. 

Bun sosit, cititorule, în rândul celor care au încheiat 
cu succes prima etapă a călătoriei spre înţelegerea şi 
integrarea în inima profundei armonii cosmice... 

Există multe căi de a deveni mai sensibil la câmpurile 
vitale de energie subtilă. Învăţând cum să vezi aura nu 
numai că distrugi vechi bariere, dar în acelaşi timp îţi 
sporeşti şi sensibilitatea: se creează o punte de legătură 
între fizic şi metafizic. lar pe măsură ce-ţi dezvolţi 
capacitatea de a vedea şi simţi aspectele mai subtile ale 
vieţii, ajungi să cunoşti şi alte binefaceri. Intuiţia ta se 
trezeşte şi se dezvoltă şi-ţi regăseşti bucuria inocentă şi 
farmecul vieţii. Fiecare zi devine o nouă aventură! Fiecare 
zi devine o nouă binecuvântare! 

Ai învăţat cum să vezi şi să interpretezi aura. Este un 
prim pas spre cunoaşterea metafizică. E ca şi răsăritul de 
soare în mijloc de vară. 

„Cartea domnului Andrews ar trebui să se afle în 
biblioteca oricărui cercetător serios, cu o minte științifică, 
în domeniul Paranormalului. Conținutul ei ràspunde la 
multe întrebări referitoare la Aura Umană, într-un mod 
clar şi concis, astfel încât oricine poate să înțeleagă şi să 
aplice aceste cunoştinţe”. 

Hans HOLZER ESP. Magicieni şi OZN-uri 

„Este o carte splendidă, bine scrisă şi foarte 
instructivă, care oferă cu adevărat ceea ce promite. Am 
învățat multe din această operă, şi o recomandăm cu 
căldură oricărui cititor interesat în a înţelege şi a folosi 
puterile Aurei". 

Denning & Phillips Bazele Marii Magii 

„Ted Andrews a scris o carte completă, foarte precisă 
şi pe înțelesul tuturor, explicând şi analizând 
caracteristicile Aurei. Autorul a reuşit să capteze un 
subiect extrem de vast şi să-l prezinte într-un stil clar că 
de cristal, bine organizat, realist şi practic. Recomand 
această lucrare tuturor cititorilor, chiar şi acelora care 
socotesc că ştiu totul despre Aură. Începătorii vor primi o 
inițiere completă la sfârşitul lecturii, iar expertii vor învăța 
şi ei câteva lucruri noi - şi o spun cu toată sinceritatea, din 
proprie experienţă”. 

